ബാധ ഒഴിപ്പിക്കാനെന്ന പേരിൽ ആദിവാസി ബാലനെ ഒരാഴ്ച ഭക്ഷണം നൽകാതെ മരത്തിൽ കെട്ടിയിട്ട് മർദ്ദിച്ചു; അവശനായ കുട്ടിയെ തമിഴ്‌നാട്ടിലേക്ക് കടത്താന് ശ്രമം\nTue Nov 20 2018 17:58:09 GMT+0530 (IST)\nSukesh Imam| Updated On: 2017-12-07 11:45:13.0 | Location : പാലക്കാട്\nരണ്ട് ദിവസമായി സംസാരിക്കാന് പോലും കഴിയാതെ അവശനായ കുട്ടിയെ വീടിനകത്ത് തന്നെ വെള്ളത്തുണിയില് മൂടി കിടത്തിയിരിക്കുകയാണെന്ന് സമീപവാസികള് പറഞ്ഞു.\nആദിവാസിയായ പതിനാറുകാരന് ഒരാഴ്ചയായി ഭക്ഷണം നല്‍കാതെ ക്രൂരമായ പീഡനം നല്‍കി മന്ത്രവാദ ചികിത്സ. ചികിത്സയ്ക്കിടെ അവശനായ കുട്ടിയെ തമിഴ്‌നാട്ടിലേക്ക് കടത്താന് വീട്ടുകാര് ശ്രമം തുടങ്ങി. പാലക്കാട് വാളയാറിനടുത്ത് നടുപ്പതി ഊരിലെ പ്രതീഷ് എന്ന പതിനാറുകാരനാണ് ഒരാഴ്ചയായി മന്ത്രവാദ ചികിത്സയുടെ പേരില് ക്രൂരപീഡനമേല്‍ക്കുന്നത്.\nഅടുത്ത കാലത്തായി മകന് ചെറിയ തോതില് ബുദ്ധിഭ്രംശം ഉണ്ടെന്ന് പറഞ്ഞു വീട്ടുകാര് തന്നെയാണ് തമിഴ്‌നാട്ടിലെ പുതുപ്പടിയില് നിന്ന് മന്ത്രവാദിയെ കൊണ്ടുവന്ന് ചികിത്സ തുടങ്ങിയത്. മണിക്കൂറുകളോളം മരത്തില് കെട്ടിയിട്ട് ക്രൂരമർദ്ദനം, ഒരാഴ്ച ഭക്ഷണം കൊടുക്കാതിരിക്കല് തുടങ്ങിയവയായിരുന്നു ചികിത്സയുടെ ഭാഗമായി നടന്നത്. പൂജ കഴിയുമ്പോള് അവശേഷിക്കുന്ന പൊടികള് കലര്‍ത്തിയ വെള്ളമാണ് കുടിക്കാന് കൊടുക്കുന്നത്. രണ്ട് ദിവസമായി സംസാരിക്കാന് പോലും കഴിയാതെ അവശനായ കുട്ടിയെ വീടിനകത്ത് തന്നെ വെള്ളത്തുണിയില് മൂടി കിടത്തിയിരിക്കുകയാണെന്ന് സമീപവാസികള് പറഞ്ഞു.\nപ്രദേശവാസിയായ അങ്കണവാടി ടീച്ചറും സംഭവം സ്ഥിരികരിച്ചിട്ടുണ്ട്. അവശനായ കുട്ടിയെ പാലക്കാട് ജില്ലാ ആശുപത്രിയില് ചികിത്സ നല്‍കാതെ മന്ത്രവാദിയുടെ താവളമായ തമിഴ്‌നാട്ടിലെ പുതുപ്പടിയിലേക്ക് കടത്താനുളള നീക്കം നടത്തുകയാണെന്നും അയല്‍വാസികള് പറഞ്ഞു.\nമലബാര് സിമന്റ്‌സില് കരാര് ജോലിക്കാരനായ രമേശിന്റെ മകനായ പ്രതീഷ് പാലക്കാട് സ്‌കൂളില് പ്ലസ് ടു വിദ്യാര്‍ത്ഥിയാണ്. രണ്ട് മാസം മുമ്പ് സ്‌കൂള് വിട്ട് പാലക്കാട് നിന്ന് വാളയാറിലേക്ക് ബസ് കയറിയപ്പോള് പ്രതീഷിന് കണ്ടക്ടറോട് ഇറങ്ങേണ്ടത് വാളയാറാണെന്ന് പറയാന് സാധിച്ചില്ല. ബസില് നിന്നും സ്ഥലം തെറ്റി വളരെ ദൂരെയിറങ്ങിയ പ്രതീഷ് രാത്രി എട്ടുമണിയോടെയാണ് വീടെത്തിയത്.\nതുടര്‍ന്നും സമാനമായ അസ്വസ്ഥത പ്രകടിപ്പിച്ചതോടെ പ്രതീഷിനെ ആദ്യം പാലക്കാട് ജില്ലാ ആശുപത്രിയില് ചികിത്സയ്ക്ക് വിധേയനാക്കിയിരുന്നു. ഈ ചികിത്സ തുടരുന്നതിന്നിടെയാണ് ഒരാഴ്ച മുമ്പ് മന്ത്രവാദ ചികിത്സ തുടങ്ങിയത്. ശരീരത്തിലെ ബാധ ഒഴിവാക്കാനായി മരത്തില് കെട്ടിയിട്ട് മണിക്കൂറുകളോളം മര്‍ദ്ദിക്കുകയും ഭക്ഷണം കൊടുക്കാതിരിക്കുന്നതുമാണ് ചികിത്സ രീതി. മര്‍ദ്ദനമേറ്റാല് ശരീരത്തിലെ ബാധ വിട്ടുപോകുമെന്ന് മന്ത്രവാദി പറഞ്ഞിട്ടുണ്ടെന്നാണ് വീട്ടുകാര് പറഞ്ഞിരുന്നത്. നാട്ടുകാര് സംഭവം ശ്രദ്ധയില് പെടുത്തിയതിനെ തുടര്‍ന്ന് വാളയാര് പൊലിസ് സംഭവ സ്ഥലത്തേക്ക് തിരിച്ചിട്ടുണ്ട്.


മലപ്പുറം: പട്രോളിംഗിനിടെ യുവാവിന്‍റെ മൊബൈല് ഫോണ് പിടിച്ചു വാങ്ങി കൊണ്ടുപോയ പോലീസിനെതിരെ നാട്ടുകാരുടെ പ്രതിഷേധം. ബൈക്കിന്‍റെ ഇന്‍ഷ്വറന്‍സ് കാലാവധി കഴിഞ്ഞത് ശ്രദ്ധയില് പെട്ട മലപ്പുറം ട്രാഫിക് എസ് ഐ ഇന്ദു റാണിയാണ് ബൈക്ക് ഉടമയുടെ ഫോണ് ബലമായി പിടിച്ചു വാങ്ങി കൊണ്ടുപോയത്.\nനാട്ടുകാര് ശക്തമായി പ്രതികരിച്ചതോടെ പിഴയടക്കാന് എഴുതി നല്‍കി എസ്.ഐ.ഫോണ് തിരിച്ചു നല്‍കിയത്. ഇതിനിടയില് നാട്ടുകാര് പോലീസിനെതിരെ പ്രതികരിക്കുന്നത് ചിലര് മൊബൈല് ഫോണില് പകര്‍ത്തി. ദ്യശ്യങ്ങള് ഇപ്പോള് സാമൂഹ്യ മാധ്യമങ്ങളില് വൈറലാണ്. ഒന്‍പത് മാസം ഗര്‍ഭിണിയായ ഭാര്യ വിളിക്കുമെന്ന് പറഞ്ഞിട്ടും എസ് ഐ ഫോണ് നല്‍കിയില്ലെന്നും വീഡിയോയില് പറയുന്നത് കേള്‍ക്കാം.\nമൊബൈല് പിടിച്ചുവാങ്ങുന്നത് എന്ത് അധികാരത്തിലാണെന്നും വീഡിയോയില് നാട്ടുകാര് ചോദിക്കുന്നു. പിഴയടയ്ക്കൂവെന്ന് പൊലീസ് പറഞ്ഞതോടെ പിഴ കോടതിയില് അടച്ചോളാമെന്ന് യുവാവ് മറുപടി നല്‍കി. സംസ്ഥാനത്തിന്‍റെ പല ഭാഗങ്ങളില് നിന്ന് പൊലീസ് ഇത്തരത്തിലുള്ള പ്രവര്‍ത്തികള് ചെയ്യുന്ന വാര്‍ത്തകള് പുറത്തുവന്നിരുന്നു.


എല്ലാവരുടെയും സ്വീകാര്യത കൈവരിച്ച തികഞ്ഞ ജനകീയനേതാവായിരുന്നു ഷീലാ ദീക്ഷിത്. ഒരു നല്ല ഭരണകർത്താവ് എന്ന് തെളിയിക്കാൻ അവർക്കുകഴിഞ്ഞു. മൂന്ന് തവണ ഡൽഹി മുഖ്യമന്ത്രി ആയിരുന്ന അവർ ഡൽഹിയുടെ മുഖച്ഛായതന്നെ മാറ്റി എന്നു പറയാം. ഇന്നത്തെ ഡൽഹിയുടെ നിർമാതാവ് ആരെന്ന് ചോദിച്ചാൽ അതിനുള്ള ഉത്തരം ഷീലാ ദീക്ഷിത് എന്നാണ്.\nഎം.പി, മന്ത്രി എന്നീ നിലകളിൽ ഷീലാ ദീക്ഷിതും ഞാനും തമ്മിൽ നല്ല വ്യക്തിബന്ധമാണ് നിലനിന്നിരുന്നത്. ഞാൻ എം.പി. ആയിരിക്കുമ്പോൾ വളരെക്കാലം അവർ പാർലമെന്ററികാര്യ മന്ത്രിയായിരുന്നു. അക്കാലത്ത് ലോക്‌സഭയിൽ വളരെ സഹകരിച്ച് പ്രവർത്തിക്കാനും കഴിഞ്ഞു. എല്ലാ എം.പി.മാരോടും ഒരു മുതിർന്ന സഹോദരിയുടെ, ഒരമ്മയുടെ സ്നേഹത്തോടെയാണ് ഷീലാ ദീക്ഷിത് പെരുമാറിയിരുന്നത്.\nഎല്ലാ കാലത്തും ഉറച്ച നിലപാടുകൾ കൈമുതലായുള്ള കരുത്തയായ നേതാവായിരുന്നു ഷീലാ ദീക്ഷിത്. പാർട്ടിവേദികളിൽ തന്റെ നിലപാട് തുറന്നുപറയുകയും ചെയ്യുമായിരുന്നു. ഡൽഹി പി.സി.സി. അധ്യക്ഷയായി ഇരിക്കുമ്പോഴും നിലപാടുകളിൽ അവർ വിട്ടുവീഴ്ച ചെയ്തില്ല. കഴിഞ്ഞ പൊതുതിരഞ്ഞെടുപ്പിൽ ഡൽഹിയിൽ കോൺഗ്രസും ആം ആദ്മി പാർട്ടിയും തമ്മിൽ സഖ്യമുണ്ടാക്കുന്ന കാര്യത്തിൽ കടുത്ത സമ്മർദം ഉണ്ടായിട്ടും തന്റെ നിലപാടിൽ മാറ്റംവരുത്താൻ അവർ തയ്യാറായില്ല. ശരിയായാലും തെറ്റായാലും നിലപാടുകളിൽ ഉറച്ചുനിൽക്കുന്നവർ കുറഞ്ഞുവരുന്ന ഈ കാലഘട്ടത്തിൽ വേറിട്ടുനിൽക്കുന്ന വ്യക്തിത്വമാണ് ഷീലാ ദീക്ഷിതിന്റേത്. അവരുടെ വിയോഗത്തിലൂടെ കോൺഗ്രസിനും രാജ്യത്തിനും വലിയൊരു നേതാവിനെയാണ് നഷ്ടപ്പെട്ടിരിക്കുന്നത്.\n(മുതിർന്ന കോൺഗ്രസ് നേതാവും മുൻരാജ്യസഭാ ഉപാധ്യക്ഷനുമാണ് ലേഖകൻ)n


സാമ്പത്തികവൈഷമ്യങ്ങള്‍ക്ക് വാസ്തു പരിഹാരം | Try These Tips To Avid Financial Difficulties - Malayalam BoldSky\n» സാമ്പത്തികവൈഷമ്യങ്ങള്‍ക്ക് വാസ്തു പരിഹാരം\nUpdated: Wednesday, April 18, 2018, 10:04 [IST]\nസാമ്പത്തിക പ്രശ്‌നങ്ങള് പലരേയും പലപ്പോഴും അലട്ടുന്ന ഒന്നാണ്. ചിലര്‍ക്കു വരുമാനമില്ലാത്തതാകും, പ്രശ്‌നം. ചിലര്‍ക്കാകട്ടെ, വരുമാനമുണ്ടെങ്കിലും ഇത് ഏതു വഴിയ്ക്കു പോകുന്നുവെന്നറിയാത്തതാകും, പ്രശ്‌നം. ചിലര്‍ക്കാകട്ടെ, വരവിനേക്കാള് ചിലവായിരിയ്ക്കും, പ്രശ്‌നം.\nവീട്ടിലെ സാമ്പത്തിക പ്രശ്‌നങ്ങള് ഒഴിവാക്കാന് വാസ്തുവും ജ്യോതിഷവുമെല്ലാം പല വഴികളും പറയുന്നുണ്ട്. വീട്ടിലെ വാസ്തു മുതല് വീട്ടില് വയ്ക്കാനുള്ള ചില സാധനങ്ങളുടെ കാര്യത്തില് വരെ ഇതു ബാധകമാണ്. വാസ്തുദോഷങ്ങള് നമ്മുടെ ജീവിതത്തെ പലവിധത്തിലും ബാധിയ്ക്കാം. ഇത് ധനനഷ്ടം മാത്രമല്ല, വരുത്തുക.\nപ്രത്യക്ഷമായ പ്രശ്‌നങ്ങള് ഇല്ലെങ്കിലും സമാധാനപരമായ ജീവിതമില്ലെങ്കില് ഇതിനു കാരണം വാസ്തു പ്രശ്‌നങ്ങളുമാകാംവാസ്തു പ്രധാനമായും നാം നോക്കുന്നത് വീടു പണിയുമ്പോഴാണ്. എന്നാല് ഇതല്ലാതെയും പല കാര്യങ്ങളിലും നാം വാസ്തു നോക്കാറുണ്ട്. വാസ്തു ശരിയല്ലെങ്കില് പല അനിഷ്ടങ്ങളും ജീവിതത്തില് സംഭവിയ്ക്കുമെന്നാണ് പറയുക. ധനനഷ്ടം മാത്രമല്ല, മാനഹാനി, ആരോഗ്യപ്രശ്‌നങ്ങള്, എന്തിന് മരണം പോലും ചിലപ്പോള് വാസ്തു പ്രശ്‌നങ്ങളിലൂടെ സംഭവിയ്ക്കാനിടയുണ്ടെന്നതാണ് വാസ്തവം.\nപണത്തിനു ബുദ്ധിമുട്ടുണ്ടാകരുതെന്നു കരുതുന്നവരാണ് ഏറെയും. എന്നാല് എത്ര സമ്പാദിച്ചാലും ചിലപ്പോള് വീട്ടില് സാമ്പത്തിക ബുദ്ധിമുട്ടുകള് മാറാത്തതു കാണാം. ഈ കാശെല്ലാം എവിടെപ്പോകുന്നു എന്ന ചിന്ത വരുത്തുന്നത്ര സാമ്പത്തിക ബുദ്ധിമുട്ടുകള്. ചിലപ്പോള് വാസ്‌തുപ്രശ്‌നങ്ങളാകാം ഇതിനു കാരണം. ചില വസ്‌തുക്കളുണ്ട്, നിയമങ്ങളുണ്ട്, ഇവ പാലിച്ചാല് വീട്ടില് സാമ്പത്തികബുദ്ധിമുട്ടുകളുണ്ടാകില്ല, പണത്തിനു മുട്ടുണ്ടാകില്ല. ഇത്തരം വസ്‌തുക്കളേതെല്ലാമെന്നറിയൂ,\nവീട്ടിലെ സാമ്പത്തിക പ്രശ്‌നങ്ങള് ഒഴിവാക്കാന് ചെയ്യേണ്ട ചില പ്രത്യേക കാര്യങ്ങളെക്കുറിച്ചറിയൂ, സാമ്പത്തിക പ്രശ്‌നങ്ങള് മാത്രമല്ല, പല ദോഷങ്ങളും തീര്‍ക്കാന്‍ഇത്തരം വഴികള് പരീക്ഷിയ്ക്കുന്നതു നല്ലതാണ്. വീട്ടില് പൊസറ്റീവ് ഊര്‍ജം നിറയ്ക്കാനും ഇത് നല്ലതാണ്.\nഇതു പരീക്ഷിച്ചു നോക്കൂ,\nവാസ്‌തുവിന്റെ ഒരു വിഗ്രഹം\nവാസ്‌തുവിന്റെ ഒരു വിഗ്രഹം വീട്ടില് വയ്‌ക്കുന്നത് വാസ്‌തു ദോഷങ്ങള് ഒഴിവാക്കും.സാമ്പത്തിക പ്രശ്‌നങ്ങള്‍ക്കു പരിഹാരമാകും.\nവാസ്തു പ്രകാരം വീടിന്റെ വടക്കുകിഴക്കേ മൂല ഏറെ പ്രധാനമാണ്. പൂജാമുറിയ്ക്കു പറ്റിയ ദിക്ക്. ഈ ഭാഗം വൃത്തിയാക്കി വയ്ക്കുക. ഇവിടെ അക്വേറിയം വയ്ക്കുന്നതും നല്ലതാണ്.\nദൈവങ്ങളുടെ ചിത്രങ്ങളും വിഗ്രഹങ്ങളും\nവീട്ടില് കൂടുതല് ദൈവങ്ങളുടെ ചിത്രങ്ങളും വിഗ്രഹങ്ങളും പാടില്ല. ഇതുപോലെ 10 ഇഞ്ചില് കൂടുതല് വലിപ്പമുള്ള വിഗ്രഹങ്ങളും നല്ലതല്ലെന്നു വാസ്തു പറയുന്നു\nവീടിന്റെ മുന്‍വാതിലില് സ്വാസ്തിക് ചിഹ്നമോ ഓം ചിഹ്നമോ ഗണേശന്റെ ഫോട്ടോയോ വയ്ക്കുക. ഇത് നെഗറ്റീവിറ്റി ഒഴിവാക്കും.\nവീടിന്റെ മേല്‍ക്കൂര അഥവാ ടെറസ് വൃത്തിയാക്കി വയ്ക്കുക. ആവശ്യമില്ലാത്തവ കൊണ്ടുതള്ളരുത്.\nകയ്യും കാലും മുഖവും കഴുകുന്നത്\nപുറത്തുപോയി വന്നാല് കയ്യും കാലും മുഖവും കഴുകുന്നത് വൃത്തിക്കു വേണ്ടി മാത്രമല്ല, വാസ്തു പ്രകാരവും പ്രധാനപ്പെട്ട ഒന്നാണ്.\nവെള്ളിയുടേയോ പിച്ചളയുടെയോ ചെമ്പിന്റെയോ പിരമിഡ് രൂപം\nവെള്ളിയുടേയോ പിച്ചളയുടെയോ ചെമ്പിന്റെയോ പിരമിഡ് രൂപം കുടുംബാംഗങ്ങള് എല്ലാവരും കൂടുതല് സമയം ഒരുമിച്ചു ചെലഴിയ്‌ക്കുന്നിടത്തു വയ്‌ക്കുക. വീട്ടുകാരുടെ വരുമാനം കൂടും.\nവെള്ളം നിറച്ച മണ്‍പാത്രം\nവെള്ളം നിറച്ച മണ്‍പാത്രം വീടിന്റെ വടക്കുമൂലയില് സ്ഥാപിയ്‌ക്കുക. ഇതിലെ വെള്ളം കുറയരുത്. വെള്ളം മാറ്റിയാല് അത്ര തന്നെ നിറയ്‌ക്കുക. ഇത് തുറന്നു വയ്‌ക്കുകയുമരുത്.\nവിളക്ക്, മെഴുകുതി, ചന്ദനത്തിരി\nരാവിലെയും വൈകീട്ടും വിളക്ക്, മെഴുകുതി, ചന്ദനത്തിരി തുടങ്ങിയവ കത്തിയ്ക്കുന്നത് നല്ലതാണ്. ഇത് കരിങ്കണ്ണും നെഗറ്റീവിറ്റിയും ഒഴിവാക്കും.\nബെഡ്‌റൂമില് കണ്ണാടിയുണ്ടാകരുത്. ഇത് വാസ്തുപരമായി ദോഷങ്ങള് വരുത്തുമെന്നു പറയപ്പെടുന്നു.\nലോഹത്തിന്റെ മീനോ ആമയോ\nലോഹത്തിന്റെ മീനോ ആമയോ വീട്ടിലുള്ളത് വാസ്‌തുദോഷമൊഴിവാക്കാനും പണമുണ്ടാകാനും നല്ലതാണ്.\nഹനുമാന്റെ പഞ്ചലോഹവിഗ്രഹം വീടിന്റെ തെക്കുപടിഞ്ഞാറ് ദിശയില് സ്ഥാപിയ്‌ക്കുക. ദിവസവും പ്രാര്‍ത്ഥിയ്‌ക്കുക.\nഗ്യാസ് സ്റ്റൗ വടക്കു ദിശയില് സ്ഥാപിയ്‌ക്കണം. ഇത് വീട്ടിലെ സാമ്പത്തിക ബുദ്ധിമുട്ടുകളെ കരിച്ചു കളയും\nകോയിന് വച്ച തവള\nവീടിലേയ്ക്കുള്ള പ്രധാന വാതില് കോറിഡോറിലൂടെയെങ്കില്, പ്രത്യേകിച്ചു ഫഌറ്റില് താമസിക്കുമ്പോള്, വീടിലേയ്ക്കുള്ള കോറിഡോറില് ചട്ടിയില് ചെടി വയ്ക്കുക. അല്ലാത്തപക്ഷം സാമ്പത്തികനഷ്ടമാകും ഫലം.\nകൂടുതല് ചിലവാണെങ്കില് ബാത്‌റൂമില് ഒരു കപ്പിലോ മറ്റോ ധാന്യങ്ങള് വയ്ക്കാം, അല്ലെങ്കില് ചെടി ചട്ടിയില് വയ്ക്കാം. ഇത് വാട്ടര് എനര്‍ജി വീണ്ടും വലിച്ചെടുക്കും.\nTry These Tips To Avid Financial Difficulties\nTry These Tips To Avid Financial Difficulties Read more to know about,


muhammad sameer murder | വീണ്ടും രാഷ്ട്രീയ കൊല; മലപ്പുറത്ത് യൂത്ത് ലീഗ് പ്രവർത്തകൻ കുത്തേറ്റ് മരിച്ചു; പാണ്ടിക്കാടെ കൊലയിൽ അറസ്റ്റിലായത് മൂന്ന് സിപിഐഎം പ്രവർത്തകർ; ഷമീർ ബാബുവിന്റെ ജീവനെടുത്തത് തദ്ദേശ തെരഞ്ഞെടുപ്പിനിടെ തുടങ്ങിയ രാഷ്ട്രീയ പക - MarunadanMalayalee.com\nJanuary 28, 202109:17 AM IST Permalink\nമലപ്പുറം: മലപ്പുറം പാണ്ടിക്കാട് കീഴാറ്റൂർ പഞ്ചായത്തിൽ യൂത്ത് ലീഗ് പ്രവർത്തകൻ കുത്തേറ്റ് മരിച്ചു.ഷമീർ ബാബു എന്ന മുഹമ്മദ് സമീർ(26) ആണ് കൊല്ലപ്പെട്ടത്. ഇന്നലെ രാത്രിയാണ് സമീറിന് കുത്തേറ്റത്.\nചികിത്സയിലിരിക്കെ ഇന്ന് പുലർച്ചെ മൂന്നോടെയാണ് മരണം. സംഭവവുമായി ബന്ധപ്പെട്ട് മൂന്ന് സിപിഐഎം പ്രവർത്തകരെ പൊലീസ് കസ്റ്റഡിയിലെടുത്തിട്ടുണ്ട്. തദ്ദേശ തെരഞ്ഞെടുപ്പുമായി ബന്ധപ്പെട്ട് പ്രദേശത്ത് രാഷ്ട്രീയ സംഘർഷങ്ങൾ നിലനിന്നിരുന്നു. സംഭവത്തിൽ മൂന്ന് പേരെ പൊലീസ് കസ്റ്റഡിയിലെടുത്തിട്ടുണ്ട്.\nമോഹൻലാൽ കൊറോണ ബാധിച്ചു മരിച്ചെന്ന് പ്രചരിപ്പിയാളുടെ വിചിത്രമായ ന്യായീകരണം


നോമ്പ് : അനുവാദങ്ങളും വിലക്കുകളും – Islam Padasala\nഅനുവാദം - വിലക്ക്\nകുളിക്കുക, മുങ്ങിക്കുളിക്കുക, ചൂടുശമിപ്പിക്കാന് വേണ്ടി ശരീരത്തില് വെള്ളമൊഴിക്കുക തുടങ്ങിയവ നോമ്പുകാര് അനുവദനീയമാണ്. അബൂബക്‌റിബ്‌നു അബ്ദിര്‍റഹ്മാന് സ്വഹാബിമാരില്‍നിന്ന് നിവേദനം ചെയ്യുന്നതിപ്രകാരമാണ്: ‘നോമ്പുകാരനായിരിക്കെ ഉഷ്ണം നിമിത്തം നബി(സ) തലയില് വെള്ളമൊഴിക്കുന്നത് ഞാന് കണ്ടു'(അബൂദാവൂദ്, അഹ്മദ്). നോമ്പുകാലത്ത് രാത്രിയില് ജനാബത്തുകാരനായാല് പ്രസ്തുത അവസ്ഥയില് രാവിലെ നോമ്പനുഷ്ഠിക്കാവുന്നതാണ്. സുബ്ഹ് നമസ്‌കാരത്തിനായി കുളിച്ചാല് മതിയാകും\n2. നോമ്പുകാരന് കണ്ണില് സുറുമയിടുന്നതോ, തലമുടി എണ്ണയിടുന്നതോ, സുഗന്ധങ്ങള് പൂശുന്നതോ നബിതിരുമേനി വിലക്കിയിട്ടില്ല.\n3. നോമ്പുള്ളയാള് വികാരത്തോടെയല്ലാതെ ചുംബിക്കുന്നതില് വിരോധമില്ല. ഒരിക്കല് ഒരാള് വന്ന് നബിയുടെ അടുക്കല് ഇങ്ങനെ പറഞ്ഞു: ‘നോമ്പിലായിരിക്കെ ഞാന് ചുംബിച്ചുപോയി. അപ്പോള് നബി(സ)ചോദിച്ചു: ‘നിങ്ങള് നോമ്പുകാരനായിരിക്കെ വെള്ളം വായിലാക്കി തുപ്പിയാലോ? അതുകൊണ്ട് ദോഷമില്ല. നബി ചോദിച്ചു: പിന്നെ എന്തിനാണീ ചോദ്യം?'(അഹ്മദ് , അബൂദാവൂദ്).’\nനോമ്പുകാരന് കുത്തിവെക്കല് അനുവദനീയമാണ്. എന്നാല് അത് രോഗശമനത്തിനുവേണ്ടി മാത്രമുള്ളതായിരിക്കണം. ശരീരത്തിന് ഉന്‍മേഷം പകരുന്നതോ ആഹാരപാനീയങ്ങളുടെ ഫലംചെയ്യുന്നതോ ആകരുത്.\n5. വായിലും മൂക്കിലും വെള്ളംകയറ്റി ചീറ്റുന്നതിനും കൊപ്ലിക്കുന്നതിനും വിരോധമില്ല.\n6. അതുപോലെ ഉമിനീര് ഇറക്കല്, പുകയേല്‍ക്കല്(പുകവലിയല്ല), വായുവില് കലര്‍ന്ന പൊടിപടലങ്ങള് ശ്വസിക്കല്, സുഗന്ധമുപയോഗിക്കല്, ചെറുപ്രാണികള് അറിയാതെ തൊണ്ടയിലൂടെ കയറിപ്പോകല്, സ്വപ്‌നസ്ഖലനമുണ്ടാകല് തുടങ്ങിയകാര്യങ്ങളാല് നോമ്പുമുറിയുകയില്ല.\nതാഴെപറയുന്ന കാരണങ്ങളാല് നോമ്പുമുറിയുന്നതാണ്:\n1. നമുക്ക് തടയാന് കഴിയുന്ന ഏതെങ്കിലും വസ്തുക്കള് ശരീരത്തിലേക്ക് മനഃപൂര്‍വം കടത്തിവിടുകയോ കടത്തിവിടാനനുവദിക്കുകയോ ചെയ്യുക. (ഉദാ: ഭക്ഷണം, പാനീയം, പുകയിലപ്പുക, മരുന്ന്..)\n2. മനഃപൂര്‍വം ഛര്‍ദ്ദിക്കുക (വൈദ്യനിര്‍ദ്ദേശപ്രകാരം ഇതാവാം. എന്നാല് നോമ്പ് പിന്നീട് നോറ്റുവീട്ടേണ്ടതുണ്ട്.)\n4. ബോധപൂര്‍വം ശുക്ലം പുറത്തുവിടുക(വികാരം കാരണം ശുക്ലസ്രാവമുണ്ടായാല് നോമ്പുമുറിയും. സ്വപ്‌നസ്ഖലനമുണ്ടായാല് നോമ്പുമുറിയുന്നതല്ല).\n5. ആര്‍ത്തവരക്തം പുറപ്പെടുക.(ഋതുമതിക്ക് നോമ്പ് നിഷിദ്ധമാണ്.)\nമേല്‍പറഞ്ഞതെല്ലാം വ്യക്തിയുടെ അറിവോടെയും സ്വതന്ത്രമായ തീരുമാനത്തിന്റെയും ഫലമായാണ് ഉണ്ടാകുന്നതെങ്കിലാണ് നോമ്പുമുറിയുക. അതേസമയം, അജ്ഞതയാലോ മറവി സംഭവിച്ചോ ആരെങ്കിലും എന്തെങ്കിലും ഭക്ഷിച്ചുപോായാല് നോമ്പുമുറിയുന്നതല്ല.


ഷിബു ആന്‍ഡ്രൂസ് (Shibu Andrews): മൂവീസ്, പ്രായം , ജീവചരിത്രം, ഫോട്ടോസ് , അഭിനയിച്ച സിനിമകള്, ചിത്രങ്ങൾ - Filmibeat Malayalam\nCelebs Shibu Andrews\nമലയാള ചലച്ചിത്ര സംവിധായകനാണ് ഷിബു ആന്‍ഡ്രൂസ്. 2019ല് പുറത്തിറങ്ങിയ പപ്പ ആണ് സംവിധാനം ചെയ്ത ചിത്രം. ചിത്രത്തിന്റെ കഥ,എഡിറ്റിങ്ങ്,ഛായാഗ്രഹണം ഇവയെല്ലാം ഷിബു ആന്‍ഡ്രൂസ് തന്നെയാണ് നിര്‍വ്വഹിച്ചത്. ഗോള്‍ഡന് ഏജ് ഫിലിംസ്,വിന് വിന്... ReadMore\nമലയാള ചലച്ചിത്ര സംവിധായകനാണ് ഷിബു ആന്‍ഡ്രൂസ്. 2019ല് പുറത്തിറങ്ങിയ പപ്പ ആണ് സംവിധാനം ചെയ്ത ചിത്രം. ചിത്രത്തിന്റെ കഥ,എഡിറ്റിങ്ങ്,ഛായാഗ്രഹണം ഇവയെല്ലാം ഷിബു ആന്‍ഡ്രൂസ് തന്നെയാണ് നിര്‍വ്വഹിച്ചത്. ഗോള്‍ഡന് ഏജ് ഫിലിംസ്,വിന് വിന് എന്റര്‍ടൈന്റ്‌മെന്റ് എന്നിവയുടെ ബാനറിലാണ് ചിത്രം നിര്‍മ്മിച്ചത്.\nDirected by ഷിബു ആന്‍ഡ്രൂസ്\nഷിബു ആന്‍ഡ്രൂസ് അഭിപ്രായം


ടീം ഇന്ത്യയിലെ മികച്ച ഫീല്‍ഡര് ആര്? ഫീല്‍ഡിങ് കോച്ചിന്റെ വെളിപ്പെടുത്തല് – Chandrika Daily\nBy Web Desk Wednesday October 19, 2016 14:33 pm\nടീം ഇന്ത്യയിലെ മികച്ച ഫീല്‍ഡര് ആര്? ഫീല്‍ഡിങ് കോച്ചിന്റെ വെളിപ്പെടുത്തല്\nമുംബൈ: ധര്‍മശാല ഏകദിനത്തില് ന്യൂസിലാന്‍ഡിന്റെ കോറി ആന്‍ഡേഴ്‌സണെ ഉജ്വല ക്യാച്ചിലൂടെ ഉമേഷ് യാദവ് പുറത്താക്കിയിരുന്നു. ബൗളറായ ഉമേഷിന്റെ ക്യാച്ച് ഇന്ത്യന് ഫീല്‍ഡിങില് സംഭവിച്ചുകൊണ്ടിരിക്കുന്ന മാറ്റമെന്നാണ് ടീം ഇന്ത്യയുടെ…\nമുംബൈ: ധര്‍മശാല ഏകദിനത്തില് ന്യൂസിലാന്‍ഡിന്റെ കോറി ആന്‍ഡേഴ്‌സണെ ഉജ്വല ക്യാച്ചിലൂടെ ഉമേഷ് യാദവ് പുറത്താക്കിയിരുന്നു. ബൗളറായ ഉമേഷിന്റെ ക്യാച്ച് ഇന്ത്യന് ഫീല്‍ഡിങില് സംഭവിച്ചുകൊണ്ടിരിക്കുന്ന മാറ്റമെന്നാണ് ടീം ഇന്ത്യയുടെ ഫീല്‍ഡിങ് കോച്ചായ ആര്. ശ്രീധര് പറയുന്നത്. എന്നാല് ടീം ഇന്ത്യയിലെ ഫീല്‍ഡിങ് സ്റ്റാര് ആരാണെന്ന ചോദ്യത്തിന് ശ്രീധറിന്റെ മറുപടി വിരാട് കോഹ്‌ലിയും രവീന്ദ്ര ജദേജയും എന്നായിരുന്നു. ഫീല്‍ഡിങ്ങിനൊപ്പം എവിടെനിന്നും കൃത്യമായി ത്രോ എറിയാനും ഇവര്‍ക്കാകുമെന്നാണ് കോച്ച് ക്രെഡിറ്റ് നല്‍കാന് കാരണം. ടെസ്റ്റിലെ മികച്ച പ്രകടനത്തിന് പിന്നാലെ ജദേജക്ക് വിശ്രമം അനുവദിച്ചിരുന്നു. അതേസമയം രഹാനയെപ്പോലുള്ള കളിക്കാരെന ഫീല്‍ഡിങ്ങിന്റെ ഏത് പൊസിഷനിലും ഉപയോഗിക്കാം, മനീഷ് പാണ്ഡെ, രോഹിത് ശര്‍മ്മ എന്നിവരും ഫീല്‍ഡിങ്ങില് ഉല്‍സാഹരെന്നും കോച്ച് സമ്മതിക്കുന്നു. നാളെ ഡല്‍ഹിയിലാണ് ന്യൂസിലാന്‍ഡുമായുള്ള ഇന്ത്യയുടെ രണ്ടാം ഏകദിനം.\nCategories: More Tags: team india


Sudinam Online | Malayalam news website from Kannur News Paper Sudinam Kannur എലിപ്പനി; കണ്ണൂരിലും അതീവ ജാഗ്രത വേണം: മന്ത്രി ശൈലജ – Sudinam Online | Malayalam news website from Kannur News Paper Sudinam Kannur.\nഎലിപ്പനി; കണ്ണൂരിലും അതീവ ജാഗ്രത വേണം: മന്ത്രി ശൈലജ\nഭാവിയില് ഒരു എലിപ്പനി മരണവും ഉണ്ടാവാന് പാടില്ല.\nPublished On:Sep 1, 2018 | 12:14 pm\nകണ്ണൂര്: പകര്‍ച്ചവ്യാധിയായ എലിപ്പനി, മഞ്ഞപ്പിത്തം, ഡെങ്കി, കോളറ ഇവ തടയുന്നതിന് മുന്‍കരുതലെടുക്കാന് ഡോക്‌സിസൈക്ലിന് തുടങ്ങിയ മരുന്നുകള് കഴിക്കണമെന്നും ഇതിന് ആവശ്യമായ എല്ലാ മരുന്നുകളും ആശുപത്രിയില് സ്റ്റോക്കുണ്ടെന്നും ആരോഗ്യവകുപ്പ് മന്ത്രി കെ കെ ശൈലജ പത്രസമ്മേളനത്തില് പറഞ്ഞു. പ്രളയത്തെ തുടര്‍ന്ന് ശുചീകരണത്തില് ഏര്‍പ്പെട്ടിരിക്കുന്ന എല്ലാവരും ഡോക്‌സിസൈക്ലിന് ഗുളിക കഴിക്കണം. മടികാരണം ഗുളിക കഴിക്കാതിരിക്കരുത്. കേരളത്തില് 24 എലിപ്പനി മരണമാണ് ഇതുവരെ ഉണ്ടായിട്ടുള്ളത്. എന്നാല് തിരുവനന്തപുരത്ത് മാത്രമേ രണ്ട് എലിപ്പനി മരണം സ്ഥിരീകരിച്ചിട്ടുള്ളൂ. ബാക്കിയെല്ലാം സംശയാസ്പദമായിട്ടുള്ളതാണ്. സ്വയം ചികിത്സ ആരും ചെയ്യരുത്. ഡോക്ടര്‍മാര് പാരസെറ്റാമോള് ഗുളിക കൊടുത്ത് ആരെയും പറഞ്ഞുവിടരുത്. അവര്‍ക്ക് പകര്‍ച്ചവ്യാധിമൂലമുള്ള പനിയില്ലെന്ന് ഉറപ്പുവരുത്തണം.\nഎല്ലാ മഴക്കാലത്തും എലിപ്പനി റിപ്പോര്‍ട്ട് ചെയ്യാറുണ്ടെങ്കിലും പ്രളയംമൂലം പകര്‍ച്ചവ്യാധി വ്യാപിക്കാന് സാധ്യതയുണ്ട്. ഡോക്ടര്‍മാരെ കണ്ട് പനിപടരാതിരിക്കാന് വേണ്ടുന്ന നടപടി എടുക്കണം. ഭാവിയില് ഒരു എലിപ്പനി മരണവും ഉണ്ടാവാന് പാടില്ല. ഡെങ്കിപ്പനി തിരിച്ചുവരാതിരിക്കാന് നല്ല രീതിയില് ശ്രദ്ധിക്കണം. ആരോഗ്യ ജാഗ്രതാ ക്യാമ്പയിന് നടത്തണം. ശുചീകരണ പ്രക്രിയ കലണ്ടറനുസരിച്ച് നടപ്പാക്കണം. 20 വീടുകള്‍ക്കായി ഒരു ആരോഗ്യസേന നടപ്പിലാക്കിയിട്ടുണ്ട്. കിണറിലെ വെള്ളം പരിശോധിക്കുകയും ബാക്ടീരിയ ഇല്ലെന്ന് അതാത് പഞ്ചായത്ത് ഉദ്യോഗസ്ഥര് ഉറപ്പുവരുത്തമെന്നും മന്ത്രി പറഞ്ഞു. പ്രളയബാധിത സ്ഥലങ്ങളില് 325 താല്‍ക്കാലിക ആശുപത്രികള് തുടങ്ങാന് തീരുമാനിച്ചതില് 260 എണ്ണം തുടങ്ങിക്കഴിഞ്ഞു. ആവശ്യമായ എല്ലാ മരുന്നുകളും ഇവിടങ്ങില് ഉണ്ട്. മരുന്ന് ക്ഷാമം കേരളത്തിലില്ല. കണ്ണൂരിലും എലിപ്പനി സാധ്യതയുണ്ട്. അതുകൊണ്ട് ജാഗ്രത പുലര്‍ത്തണമെന്നും കഴിഞ്ഞ വര്‍ഷം ജില്ലയില് എലിപ്പനി മരണം റിപ്പോര്‍ട്ട് ചെയ്തതായും മന്ത്രി കൂട്ടിച്ചേര്‍ത്തു. ജില്ലാ പഞ്ചായത്ത് പ്രസിഡണ്ട് കെ വി സുമേഷ്, ജില്ലാ കലക്ടര് മീര് മുഹമ്മദലി തുടങ്ങിയവരും പത്രസമ്മേളനത്തില് പങ്കെടുത്തു.


നിലംനികത്തി ഫഌറ്റ് നിര്‍മാണം: അനേ്വഷണത്തിന് ഉത്തരവ്\nTue Feb 19 2019 10:18:45 GMT+0530 (IST)\nകോഴിക്കോട്: പന്നിയങ്കരയില് വര്‍ഷങ്ങളായി നിലമായി കിടന്ന സ്ഥലത്ത് ഫഌറ്റ് നിര്‍മിക്കാന് കോഴിക്കോട് നഗരസഭ അനുമതി നല്‍കിയത് സംബന്ധിച്ച് അന്വേഷിച്ച് റിപോര്‍ട്ട് സമര്‍പ്പിക്കാന് മനുഷ്യാവകാശ കമ്മീഷന് ആര്‍ഡിഒയോട് ആവശ്യപ്പെട്ടു.\nഒരു മാസത്തിനകം അനേ്വഷണ റിപോര്‍ട്ട് ഹാജരാക്കണമെന്നാണ് കമ്മീഷന് ജുഡീഷ്യല് അംഗം പി മോഹനദാസ് ആവശ്യപ്പെട്ടത്. പന്നിയങ്കര സ്വദേശി എം സന്തോഷ് കുമാര് നല്‍കിയ പരാതിയിലാണ് നടപടി. തന്റെ വീടിന് സമീപം നെല്‍കൃഷി നടത്തുന്ന വയല് ഉള്‍പ്പെടുന്ന സ്ഥലത്ത് ഒരു സ്വകാര്യകമ്പനിക്ക് ഫഌറ്റ് നിര്‍മിക്കാന് കോഴിക്കോട് നഗരസഭ അനുമതി നല്‍കിയതായും നിര്‍മാണം കാരണം തന്റെ വീടിന് കേടുപാടുകള് സംഭവിച്ചതായും പരാതിയില് പറയുന്നു. കേട്പാട് സംഭവിച്ചതിന്റെ ചിത്രങ്ങള് ഇദ്ദേഹം കമ്മീഷന് ഹാജരാക്കിയിട്ടുണ്ട്. വയലിനരികില് പുരാതനമായ ഒരു കുളമുണ്ടായിരുന്നതായും പരാതിയിലുണ്ട്. ഇത് സംബന്ധിച്ച് നേരത്തെ കോഴിക്കോട് നഗരസഭാ സെക്രട്ടറിയില് നിന്നു കമ്മീഷന് റിപോര്‍ട്ട് ആവശ്യപ്പെട്ടിരുന്നു. 30 വര്‍ഷം പഴക്കമുള്ള വീടും 40 വര്‍ഷം പഴക്കമുള്ള വൃക്ഷങ്ങളും ഉണ്ടായിരുന്ന സ്ഥലമായതിനാലാണ് കെട്ടിടനിര്‍മണത്തിന് അനുമതി നല്‍കിയതെന്നായിരുന്നു നഗരസഭാ സെക്രട്ടറിയുടെ വിശദീകരണം. നിര്‍മാണം 90 ശതമാനം പൂത്തിയായപ്പോഴാണ് പരാതിയുണ്ടായത്. നഗരസഭ നേരിട്ട് ഡ്രൈനേജ് നിര്‍മിച്ചെന്നും തൊട്ടടുത്ത വീടുകളുടെ അറ്റകുറ്റപണികള് നഗരസഭ നിര്‍വഹിച്ചതായും റിപോര്‍ട്ടിലുണ്ട്. വര്‍ഷങ്ങളായി നിലമായി കിടന്ന സ്ഥലത്ത് നിര്‍മ്മാണത്തിന് അനുമതി നല്‍കിയത് ശരിയായില്ലെന്ന് കമ്മീഷന് ചൂണ്ടിക്കാട്ടി.\nവില്ലേജ് ഓഫിസര് റിപോര്‍ട്ട് നല്‍കിയതിന്റെ അടിസ്ഥാനത്തിലാണ് കെട്ടിടത്തിന് അനുമതി നല്‍കിയതെന്ന വാദം സ്വീകാര്യമല്ല. നിലംനികത്തി ഫഌറ്റ് നിര്‍മ്മിക്കുന്നതിന് സ്വീകരിക്കേണ്ട നിയമനടപടികള് ഇക്കാര്യത്തില് കൈക്കൊണ്ടിട്ടുണ്ടോയെന്ന് നഗരസഭയുടെ റിപോര്‍ട്ടില് വ്യക്തമല്ലെന്ന് കമ്മീഷന് പറയുന്നു. പരാതിയുടെ പകര്‍പ്പും നഗരസഭയുടെ റിപോര്‍ട്ടും കമ്മീഷന് ആര്‍ഡിഒക്ക് അയക്കും. ആര്‍ഡിഒ വിശദമായ റിപ്പോര്‍ട്ട് ഹാജരാക്കണമെന്ന് കമ്മീഷന് നിര്‍ദേശിച്ചു.


ദക്ഷിണ കേരള ജംഇയ്യത്തുല് ഉലമാ സംസ്ഥാന പ്രസിഡണ്ട് വി.എം മൂസ മൗലവി അന്തരിച്ചു - MALABAR FLASH\nHome Kerala News Obituary കേരളം കേരള വാര്‍ത്ത ദക്ഷിണ കേരള ജംഇയ്യത്തുല് ഉലമാ സംസ്ഥാന പ്രസിഡണ്ട് വി.എം മൂസ മൗലവി അന്തരിച്ചു\nദക്ഷിണ കേരള ജംഇയ്യത്തുല് ഉലമാ സംസ്ഥാന പ്രസിഡണ്ട് വി.എം മൂസ മൗലവി അന്തരിച്ചു\nതിരുവനന്തപുരം: ദക്ഷിണ കേരള ജംഇയ്യത്തുല് ഉലമാ സംസ്ഥാന പ്രസിഡന്‍റ് വി.എം മൂസ മൗലവി (87) അന്തരിച്ചു. എറണാകുളത്തെ സ്വകാര്യ ആശുപത്രിയിലായിരുന്നു അന്ത്യം.[www.malabarflash.com]\nമജിലിസുല് അബ്റാർ ചാരിറ്റബിള് ട്രസ്റ്റ് ചെയർമാനും, വാഴക്കുളം ജാമിഅ ഹസനിയ സ്ഥാപകരില് പ്രമുഖനുമാണ്.\n4 മണിവരെ സ്വവസതിയിലും ശേഷം റഹ്മാനിയ അറബിക് കോളജിലും പൊതുദര്‍ശനത്തിന് വെക്കും. മയ്യിത്ത് ഖബറടക്കം രാത്രി 8 മണിയ്ക്ക് മജിലിസുല് അബ്റാർ റഹ്മാനിയ അറബിക് കോളജ് അങ്കണത്തില് നടക്കും.\nഭാര്യ പരേതയായ ഫാത്തിമ, സുബൈദ. മക്കള് വി.എം മുഹമ്മദ് മൗലവി, ശിഹാബുദ്ദീന്, അനസ്, തക്കിയുദ്ദീന് മൗലവി, മുബാറക്ക്, പരേതയായ സൈനബ, ആയിഷ, ഹസീന, മരുമക്കള്: വി.എം മുഹമ്മദ് മൗലവി, ഹാഷിം ആലപ്പുഴ,അബ്ദുള് റഷീദ്, ജസ്ന, നജീബ, ബുഷറ


dubai police add maserati granturismo supercar | ഗ്രാന്‍ഡ്ടുറിസ്മോ സ്വന്തമാക്കി ദുബായ് പൊലീസ് | Mangalam\nSunday, August 18, 2019 Last Updated5Min 43 Sec ago English Edition\nThursday 16 May 2019 04.36 PM\nലോകത്തെ ഏറ്റവും മികച്ച പൊലീസ് സേനകളിലൊന്നായ ദുബായ് പൊലീസിന്റെ ഗാരേജില് നിരവധി വാഹനങ്ങളാണുള്ളത്. ഇറ്റാലിയന് വാഹന നിര്‍മാതാക്കളായ മസെറാറ്റിയുടെ ആഢംബര കൂപ്പെ ഗ്രാന്‍ഡ്ടുറിസ്മോയും സ്വന്തമാക്കിയിരിക്കുകയാണ് ദുബായ് പൊലീസ്. പുതിയ വാഹനം എത്തിയ വിവരം ദുബായ് പൊലീസ് തന്നെയാണ് സമൂഹമാധ്യമങ്ങളിലൂടെ അറിയിച്ചത്.\nഏതുമോഡലാണ് ദുബായ് പൊലീസ് സ്വന്തമാക്കിയത് എന്നു വ്യക്തമല്ല. ഏകദേശം 2.5 കോടി രൂപ മുതലാണ് ഗ്രാന്‍ഡ്ടുറിസ്മോയുടെ ഇന്ത്യന് എക്സ്ഷോറൂം വില ആരംഭിക്കുന്നത്. ഗ്രാന്‍ഡ്ടുറിസ്മോയുടെ ഉയര്‍ന്ന വേഗം 301 കിലോമീറ്ററാണ്. പൂജ്യത്തില് നിന്ന് 100 കിലോമീറ്റര് വേഗം കൈവരിക്കാന് 4.7 സെക്കന്റാണ് ഇതിനു വേണ്ടത്. 4691 സിസി വി8 എന്‍ജിനാണ് കാറില് ഉപയോഗിക്കുന്നത്.\nരണ്ട് വകഭേദങ്ങളില് വിപണിയിലുള്ള കാറിന്റെ അടിസ്ഥാന മോഡലിന് 460 പിഎസ് കരുത്തുണ്ട്. പൂജ്യത്തില് നിന്ന് 100 കിലോമീറ്റര് വേഗം കൈവരിക്കാന് 4.8 സെക്കന്റുകള് മാത്രം വേണ്ടി വരുന്ന കാറിന്റെ ഉയര്‍ന്ന വേഗം 299 കിലോമീറ്ററാണ്. ബുഗാട്ടി, ലംബോര്‍ഗിനി, ഫെരാരി, ബെന്റ്ലി, റോള്‍സ്റോയ്സ് തുടങ്ങിയവയാണ് ദുബായ് പൊലീസിന്റെ ഗാരേജിലെ മറ്റ് വാഹനങ്ങള്.


നേർപഥം വാരിക - സ്വകാര്യത മൗലികാവകാശമാവുമ്പോള്\nവ്യക്തിയുടെ സ്വകാര്യത മൗലികാവകാശമല്ല എന്ന കേന്ദ്ര സര്‍ക്കാരിന്റെ നിലപാടിന്റെ കഴുത്തറുത്തുകൊണ്ട് സുപ്രീംകോടതിയുടെ വിധി വന്നതോടെ സ്വകാര്യതയുമായി ബന്ധപ്പെട്ട ആശങ്കകള്‍ക്കും ചര്‍ച്ചകള്‍ക്കും പുതിയ മാനം കൈവന്നിരിക്കുകയാണ്. സ്വകാര്യത ഭരണഘടനാനുസൃതമല്ലെന്ന സുപ്രീംകോടതിയുടെ മുമ്പത്തെ വിധികളെ മുഴുവന് റദ്ദാക്കിക്കൊണ്ടാണ് സുപ്രീംകോടതിയുടെ ഈ സുപ്രധാനവിധി വന്നിരിക്കുന്നത്. ഈ വിധിയിലൂടെ ഭരണകൂടത്തിന്റെ ആവശ്യങ്ങളെക്കാള് പൗരന്റെ മൗലികാവകാശങ്ങള്‍ക്കാണ് പ്രാധാന്യമെന്ന് ഒരിക്കല് കൂടി സുപ്രീംകോടതി വ്യക്തമാക്കിയിരിക്കുന്നു.\nഭരണഘടനയില് സ്വകാര്യതയെ സംബന്ധിച്ച് പ്രത്യേകിച്ച് പരാമര്‍ശങ്ങളില്ലെന്ന കാരണത്താലായിരുന്നു 1954ലെ എം. പി. ശര്‍മ കേസിലും 1962 ലെ ഖരക് സിംഗ് കേസിലും സ്വകാര്യതയെ മൗലികാവകാശങ്ങളുടെ പരിധിയില് ഉള്‍പ്പെടുത്താന് സാധിക്കില്ലെന്ന് കോടതി നിരീക്ഷിച്ചിരുന്നത്. ഈ രണ്ടു കേസുകളുടെയും വിശദാംശങ്ങള് പരിശോധിക്കുമ്പോള് അവ നേര്‍ക്കുനേരെ പൗരന്റെ സ്വകാര്യതയുമായി ബന്ധപ്പെട്ടതായിരുന്നില്ല എന്ന് കാണാം. ശര്‍മ കേസ് ഡാല്‍മിയ ഗ്രൂപ്പിന്റെ അഴിമതിയുമായി ബന്ധപ്പെട്ടതായിരുന്നെങ്കില് ഖരക് സിംഗ് കേസ് അയാളുടെ പേരില് ഉത്തര്‍പ്രദേശ് പോലീസ് കൊണ്ടുവന്ന കവര്‍ച്ച കേസുമായി ബന്ധപ്പെട്ടതായിരുന്നു. കമ്പനിയുടെ രേഖകള് സ്വകാര്യമാണെന്നും അത് വിട്ടുകൊടുക്കുന്നത് ഭരണഘടനയുടെ 19ള അനുഛേദത്തിനു വിരുദ്ധമാണെന്നുമുള്ള വാദമായിരുന്നു അവര് ഉന്നയിച്ചത്. ഖരക് സിംഗ് ആവട്ടെ പോലീസ് അയാളുടെ ചലനങ്ങള് നിരീക്ഷിക്കുന്നതിനെതിരെ ഒരാളുടെ ചലനസ്വാതന്ത്ര്യം ഉറപ്പാക്കുന്ന ഭരണഘടനയുടെ 19റ അനുഛേദത്തിനെതിരാണെന്ന വാദമാണ് ഉന്നയിച്ചിരുന്നത്. ഈ കേസുകളുടെ അടിസ്ഥാനത്തില് ഒരു ഭരണകൂടത്തിന്റെ ഇടപെടലുകള് അനിവാര്യമാവുന്ന മേഖലയില് പൗരന്റെ സ്വകാര്യത മൗലികാവകാശമാവുകയില്ലെന്ന വിധിപ്രസ്താവ്യം ഉണ്ടായത്.\nഇപ്പോഴുണ്ടായ വിധിയുടെ പശ്ചാത്തലം വേറെയാണ്. പൗരന്മാരുടെ അടിസ്ഥാന വിവരങ്ങള് ശേഖരിക്കുന്നതിനായി രൂപപ്പെടുത്തിയ ആധാറിന് വേണ്ടി അവരുടെ ബയോമെട്രിക് വിവരങ്ങള് ശേഖരിക്കാനുള്ള യു.പി.എ. സര്‍ക്കാരിന്റെ തീരുമാനത്തിനെതിരെ 2012 ല് റിട്ട. ജഡ്ജി കെ.എസ്. പുട്ടസ്വാമിയുടെ നേതൃത്വത്തില് ഒരു സംഘം പരാതിയുമായി സുപ്രീംകോടതിയെ സമീപിച്ചു. 2015 ആഗസ്റ്റ് 11നാണു കേസ് സുപ്രീംകോടതിയുടെ അഞ്ചംഗ ബെഞ്ചിന്റെ പരിഗണനക്ക് വിടുന്നത്. ചീഫ് ജസ്റ്റിസ് ഖെഹാറിന്റെ നേതൃത്വത്തിലുള്ള അഞ്ചംഗ ബെഞ്ച് ഈ വര്‍ഷം ജൂലായ് 18നു ഹരജികള് പരിഗണനക്കെടുത്തു. എന്നാല് അഞ്ചംഗ ബെഞ്ചില് നിന്നും വിശാല ബെഞ്ചിലേക്ക് വിടണമെന്ന് കേന്ദ്ര സര്‍ക്കാര് വാദിച്ചു. അങ്ങനെ കേസ് ഒമ്പതംഗ ബെഞ്ചിന്റെ മുന്നിലെത്തി. ആഗസ്റ്റ്2വരെ കോടതി വാദം കേട്ടു. 24 നു വിധി പ്രസ്താവിച്ചു. ശര്‍മ, ഖരക്‌സിംഗ് വിഷയത്തില് ഉന്നയിക്കപ്പെട്ട 'ചില പ്രത്യേക സ്വാതന്ത്ര്യാവകാശങ്ങളുടെ സംരക്ഷണം' എന്ന അനുഛേദം 19 അല്ല, മറിച്ച് അനുച്ഛേദം 21 ന്റെ പരിധിയിലാണ് പൗരന്റെ സ്വകാര്യത കടന്നു വരുന്നതെന്നാണ് വിധിയില് ചൂണ്ടിക്കാട്ടിയത്.\nപൗരന്റെ മൗലികാവകാശങ്ങളെ കുറിച്ച് വിശദമാക്കുന്ന ഭരണഘടനയുടെ മൂന്നാം ഭാഗത്തിലെ അനുഛേദം 21 പൗരന്റെ ജീവിതാവകാശത്തെക്കുറിച്ചും വ്യക്തി സ്വാതന്ത്ര്യത്തെ കുറിച്ചുമാണ് ചര്‍ച്ച ചെയ്യുന്നത്. 'നിയമം സ്ഥാപിച്ചിട്ടുള്ള നടപടിക്രമത്തിലൂടെയല്ലാതെ ഒരു വ്യക്തിയുടെയും ജീവിതവും വ്യക്തി സ്വാതന്ത്ര്യവും ഹനിക്കപ്പെടാന് പാടുള്ളതല്ല' എന്നാണ് 21-ാം അനുഛേദം പറയുന്നത്. സ്വകാര്യതയെ കുറിച്ച് നേരിട്ട് പറയുന്നില്ലെങ്കിലും അവയെ വ്യക്തിസ്വാതന്ത്ര്യത്തിന്റെ ഭാഗമായിട്ടാണ് കോടതി വ്യാഖ്യാനിച്ചിരിക്കുന്നത്.\nആധാറുമായി ബന്ധപ്പെട്ട വിഷയത്തില് എങ്ങനെയാണ് പൗരന്റെ സ്വകാര്യത ലംഘിക്കപ്പെടുന്നതെന്ന ചോദ്യം പലരും ചോദിക്കാറുണ്ട്. ലോകത്തെ പല രാജ്യങ്ങളിലും വ്യക്തികളുടെ അടിസ്ഥാനവിവരങ്ങള് രേഖപ്പെടുത്തുകയും ആ രേഖ അതീവ രഹസ്യമായി സൂക്ഷിക്കുകയും ചെയ്യുന്നുണ്ട്. വ്യക്തികള്‍ക്ക് അവരുടേതായ പല ആവശ്യങ്ങളും നേടുന്നതിനായി ഈ രേഖയുടെ അടിസ്ഥാനത്തിലുള്ള കാര്‍ഡുകള് വിതരണം ചെയ്യാറുമുണ്ട്. ഇന്ത്യയിലും തുടക്കത്തില് ആധാര് പൊതുവില് സ്വാഗതം ചെയ്യപ്പെട്ടിരുന്നു. എന്നാല് ഇപ്പോള് ആധാറിന്റെ പേരില് പൗരനില് നിന്നും നിര്‍ബന്ധപൂര്‍വം ചോദിച്ചുവാങ്ങുന്ന വിവരങ്ങള് സര്‍ക്കാര് തന്നെ ദുരുപയോഗം ചെയ്യുമെന്ന ആശങ്കകള് രാജ്യത്തെ മതന്യൂനപക്ഷങ്ങളില് വളര്‍ന്നുവന്നിട്ടുണ്ട്. മാത്രമല്ല ആധാറിനായി ശേഖരിച്ച വിവരങ്ങള് സ്വകാര്യ സ്ഥാപനങ്ങള്, സേവന ദാതാക്കള് എന്നിവരുടെ പക്കല് നിന്ന് മൂന്നാം കക്ഷികള്‍ക്ക് ചോരില്ലെന്നു സര്‍ക്കാരിന് ഉറപ്പു നല്‍കാന് കഴിയുമോ, വിവരങ്ങള് ചോരുന്നത് തടയാന് ഏതെങ്കിലും സംവിധാനം ക്രമീകരിച്ചിട്ടുണ്ടോ തുടങ്ങിയ കോടതിയുടെ ചോദ്യങ്ങള്‍ക്ക് വ്യക്തമായ മറുപടി നല്‍കാന് കേന്ദ്രസര്‍ക്കാരിന് കഴിഞ്ഞില്ല. ഇവിടെയാണ് ദുരൂഹത നിലനില്‍ക്കുന്നത്.\nപുതിയ വിധിയുടെ പശ്ചാത്തലത്തില് ക്ഷേമപദ്ധതികള്‍ക്ക് ആധാര് ഉപയോഗിക്കാമെന്നല്ലാതെ വ്യക്തികളുടെ സ്വകാര്യതയിലേക്കുള്ള കടന്നുകയറ്റത്തിന് സാധിക്കുകയില്ല. ബയോമെട്രിക് ഡാറ്റകള് അത്യധികം സംവേദനക്ഷമതയുള്ള രേഖകളാണ്. ഒരു വ്യക്തിയെ സംബന്ധിച്ചിടത്തോളം അവ ജീവന് പോലെ സൂക്ഷിക്കാനും സ്വകാര്യമായി വെക്കാനുമുള്ള അവകാശമുണ്ടെന്നാണ് വിധി വ്യക്തമാക്കുന്നത്. മൈക്രോസോഫ്റ്റ്, ഗൂഗ്ള്, ഫേസ്ബുക്ക്, ആപ്പിള് തുടങ്ങിയ കമ്പനികളും രാജ്യത്തെ മറ്റു സാങ്കേതിക കമ്പനികളുമെല്ലാം വ്യക്തികളുടെ വിവരങ്ങള് സൂക്ഷിക്കുകയും കൈമാറുകയും ചെയ്യുന്ന സാഹചര്യം ഇതോടെ ഇല്ലാതാകുമെന്നാണ് നിരീക്ഷിക്കപ്പെടുന്നത്. വ്യക്തിയുടെ സ്വകാര്യതയ്ക്ക് മേലുള്ള ഒരു നിയന്ത്രണവും പാടില്ലെന്നുവരുമ്പോള് ബീഫ്, മദ്യ നിരോധനങ്ങള് വീണ്ടും ചോദ്യചിഹ്നമാവുകയാണ്. ബീഫ് നിരോധനം പൗരന്റെ ഭക്ഷണ സ്വാതന്ത്ര്യത്തിന്മേലുള്ള കടന്നുകയറ്റമാണെന്നു വരുമ്പോള് നിരോധനം ഫലത്തില് ഇല്ലാതാവുകയും സര്‍ക്കാരിന്റെ നേരിട്ടുള്ള ബീഫ് റെയ്ഡുകള്‍ക്ക് അറുതിയാവുകയും ചെയ്യുമെന്ന വാദഗതി ശക്തമാവുകയാണ്.\nസ്വകാര്യതയെ മനുഷ്യന്റെ ജന്മാവകാശമായിട്ടാണ് ഇസ്‌ലാം കാണുന്നത്. അപരന്റെ സ്വകാര്യതയില് ഇടപെടാന് ഒരാള്‍ക്കും ഇസ്‌ലാം അനുവാദം നല്‍കുന്നില്ല. കേവലം മനുഷ്യന്റെ അടിസ്ഥാന വിവരങ്ങളുമായി ബന്ധപ്പെട്ട ചര്‍ച്ചയാണ് സ്വകാര്യതയുമായി ബന്ധപ്പെട്ടു കടന്നുവരേണ്ടത്. പൗരന്റെ അടിസ്ഥാന വിവരങ്ങളുപയോഗിച്ച് പൗരന് തന്നെ അത്യാപത്തുകള് വരുത്തുമോ എന്ന ആശങ്കയാണ് ഇപ്പോഴത്തെ സ്വകാര്യതാ വിവാദങ്ങളുടെ മര്‍മമെങ്കില് ഇസ്‌ലാം പൂര്‍ണമായ അര്‍ഥത്തില് തന്നെ മനുഷ്യന് സ്വകാര്യത അനുവദിക്കുന്നുണ്ട്. അയാളുടെ സ്വകാര്യതയെ സ്വാംശീകരിക്കാനോ അതില് ഇടപെടാനോ മറ്റുള്ളവരെ ഇസ്‌ലാം അനുവദിക്കുന്നില്ല. ഇസ്‌ലാം അല്ലാഹുവിന്റെ നിയമങ്ങള്‍ക്ക് ഒരു വ്യക്തിയെ സ്വയം വിധേയനായിത്തീരാനും അതുവഴി സ്വകാര്യതയിലും ദൈവികനിയമങ്ങള്‍ക്ക് വിധേയനായിത്തീരാനും നിര്‍ബന്ധിക്കുന്നുണ്ട്. ഈ നിര്‍ബന്ധം ഒരിക്കലും മനുഷ്യന് മനുഷ്യനുമേല് അടിച്ചേല്‍പിക്കുന്നതല്ല. മനുഷ്യന്റെ സ്രഷ്ടാവിന്റെ അലംഘനീയമായ നിയമമാണത്. 1948ല് ഐക്യരാഷ്ട്ര സഭയുടെ ജനറല് അസംബ്ലിയില് നടന്ന മനുഷ്യാവകാശ പ്രഖ്യാപനത്തിന്റെ ഭാഗമായി അവതരിപ്പിക്കപ്പെട്ട 'റൈറ്റ് റ്റു െ്രെപവസി ആര്‍ട്ടിക്കിള്' വരുന്നതിന്റെ നൂറ്റാണ്ടുകള്‍ക്ക് മുമ്പ് തന്നെ വിശുദ്ധ ക്വുര്‍ആന് സ്വകാര്യതയുടെ അവകാശങ്ങളുമായി ബന്ധപ്പെട്ട സന്ദേശങ്ങള് മാനവസമൂഹത്തിനു കൈമാറിയിട്ടുണ്ട്.\nമറ്റൊരാളുടെ സ്വകാര്യതയിലേക്ക് കടന്നുചെല്ലുന്നതിനു മുമ്പ് അയാളുടെ അനുമതി വാങ്ങുക നിര്‍ബന്ധമാണെന്ന് വിശുദ്ധ ക്വുര്‍ആന് പറയുന്നു:\n''ഹേ; സത്യവിശ്വാസികളേ, നിങ്ങളുടെതല്ലാത്ത വീടുകളില് നിങ്ങള് കടക്കരുത്; നിങ്ങള് അനുവാദം തേടുകയും ആ വീട്ടുകാര്‍ക്ക് സലാം പറയുകയും ചെയ്തിട്ടല്ലാതെ. അതാണ് നിങ്ങള്‍ക്ക് ഗുണകരം. നിങ്ങള് ആലോചിച്ചു മനസ്സിലാക്കാന് വേണ്ടിയത്രെ ഇതു പറയുന്നത്. ഇനി നിങ്ങള് അവിടെ ആരെയും കണ്ടെത്തിയില്ലെങ്കില് നിങ്ങള്‍ക്ക് സമ്മതം കിട്ടുന്നത് വരെ നിങ്ങള് അവിടെ കടക്കരുത്. നിങ്ങള് തിരിച്ചുപോകൂ എന്ന് നിങ്ങളോട് പറയപ്പെട്ടാല് നിങ്ങള് തിരിച്ചുപോകണം. അതാണ് നിങ്ങള്‍ക്ക് ഏറെ പരിശുദ്ധമായിട്ടുള്ളത്. അല്ലാഹു നിങ്ങള് പ്രവര്‍ത്തിക്കുന്നതിനെപ്പറ്റി അറിവുള്ളവനാകുന്നു'' (ക്വുര്‍ആന് 24:27,28).\nതിന്മ പിറക്കാനുള്ള സാഹചര്യങ്ങളെ തടയുന്നതോടൊപ്പം മറ്റൊരാളുടെ സ്വകാര്യതക്കുള്ള സംരക്ഷണം കൂടിയാണ് ഈ വചനം. അജ്ഞാനകാലഘട്ടത്തില് നിയന്ത്രണങ്ങളൊന്നുമില്ലാതെ വീടുകളുടെ ഉള്ളറകളിലും കിടപ്പറകളിലും അടുക്കളകളിലും മനുഷ്യര് യഥേഷ്ടം വിഹരിച്ചിരുന്നു. അത്തരം വിഹാരങ്ങള് വരുത്തിവെക്കുന്ന കുഴപ്പങ്ങളും അസ്വാതന്ത്ര്യങ്ങളും വലുതായിരുന്നു. ഇസ്‌ലാം അവതരിപ്പിക്കപ്പെട്ടതോടെ മനുഷ്യന്റെ സ്വകാര്യത ആദരിക്കപ്പെടേണ്ടതാണെന്ന ഉത്കൃഷ്ടമായ കാഴ്ചപ്പാട് രൂപം കൊണ്ടു.\nപ്രവാചകന്റെ സന്തത സഹചാരികളായ അനുചരന്മാര് പലപ്പോഴും പ്രവാചകന്റെ വീട്ടില് വരികയും സംസാരത്തിലും ഭക്ഷണത്തിലുമെല്ലാം പങ്കുചേരുകയും ചെയ്യുന്നത് സാധാരണമായിരുന്നു. പ്രവാചകനും അവരും തമ്മിലുള്ള ഊഷ്മളമായ ബന്ധം അങ്ങനെയായിരുന്നു. പക്ഷേ, അവിടെയും പ്രവാചകനും വീട്ടുകാര്‍ക്കും അവരുടെ സ്വകാര്യതയ്ക്ക് ഭംഗം വരുന്നുണ്ടെന്ന് വന്നപ്പോള് അല്ലാഹു വിശ്വാസികളോട് പറഞ്ഞു:\n''സത്യവിശ്വാസികളേ, ഭക്ഷണത്തിന് നിങ്ങളെ ക്ഷണിക്കുകയും നിങ്ങള്‍ക്ക് സമ്മതം കിട്ടുകയും ചെയ്താലല്ലാതെ നബിയുടെ വീടുകളില് നിങ്ങള് കടന്നു ചെല്ലരുത്. അത് പാകമാകുന്നത് നിങ്ങള് നോക്കിയിരിക്കുന്നവരാകരുത്. പക്ഷേ, നിങ്ങള് ക്ഷണിക്കപ്പെട്ടാല് നിങ്ങള് കടന്ന് ചെല്ലുക. നിങ്ങള് ഭക്ഷണം കഴിച്ചാല് പിരിഞ്ഞു പോകുകയും ചെയ്യുക. നിങ്ങള് വര്‍ത്തമാനം പറഞ്ഞ് രസിച്ചിരിക്കുന്നവരാവുകയും അരുത്. തീര്‍ച്ചയായും അതൊക്കെ നബിയെ ശല്യപ്പെടുത്തുന്നതാകുന്നു. എന്നാല് നിങ്ങളോട് അത് പറയാന് അദ്ദേഹത്തിന് ലജ്ജ തോന്നുന്നു. സത്യത്തിന്റെ കാര്യത്തില് അല്ലാഹുവിന് ലജ്ജ തോന്നുകയില്ല. നിങ്ങള് അവരോട് (നബിയുടെ ഭാര്യമാരോട്) വല്ല സാധനവും ചോദിക്കുകയാണെങ്കില് നിങ്ങളവരോട് മറയുടെ പിന്നില് നിന്ന് ചോദിച്ചുകൊള്ളുക. അതാണ് നിങ്ങളുടെ ഹൃദയങ്ങള്‍ക്കും അവരുടെ ഹൃദയങ്ങള്‍ക്കും കൂടുതല് സംശുദ്ധമായിട്ടുള്ളത്. അല്ലാഹുവിന്റെ ദൂതന് ശല്യമുണ്ടാക്കാന് നിങ്ങള്‍ക്ക് പാടില്ല'' (ക്വുര്‍ആന് 33:53).\nഒരു വീട്ടിലേക്ക് പ്രവേശിക്കുമ്പോള്, അതെത്ര പരിചയമുള്ളവരുടെയും ബന്ധുക്കളുടെതുമാണെങ്കില് പോലും സലാം പറയുകയും അനുമതി ചോദിക്കുകയും ചെയ്തുകൊണ്ടേ അവിടേക്ക് പ്രവേശിക്കാവൂ എന്ന് പ്രവാചകന്(സ്വ) പഠിപ്പിച്ചു. ഒരു തവണ അനുമതി ചോദിച്ചിട്ട് മറുപടി ലഭിച്ചില്ലെങ്കില് മൂന്ന് തവണ ചോദിക്കാവുന്നതാണ്. എന്നിട്ടും മറുപടി ലഭിച്ചില്ലെങ്കില് മടങ്ങിപ്പോവുകയാണ് വേണ്ടതെന്നും അദ്ദേഹം നിര്‍ദേശിച്ചു.\n''ഒരിക്കല് ഒരാള് പ്രവാചകനെ കാണാന് വന്നു. 'ഞാനങ്ങോട്ട് കടക്കട്ടെ?' എന്ന് അദ്ദേഹം ചോദിച്ചു. പ്രവാചകന് അദ്ദേഹത്തിന്റെ ഭൃത്യനോട് പറഞ്ഞു: 'നീ അയാള്‍ക്ക് അനുമതി ചോദിക്കേണ്ട രൂപം പറഞ്ഞുകൊടുക്കുക6 'അസ്സലാമു അലൈകും' എന്ന് പറഞ്ഞ ശേഷം ഞാന് അങ്ങോട്ട് പ്രവേശിക്കട്ടെയോ എന്നാണയാള് ചോദിക്കേണ്ടത്. ഇത് കേട്ട അയാള് അപ്രകാരം നബിയോട് അനുമതി ചോദിച്ചു'' (അബൂദാവൂദ്).\nസഅദ് ഇബ്‌നു ഉബാദ(റ) പറയുന്നു: ''ഒരിക്കല് ഒരാള് നബിയെ കാണാന് വന്നുകൊണ്ട് അദ്ദേഹത്തിന്റെ വാതിലിനു നേരെ നിന്നു. ഇതുകണ്ട നബി അയാളോട് പറഞ്ഞു: 'ഇങ്ങനെയാണോ നില്‍ക്കേണ്ടത്? അനുമതി ചോദിക്കുന്നത് തന്നെ കണ്ണുകള് കാരണമാണ്'' (അബൂദാവൂദ്).\nഒരാള് ഒരു വീടിന്റെ മുമ്പിലെത്തിയാല് എപ്രകാരമാണ് നില്‍ക്കേണ്ടതെന്നു പോലും അദ്ദേഹം പഠിപ്പിച്ചു. വാതില് തുറക്കുന്നതോടെ അകത്തെ ദൃശ്യങ്ങള് കാണാവുന്ന വിധത്തില് അഭിമുഖമായി നില്‍ക്കാതെ ഒരു വശത്തേക്ക് മാറി നില്‍ക്കുകയായിരുന്നു അദ്ദേഹത്തിന്റെ രീതി. വ്യക്തികളുടെ കുറ്റങ്ങളും കുറവുകളും അന്വേഷിക്കുന്നത് പോലും ഇസ്‌ലാം വിലക്കി. ഒരാള് മറ്റൊരാളില് കാണുന്ന ദോഷങ്ങളും തിന്മകളും പ്രചരിപ്പിക്കാന് പാടില്ലെന്നും പഠിപ്പിച്ചു. ദമ്പതികള് അവര്‍ക്കിടയിലെ രഹസ്യങ്ങള് സ്വകാര്യമാക്കണമെന്നു പ്രത്യേകം ഉപദേശിച്ചു. മറ്റുള്ളവരുടെ സ്വകാര്യതയ്ക്ക് എത്രമാത്രം പ്രാധാന്യമാണ് ഇസ്‌ലാം നല്‍കിയിട്ടുള്ളതെന്നു ഇതില് നിന്നെല്ലാം മനസ്സിലാക്കാം.


വനിതാ ക്രിക്കറ്റ് ലോകകപ്പിന് തുടക്കമായി - ഇ വാർത്ത | evartha\nവനിതാ ക്രിക്കറ്റ് ലോകകപ്പിന് തുടക്കമായി\nഇന്ത്യ ആതിഥ്യമരുളുന്ന വനിതാ ക്രിക്കറ്റ് ലോകകപ്പിന് തുടക്കമായി. മുംബൈ ബ്രാബോണ് സ്‌റ്റേഡിയത്തില് ഇന്ത്യയും വെസ്റ്റ് ഇന്‍ഡീസുമാണ് ഉദ്ഘാടന മത്സരത്തില് ഏറ്റുമുട്ടുന്നത്. ആദ്യം ബാറ്റ് ചെയ്യുന്ന ഇന്ത്യ ഓപ്പണര്‍മാരുടെ കരുത്തില് മികച്ച സ്‌കോറിലേയ്ക്ക് കുതിക്കുകയാണ്. ടോസ്സ് നേടിയ വെസ്റ്റ് ഇന്‍ഡീസ് ഇന്ത്യയെ ബാറ്റിങ്ങിനയക്കുകയായിരുന്നു. 30 ഓവര് പിന്നിടുമ്പോള് വിക്കറ്റൊന്നും നഷ്ടപ്പെടാതെ 131 റണ്‍സാണ് ഇന്ത്യന് സ്‌കോര്.\nഓപ്പണര്‍മാരായ പൂനം റൗട്ടും(57) തിരുഷ് കാമിനിയും (61) നേടിയ അര്‍ദ്ധ ശതകങ്ങളാണ് മത്സരം ഇന്ത്യയുടെ വരുതിയിലാക്കിയത്. 78 പന്തില് ആറു ഫോറുകളാണ് 56 റണ്‍സിനിടെ പൂനം റൗട്ട് നേടിയത്. 104 പന്തുകള് നേരിട്ട കാമിനി ഏഴു ബൗണ്ടറികള് നേടിക്കഴിഞ്ഞു. ഇരുവരും സെഞ്ച്വറി ലക്ഷ്യം വെക്കുകയാണ്.\nരണ്ടു ഗ്രൂപ്പുകളിലായി ഒന്‍പതു ടീമുകളാണ് ലോകകപ്പില് പങ്കെടുക്കുന്നത്. ഗ്രൂപ്പ് എ യില് ഇന്ത്യ, വെസ്റ്റ് ഇന്‍ഡീസ്, ഇംഗ്ലണ്ട്, ശ്രീലങ്ക എന്നീ രാജ്യങ്ങളും ബി ഗ്രൂപ്പില് ആസ്‌ത്രേലിയ ന്യൂസിലാന്‍ഡ്, പാകിസ്ഥാന്, ദക്ഷിണാഫ്രിക്ക എന്നീ രാജ്യങ്ങളുമാണ് മാറ്റുരയ്ക്കുന്നത്. അഞ്ചു വേദികളിലായി നടക്കുന്ന ലോകകപ്പിന്റെ കിരീടപ്പോരാട്ടം ഫെബ്രുവരി 17 ന് ബ്രാബോണ് സ്‌റ്റേഡിയത്തില് നടക്കും.\nTopics: india West Indies women's cricket world cup


ഒന്‍പതര കോടി രൂപ സമാഹരിച്ചു; ഫണ്ട് ശേഖരണം അവസാനിപ്പിച്ചു | Malayalam News\nYou are here: Home 2018 August ഒന്‍പതര കോടി രൂപ സമാഹരിച്ചു; ഫണ്ട് ശേഖരണം അവസാനിപ്പിച്ചു\nPosted on August 22, 2018 by siteadmin |\nചിക്കാഗോ: ചെറിയ മോഹവുമായി തുടങ്ങി വലിയ നേട്ടങ്ങള് കൈവരിച്ചു കൊണ്ട് അരുണ് സൈമണ് നെല്ലാമറ്റവും അജോമോന് പൂത്തുറയിലും ഫെയ്‌സ്ബുക്കിലെ ഫണ്ട് സമാഹരണം അവസാനിപ്പിച്ചു.\nഇന്ന് ഉച്ച വരെ 1,353,424 ഡോളര് പിരിഞ്ഞു കിട്ടി. ഒന്‍പതര കോടി രൂപ. അഞ്ചര ദിവസം കൊണ്ട് ഇത്തരമൊരു നേട്ടം കൈവരിച്ച ചരിത്രം കുറഞ്ഞത് മലയാളികള്‍ക്കിടയിലെങ്കിലുമില്ല.\nതുക മുഴുവന് മുഖ്യമന്ത്രിയുടെ ദുരിതാശ്വാസ നിധിയിലേക്കു നല്‍കും. സുതര്യതക്കും വിമര്‍ശനം ഒഴിവാക്കാനും അതായിരിക്കും നല്ലതെന്നു അരുണ് പറഞ്ഞു. തുക വന്നു കൊണ്ടിരിക്കുമ്പോള് തന്നെയാണു സമാഹരണം അവസാനിപ്പിച്ചത്. ”സത്യത്തില് ആകെയൊരു മാനസിക സമ്മര്‍ദ്ദമായിരുന്നു. മറ്റൊന്നിലും ശ്രദ്ധിക്കാന് പറ്റാത്ത സ്ഥിതി. അതിനു പുറമെ പണം കിട്ടുന്നതും കൊടുക്കുന്നതും ടക്‌സും തുടങ്ങി വേറെയും നൂലമാലകള്,” അരുണ് പറഞ്ഞു.\nഫണ്ട് സമഹരണം തുടങ്ങുമ്പോള് പ്രതീക്ഷിച്ചതല്ല ഇതൊന്നും. ഇത്രയും തുക കിട്ടുമെന്നും കരുതിയതല്ല. തുക ലഭിക്കാനായി ഫെയ്‌സ്ബുക്കുമായി ചേര്‍ന്നു പ്രവര്‍ത്തിക്കുന്നു. തുകക്ക ടാക്‌സ് ഒഴിവാക്കാനും ശ്രമിക്കുന്നുണ്ട്. നോണ് പ്രോഫിറ്റിന്റെ പേരില് ആദ്യമെ തുടങ്ങിയെങ്കില് ടാക്‌സ് വരില്ലായിരുന്നു. ഇത്രയും വലിയ ദുരന്തത്തിനുള്ള സഹായമെന്ന നിലയില് ടാക്‌സ് ഒഴിവാക്കി നല്കാന് ഫെയ്‌സ്ബുക്കും ശ്രമിക്കുന്നു.\nആറു ദിവസം മുന്‍പ് ഫണ്ട് ശേഖരണം തുടങ്ങുമ്പോള് അരുണും അജോയും ആരും അറിയാത്ത സാധാരണ വ്യക്തികളായിരുന്നു. ആറു ദിവസം കൊണ്ട് ഇരുവര്‍ക്കും ഹീറൊയുടെ പരിവേഷം. അവരെ അറിയാത്തവരില്ലെന്നായി. എന്തായാലും നിനക്കാതെ വന്ന ഖ്യാതിയില് ഇരുവര്‍ക്കും സന്തോഷം. വീട്ടുകാര്‍ക്കും സന്തോഷം.\nഅതിലും പ്രധാനം ഈ ദുരന്തത്തില് ഇത്രയെങ്കിലും ചെയ്യാനായല്ലൊ എന്ന സംത്രുപ്തി.\nബിസിനസ് രംഗത്തും പ്രവര്‍ത്തിക്കുന എഞ്ചിനിയറായ അരുണിന്റെ പത്‌നിജനി. മൂന്നും ഒന്നും വയസുള്ള രണ്ടു പുത്രന്മാരുണ്ട്.\nവാര്‍ഷിക സമ്മേളനവും ഭദ്രാസന ജനറല് അസംബ്ലിയും\nഫാ. ജോർജ് പനക്കൽ വിസി നയിക്കുന്ന നോമ്പുകാല ധ്യാനം ഡാലസിൽ\nമാര്‍ത്തമറിയം വനിതാ സമാജം പത്താമത് വാര്‍ഷിക കോണ്‍ഫറന്‍സ് വെള്ളിയാഴ്ച ആരംഭിക്കും


ഈസി ക്യാച്ച് കൈവിട്ട് പൂജാര 😱ഞെട്ടലിൽ ഇന്ത്യൻ ക്യാമ്പ് - volleyliveindia\nBy Anjali s\t Last updated Jan 14, 2022\nഇന്ത്യ : സൗത്താഫ്രിക്ക കേപ്ടൗൺ ക്രിക്കറ്റ് ടെസ്റ്റ് അത്യന്തം ആവേശപൂർവ്വം നാലാം ദിനം പുരോഗമിക്കുകയാണ്. ബാറ്റിംഗ് മികവിൽ ഇന്ത്യൻ വിജയലക്ഷ്യമാക്കി കുതിക്കുകയാണ് സൗത്താഫ്രിക്കൻ ടീം. ഇന്ത്യൻ ബൗളർമാർ എല്ലാം തന്നെ മനോഹരമായി ബൗൾ ചെയ്തെങ്കിലും വിക്കറ്റ് മാത്രം ലഭിക്കാഞ്ഞത് നിരാശയായി.\nരണ്ടാം ദിനം 48 റൺസിൽ ബാറ്റിങ് ആരംഭിച്ച കീഗൻ പിറ്റേഴ്സ്ണിന് എതിരെ മുഹമ്മദ് ഷമി : ജസ്‌പ്രീത് ബുംറ സഖ്യം പന്തെറിഞ്ഞു എങ്കിലും യുവ താരം പോരാട്ടം ശ്രദ്ധേയമായി. ഈ ടെസ്റ്റ് പരമ്പരയിലെ മൂന്നാം അർദ്ധ സെഞ്ച്വറി നേടിയ താരത്തിനെ പുറത്താക്കാനുള്ള ഒരു അവസരം ഇന്ത്യൻ താരം പൂജാര നഷ്ടമാക്കിയതാണ് ക്രിക്കറ്റ് ലോകത്ത് വളരെ അധികം ചർച്ചയായി മാറുന്നത്. കീഗൻ പിറ്റേഴ്സൺ തന്റെ അർദ്ധ സെഞ്ച്വറി പൂർത്തിയാക്കി കുതിക്കുമ്പോഴാണ് പൂജാര യുവ ബാറ്റ്‌സ്മനൊരു ലൈഫ് ലൈൻ നൽകിയത്.\nമനോഹരമായി ബൗൾ ചെയ്ത ബുംറയുടെ ഔട്ട് സ്വിങ്ങറിൽ പിറ്റേഴ്സൺ എഡ്ജ് ആയി എങ്കിലും ഒന്നാം സ്ലിപ്പിൽ നിന്ന പൂജാരക്ക് ക്യാച്ച് കൈകളിൽ ഒതുക്കാൻ കഴിഞ്ഞില്ല. അനായാസ ക്യാച്ച് പൂജാര നഷ്ടമാക്കിയത് ഇന്ത്യൻ താരങ്ങളെ അടക്കം ഞെട്ടിച്ചു. ഫാസ്റ്റ് ബൗളർ ബുംറയിൽ അടക്കം ആ ഒരു കടുത്ത നിരാശ കാണാൻ സാധിച്ചു.\nPoor with the bat, dropped catch in the slips, nothing going right for Pujara! #pujararahane #INDvsSA #SAvsIND #INDvsSAF pic.twitter.com/WNGm9qINoo\n— CricNet™ – Woodstrait Sports Club (WSC) (@CRICNETWSC) January 14, 2022\nബുംറ മനോഹരമായി ആദ്യത്തെ സ്പെൽ എറിഞ്ഞിരുന്നു.ഇന്ത്യൻ ഡ്രസിങ് റൂമിലും പൂജാര ഡ്രോപ്പ് ക്യാച്ച് നിരാശ നൽകി.82 റൺസ് അടിച്ചാണ് പിന്നീട് കീഗൻ പിറ്റേഴ്സൺ മടങ്ങിയത്. താക്കൂർ ആ ഒരു വിക്കറ്റ് വീഴ്ത്തി.\nind v/s saindian Cricket Teampoojara\nഇന്ത്യ തോറ്റാൽ ഈ സെഞ്ച്വറിയും പാഴായി മാറും 😱വീണ്ടും റിഷാബ് പന്ത് ലാക്കി സ്റ്റാർ


സുരാജ് വെഞ്ഞാറമ്മൂടിന് മികച്ച നടനുള്ള ദേശീയ പുരസ്‌കാരംIrish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nസുരാജ് വെഞ്ഞാറമ്മൂടിന് മികച്ച നടനുള്ള ദേശീയ പുരസ്‌കാരം\non April 16, 2014\tമലയാളികളുടെ പ്രിയതാരം സുരാജ് വെഞ്ഞാറമ്മൂടിന് മികച്ച നടനുള്ള ദേശീയ പുരസ്‌കാരം. ഡോ. ബിജു സംവിധാനം ചെയ്ത പേരറിയാത്തവന് എന്ന ചിത്രത്തിലെ അഭിനയത്തിനാണ് സുരാജിന് പുരസ്‌കാരം ലഭിച്ചത്. മികച്ച മലയാള ചിത്രത്തിനുള്ള പുരസ്‌കാരം നോര്‍ത്ത് 24 കാതം നേടി. പ്രമുഖ ബോളിവുഡ് താരം രാജ്കുമാര് യാദവിനൊപ്പമാണ് സുരാജ് അവാര്‍ഡ് പങ്കിട്ടത്. ഷാഹിദിലെ പ്രകടനമാണ് രാജ്കുമാര് റാവുവിന് പുരസ്‌ക്കാരം സമ്മാനിച്ചത്. പുരസ്‌ക്കാരം മലയാള സിനിമയ്ക്ക് സമര്‍പ്പിക്കുന്നുവെന്ന് സുരാജ് പറഞ്ഞു.\nനഗരത്തിലെ മാലിന്യങ്ങള് ശേഖരിച്ച് അത് വിദൂരഗ്രാമത്തില് കൊണ്ടു തള്ളുന്ന തൊഴിലാളികളായ അച്ഛന്റെയും മകന്റെയും കഥയാണ് ‘പേരറിയാത്തവര്’ എന്ന സിനിമയുടെ പ്രമേയം. ചിത്രത്തില് സുരാജ് പേരില്ലാത്ത കഥാപാത്രത്തെയാണ് അവതരിപ്പിക്കുന്നത്\nപുതിയ സിനിമയുടെ സെറ്റിലായിരുന്ന സുരാജ് ടിവിയില് നിന്ന് സുരാജ് നേരിട്ടാണ് വാര്‍ത്ത അറിഞ്ഞത്. വൈകുന്നേരം നാല് മണിക്കാണ് പുരസ്‌ക്കാരം പ്രഖ്യാപിച്ചത്. നോര്‍ത്ത് 24 കാതം കൂടാതെ സ്വപാനം എന്ന ജയറാം ചിത്രവും ദേശീയ പുരസ്‌കാരത്തിനായി പരിഗണിച്ചിരുന്നു.\nസലിം കുമാറിന് ശേഷം മിമിക്രിയില് നിന്ന് സിനിമയില് എത്തി ദേശീയ പുരസ്‌ക്കാരം നേടുന്ന താരമായി മാറിയിരിക്കുകയാണ് സുരാജ്. ചെറിയ വേഷങ്ങളിലൂടെ സിനിമയില് എത്തിയ സുരാജ് ഹാസ്യ വേഷങ്ങളിലൂടെയാണ് ശ്രദ്ധേയനായത്. സലിം കുമാര് പുരസ്‌കാരം നേടിയതിനു ശേഷം രണ്ടു വര്‍ഷത്തെ ഇടവേളയ്ക്ക് ശേഷമാണ് മലയാളത്തിലേക്ക് മികച്ച നടനുള്ള പുരസ്‌ക്കാരം വരുന്നത്.\nആനന്ദ് ഗാന്ധി സംവിധാനം ചെയ്ത ‘ഷിപ്പ് ഓഫ് ദ തെസ്യൂസ്’ ആണ് മികച്ച ചിത്രം. നടിയും സംവിധായികയുമായ ഗീതു മോഹന് ദാസ് സംവിധാനം ചെയ്ത ‘ലയേസ് ഡയസിലെ’ പ്രകടനത്തിന് ഗീതാജ്ഞലി ഥാപ്പ മികച്ച നടിക്കുള്ള പുരസ്‌ക്കാരം നേടി. ഗീതുവിന്റെ ഭര്‍ത്താവും ഇതേ സിനിമയുടെ ഛായാഗ്രഹകനുമായ രാജീവ് രവി മികച്ച ഛായാഗ്രഹകനുള്ള പുരസ്‌ക്കാരം ലഭിച്ചു. ലയാളിയായ രാജേഷ് ടച്ച് റിവര് സംവിധാനം ചെയ്ത ന ബംഗാരു തല്ലിക്ക് മികച്ച തെലുഗ് ചിത്രത്തിനുള്ള പുരസ്‌ക്കാരം ലഭിച്ചു.


സ്ത്രീയും പുരുഷനും ഒന്നിച്ചിരിക്കുന്നത് നടക്കാത്തകാര്യമെന്ന് കാന്തപുരം; ലിംഗസമത്വം പ്രകൃതിവിരുദ്ധം | Kairali News | kairalinewsonline.com\nസ്ത്രീയും പുരുഷനും ഒന്നിച്ചിരിക്കുന്നത് നടക്കാത്തകാര്യമെന്ന് കാന്തപുരം; ലിംഗസമത്വം പ്രകൃതിവിരുദ്ധം\nകോഴിക്കോട്: സ്ത്രീപുരുഷ സമത്വം അനിസ്ലാമികവും പ്രകൃതിവിരുദ്ധവുമാണെന്നു സമസ്ത ജം ഇയത്തുല് ഉലമ ജനറല് സെക്രട്ടറി കാന്തപുരം എ പി അബൂബക്കര് മുസ്ലിയാര്. ആണും പെണ്ണും ഒന്നിച്ചിരുന്ന് പഠിക്കണമെന്ന് പറയുന്നത് പ്രകൃതി വിരുദ്ധവും ഇസ്ലാം വിരുദ്ധമാണ്. സ്ത്രീയും പുരുഷനും സമന്‍മാരാണെന്ന് പറയാന് കഴിയില്ലെന്നും സ്ത്രീ പുരുഷ സമത്വം ഒരിക്കലും നടക്കാത്ത കാര്യമാണെന്നും കാന്തപുരം പറഞ്ഞു.\nലിംഗസമത്വവാദം ഇസ്ലാമികമോ മനുഷ്യത്വപരമോ അല്ല. ഇസ്ലാമിനെതകര്‍ക്കാനുള്ള ഒളിയമ്പാണ്. അമേരിക്ക അടക്കമുള്ള രാജ്യങ്ങള് എടുത്തു നോക്കിയാല് സ്ത്രീകള്‍ക്ക് ഹൃദയശസ്ത്രക്രിയ അടക്കമുള്ള കാര്യങ്ങള് ചെയ്യാന് സാധിക്കുമോ? ചെയ്യാന് സാധിക്കുമെന്ന് ആരെങ്കിലും പറയുകയാണെങ്കില് താന് അവരെ വെല്ലുവിളിക്കുന്നു.\nഅയോധ്യ കേസ്: കോടതിവിധി മാനിക്കുന്നതായി എപി അബൂബക്കര് മുസ്ലിയാര്\nമൗലിക അവകാശങ്ങളെക്കുറിച്ച് പറഞ്ഞാല് സ്ത്രീകളെ ഒറ്റപ്പെടുത്തുന്ന സ്ഥിതിയാണ് നിലവിലുള്ളതെന്ന് വനിതാ കമ്മീഷന് അധ്യക്ഷ എം സി ജോസഫൈന്\nലോകത്തൊരിടത്തും യുദ്ധങ്ങള്‍ക്കു നേതൃത്വം വഹിക്കാന് സ്ത്രീകള്‍ക്കു സാധിച്ചിരുന്നില്ല. ഒരിടത്തും അങ്ങനെയൊരു ചരിത്രമില്ല. എല്ലായിടത്തും നിയന്ത്രണശക്തി പുരുഷന്‍മാര്‍ക്കാണ്. സ്ത്രീകളേക്കാള് കൂടുതല് മനക്കരുത്തും പുരുഷന്‍മാര്‍ക്കാണ്. ഒരു ക്ലാസില് ഒരുമിച്ചിരുന്നു പഠിക്കണമെന്നു പറയുന്നത് ശരിയായ വാദമല്ല. കേരളത്തില് എവിടെയും അത്തരമൊരു അവസ്ഥയില്ല. ആണ്‍കുട്ടികള്‍ക്കും പെണ്‍കുട്ടികള്‍ക്കും വെവ്വേറെ ക്ലാസുകള് ഉണ്ടാക്കാന് കഴിയാത്ത സാഹചര്യമുള്ളതുകൊണ്ടാണ് ഒരേ ക്ലാസില് ഇവരെ ഒരുമിച്ചിരിക്കുന്നത്. ചുംബനസമരം പ്രകൃതിവിരുദ്ധമാണെന്ന് നേരത്തെ പറഞ്ഞതാണ്‌നേതാക്കള് പിടിയിലായതോടെ അത് വ്യക്തമായെന്നും കാന്തപുരം പറഞ്ഞു. മദ്രസകളില് ഒരു തരത്തിലുള്ള പീഡനവുമില്ലെന്നും ആരോപണം ഉന്നയിക്കുന്നവര് തെളിവുകള് ഹാജരാക്കണമെന്നും കാന്തപുരം ചൂണ്ടിക്കാട്ടി.\nTags: Farooq CollegeGenderGender EqualityKanthapuramKanthapuram A P Abubakkar Musliarmadrassa


FASHION – BengaluruVartha\n2 yearsago ന്യൂസ് ബ്യുറോ\nFASHION NATIONAL STYLE\nBENGALURU JALAKAM KARNATAKA LATEST NEWS STYLE\nഇറക്കം കുറഞ്ഞ വസ്ത്രങ്ങള് ധരിക്കുന്ന പെണ്‍ക്കുട്ടികളെ ബലാത്സംഗം ചെയ്യണമെന്ന് പറയുന്ന യുവതിയുടെ വീഡിയോ അടുത്തിടെ സമൂഹ മാധ്യമങ്ങളില് ഏറെ കോളിളക്കം സൃഷ്ടിച്ചിരുന്നു. എല്ലാവരെയും ശരീരം കാണാന് പ്രേരിപ്പിക്കുന്ന രീതിയിലാണ് പെണ്‍കുട്ടികള് വേഷം ധരിച്ചിരിക്കുന്നതെന്നും അത് അവരെ ബലാത്സംഗത്തിന് അര്‍ഹരാക്കുന്നുവെന്നുമായിരുന്നു യുവതിയുടെ പക്ഷം. പെൺകുട്ടികൾ മാപ്പു പറയാൻ ആവശ്യപ്പെടുന്നുണ്ടെങ്കിലും അവരതിന് തയാറാകാതെ തന്‍റെ നിലപാടില് ഉറച്ചു നില്‍ക്കുകയായിരുന്നു. ഇത്തരത്തിലുള്ള ഇടുങ്ങിയ ചിന്താഗതികള്‍ക്ക് മറുപടി നല്‍കി രംഗത്തെത്തിയിരിക്കുകയാണ് ‘സേഫ്റ്റി’ എന്ന സംഘടന. www.sanskari-saree.com എന്ന വെബ്‌സൈറ്റിലൂടെ ‘ആന്‍റി റേപ്പ് സാരി’കള് പുറത്തിറക്കിയാണ് ‘സേഫ്റ്റി’യുടെ പ്രതിഷേധം. ചില പ്രത്യേക രീതികളിൽ സാരി ഉടുത്താൽ…\nFASHION LATEST NEWS NATIONAL\nആള്‍ക്കൂട്ടത്തില് വ്യത്യസ്തരാകണമെന്നും ശ്രദ്ധിക്കപ്പെടണമെന്നും ആഗ്രഹിക്കാത്തവരായി ആരുമുണ്ടാകില്ല. മേകാത്, ടാറ്റൂ തുടങ്ങിയവയാണ് ഇങ്ങനെ ശ്രദ്ധ നേടാനായി കണ്ടെത്തിയ ചില പ്രമുഖ ട്രെന്‍ഡുകള്. എന്നാലിന്ന് ട്രെന്‍ഡിംഗ് പട്ടികയില് ഈ പേരുകള് കാണാനേയില്ല എന്നതാണ് വാസ്തവം. ടംഗ് സ്പ്ലിറ്റിംഗ്, സ്കാരിഫിക്കേഷന്, ഇയര് പൊയിന്‍റിംഗ് എന്നിവയാണ് പട്ടികയില് പിന്നീട് സ്ഥാനം നേടിയ ട്രെന്‍ഡുകള്. രൂപത്തില് മാറ്റമുണ്ടാക്കുക, വ്യത്യസ്തമായി പ്രദര്‍ശിപ്പിക്കുക എന്നീ ഉദ്ദേശങ്ങളോടെയാണ് ആളുകള് ഇതിനെല്ലാം മുന്‍കൈയെടുക്കുന്നത്. ചില സമയങ്ങളില് പുതിയ ട്രെന്‍ഡ് വളരെ വിചിത്രമായി തോന്നും. അത്തരത്തിലൊരു ട്രെന്‍ഡാണ് ഇപ്പോള് സമൂഹ മാധ്യമങ്ങളില് വൈറലാകുന്നത്. പുരികവും, കണ്‍പീലികളുമൊക്കെ പരിപാലിക്കുന്നത് പോലെ…\n3 yearsago3yearsago സ്വന്തം ലേഖകന്\nആലപ്പുഴ: വേമ്പനാട്ടു കായലിന്റെ ഓളപ്പരപ്പുകളിൽ ഒരു നവ്യാനുഭവമായി മാറുകയായിരുന്നു ബെംഗളൂരു ആസ്ഥാനമായി പ്രവർത്തിക്കുന്ന ഫാഷൻ ഫ്ലെയിംസ് നടത്തിയ ഫാഷൻ ഷോ. 2019 ൽ രൂപീകൃതമായ ഫാഷൻ ഫ്ലയിംസിന്റ രണ്ടാമത്തെ ഫാഷൻ ഷോ ആണ് ഇത്. വേമ്പനാട്ടു കായലിൽ പള്ളാത്തുരുത്തിയിൽ നിന്നുള്ള യാത്രക്കിടയിൽ ഒരു വഞ്ചി വീട്ടിൽ ആണ് വ്യത്യസ്തമായ ഈ ഷോ അരങ്ങേറിയത്, ഇത്തരത്തിലുള്ള ഷോ കേരളത്തിൽ ആദ്യമായാണ് നടക്കുന്നത് എന്ന് ഫാഷൻ ഫ്ലെയിംസ് സി.ഇ.ഒ ജിൻസി മാത്യു അറിയിച്ചു. ഫാഷൻ ഡിസൈനർ മുംതാസ് ഖാനും ജിൻസി മാത്യുവും ഭദ്രദീപം കൊളുത്തി പരിപാടി…\nHEALTH SPECIAL FEATURE STYLE\nSPECIAL FEATURE STYLE\nമുംബൈ: ചുരുങ്ങിയ കാലയളവ് കൊണ്ട് തന്നെ ബോളിവുഡ് ലോകത്ത് തന്‍റേതായ സ്ഥാനം ഉറപ്പിച്ച നടിയാണ് കൃതി സനോൺ. തമിഴ്, തെലുങ്ക് തുടങ്ങി ദക്ഷിണേന്ത്യൻ ഭാഷകളിലും അഭിനയിച്ച കൃതി ബോളിവുഡിലും കോളിവുഡിലും ഏറെ ആരാധകരുള്ള താരമാണ്. എന്നാല്, അന്താരാഷ്ട്ര ഫാഷൻ മാഗസിനായ ‘കോസ്മോപൊളിറ്റൻ ഇന്ത്യ’യ്ക്ക് വേണ്ടി താരം നടത്തിയ ഫോട്ടോഷൂട്ട് ഇപ്പോൾ വിവാദത്തിലായിരിക്കുകയാണ്. അന്തരീക്ഷത്തിൽ കെട്ടിയിട്ട നിലയിലുള്ള ജിറാഫിന് കീഴിൽ നിന്ന് ഫോട്ടോയ്ക്ക് പോസ് ചെയ്യുന്ന കൃതിയുടെ ചിത്രങ്ങൾ സമൂഹമാധ്യമങ്ങളിൽ വൈറലാണ്. ഇതിനെതിരെയാണ് വിമർശങ്ങളുമായി ആരാധകർ രംഗത്തെത്തിയിരിക്കുന്നത്. ഇംഗ്ലണ്ടിലെ ഐനോഹോ പാർക്കിൽ മ്യൂസിയത്തിൽ ടാക്സി‍ഡർമി എന്ന…


Sitaram Yechury outlines central committee meeting decision | ലോക്സഭ തിര‍ഞ്ഞെടുപ്പിലെ തോൽവി; സ്വയം വിമർശനവുമായി യെച്ചൂരി, തോൽവിക്ക് കാരണം പ്ലീനം നടപ്പാക്കാത്തത്! - Malayalam Oneindia\n29 min ago ഉത്ര കൊലക്കേസിൽ സൂരജിനെതിരെ പാമ്പ് പിടുത്തക്കാരന്റെ നിർണായക മൊഴി, 'മന്ദബുദ്ധിയായത് കൊണ്ട് കൊന്നു'\n54 min ago കപിൽ സിബൽ പറഞ്ഞത് പ്രസക്തം, കർഷക സമരം കത്തുമ്പോൾ കോൺഗ്രസ് നേതാക്കളെവിടെ? രൂക്ഷ വിമർശനം\nPublished: October42019, 17:51 [IST]\nദില്ലി: കഴിഞ്ഞ ലോക്സഭ തിരഞ്ഞെടുപ്പിൽ സിപിഎം നേരിട്ട ദയനീ പരാജയത്തിന് കാരണം പ്ലീനം നടപ്പാക്കാത്തതാണെന്ന് സിപിഎം ജനറൽ സെക്രട്ടറി സീതാറാം യെച്ചൂരി. സിപിഎമ്മിന് ഒറ്റയ്ക്ക് ശക്തിപ്പെടാനായില്ല. പാർട്ടിയുടെ രാഷ്ട്രീയ ഇടപെടൽ ശേഷി കുറഞ്ഞു. 2009മുതലാണ് പാർട്ടിയുടെ ശക്തി കുറഞ്ഞ് വന്നതെന്നും സീതാറാം യെച്ചൂരി പറഞ്ഞു.\nദില്ലിയിൽ നടന്ന കേന്ദ്ര കമ്മറ്റി യോഗ തീരുമാനങ്ങൾ വിശദീകരിക്കുന്നതിനിടെയാണ് യെച്ചൂരി സ്വയം വിമർശനപരമായി ഇക്കാര്യം പറഞ്ഞത്. അതേസമയം പാലായിൽ ഇടതു മുന്നണി നേടിയത് ഗംഭീര വിജയമാണെന്ന് കേന്ദ്ര കമ്മറ്റി വിലയിരുത്തി. ഇടത് പക്ഷത്തിനെതിരെയും ഇടതുപക്ഷ സർക്കാരിനെതിരെയും ഉണ്ടായ വൻ പ്രചാരണങ്ങൾ അതിജീവിച്ചാണ് എൽഡിഎഫ് പാലായിൽ മികച്ച വിജയം കരസ്ഥമാക്കിയതെന്നും യെച്ചൂരി പറഞ്ഞു.\nഒക്ടോബർ രണ്ടിന് തുടങ്ങിയ കേന്ദ്രകമ്മറ്റി യോഗത്തിൽ കശ്മീരിൽ നിന്നുള്ള നേതാവായ മുഹമ്മദ് യൂസഫ് തരിഗാമിക്ക് പങ്കെടുക്കാനായില്ല. തരിഗാമിക്കെതിരെ ഒരു കേസ് പോലും ഇല്ലെന്നും തടവിലല്ലെന്നും സർക്കാർ സുപ്രീംകോടതിയിൽ സത്യവാങ്മൂലം നൽകിയിരുന്നു. എങ്കിലും കേന്ദ്ര കമ്മറ്റിയിൽ പങ്കെടുക്കാനുള്ള യാത്രയ്ക്ക് അനുമതി നിഷേധിക്കുകയായിരുന്നു.\nഹരിയാണയിലും മഹാരാഷ്ട്രയിലും നടക്കുന്ന നിയമസഭ തിരഞ്ഞെടുപ്പിൽ ബിജെപിയുടെ പരാജയം ഉറപ്പാക്കുമെന്നും അദ്ദേഹം വ്യക്തമാക്കി. ഇതിനായി ജനാധിപത്യ പാർട്ടികളുമായി ചേർന്ന് സഹകരിക്കുമെന്നും സിപിഎം ജനറൽ സെക്രട്ടറി സീതാറാം യെച്ചൂരി പറഞ്ഞു. ആരും എതിരഭിപ്രായം പറയതരുനതെന്ന മുന്നറിപ്പാണ് പ്രധാനമന്ത്രിക്ക് കത്തയച്ചവർക്കെതിരെ കേസെടുത്തതെന്നും യെച്ചൂരി കൂട്ടിച്ചേർത്തു.\ncpm sitaram yechury loksabha election സിപിഎം സീതാറാം യെച്ചൂരി ലോക്സഭ തിരഞ്ഞെടുപ്പ് election തിരഞ്ഞെടുപ്പ്\nSitaram Yechury outlines central committee meeting decision\nStory first published: Friday, October 4, 2019, 17:51 [IST]


ടി 20 ലോകകപ്പ് ; ഇന്ത്യന് ടീം ഇന്ന് - കൊവിഡ് പശ്ചാത്തലത്തില് റിസര്‍വ് താരങ്ങളെ ഉള്‍പ്പെടുത്തിയേക്കും | Pathanamthitta Media\nTuesday, October 19, 2021 1:55 am\nടി 20 ലോകകപ്പ് ; ഇന്ത്യന് ടീം ഇന്ന് – കൊവിഡ് പശ്ചാത്തലത്തില് റിസര്‍വ് താരങ്ങളെ ഉള്‍പ്പെടുത്തിയേക്കും\nലണ്ടന് : യുഎഇയിലും ഒമാനിലുമായി നടക്കുന്ന ടി 20 ലോകകപ്പിനുള്ള ഇന്ത്യന് ക്രിക്കറ്റ് ടീമിനെ ഇന്ന് പ്രഖ്യാപിച്ചേക്കും. സെലക്ഷന് കമ്മിറ്റി അംഗങ്ങള്, കോച്ച് രവി ശാസ്ത്രി, ക്യാപ്റ്റന് വിരാട് കോലി എന്നിവരുമായി ചര്‍ച്ച നടത്തിക്കഴിഞ്ഞു. കൊവിഡ് പശ്ചാത്തലത്തില് റിസര്‍വ് താരങ്ങളെക്കൂടി ഉള്‍പ്പെടുത്തിയാണ് ടീം പ്രഖ്യാപിക്കുക. പതിനഞ്ചംഗ ടീമിന്റെ കാര്യത്തില് ധാരണ ആയിക്കഴിഞ്ഞുവെന്നാണ് സൂചന.\nഓവല് ടെസ്റ്റിന് ശേഷം ടീം പ്രഖ്യാപിക്കുമെന്ന് നേരത്തെ വാര്‍ത്തകളുണ്ടായിരുന്നു. ടീം പ്രഖ്യാപനത്തിനുള്ള അന്തിമ തീയതി ഐസിസി പ്രഖ്യാപിച്ചിട്ടില്ലെങ്കിലും സെപ്റ്റംബര് 10 ആകും അവസാന തീയതി എന്നാണ് സൂചന. ഈ സാഹചര്യത്തിലാണ് ഇന്ന് സെലക്ടര്‍മാര് ഇന്ത്യന് ടീം പ്രഖ്യാപനത്തിന് ഒരുങ്ങുന്നത്.\nനിലവില് പാകിസ്ഥാന്, ന്യൂസിലന്‍ഡ്, ഓസ്‌ട്രേലിയ ടീമുകള് ലോകകപ്പ് ടീമിനെ പ്രഖ്യാപിച്ചു കഴിഞ്ഞു. 15 അംഗ ടീമിനുള്ള അനുമതിയെ ഐസിസി നല്‍കുന്നുള്ളൂവെങ്കിലും കൊവിഡ് പശ്ചാത്തലത്തില് കൂടുതല് താരങ്ങളെ ടീമിന്റെ ഭാഗമായി കൊണ്ടുപോകാം. എന്നാല് 15 പേരില് കൂടുതലായിവരുന്ന താരങ്ങളുടെ എല്ലാ ചെലവും അതാത് ക്രിക്കറ്റ് അസോസിയേഷനുകള് വഹിക്കണമെന്ന് ഐസിസി വ്യക്തമാക്കിയിട്ടുണ്ട്. ഒക്ടോബര് 17 മുതല് ആരംഭിക്കുന്ന ടൂര്‍ണമെന്റിന്റെ ഫൈനല് നവംബര് 14 നാണ്.\nഒക്ടോബര് 24ന് പാക്കിസ്ഥാനെതിരെ ആണ് ഇന്ത്യയുടെ ആദ്യ മത്സരം. ഇന്ത്യ ആതിഥ്യം വഹിക്കേണ്ട ടൂര്‍ണമെന്റ് കൊവിഡ് പശ്ചാത്തലത്തിലാണ് യുഎഇയിലേക്കും ഒമാനിലേക്കുമായി മാറ്റിയത്.\nPrevious articleമാദ്ധ്യമപ്രവര്‍ത്തകയോട് അപമര്യാദയായി പെരുമാറി എന്.പ്രശാന്ത് ഐഎഎസിനെതിരെ കേസ്\nNext articleപ്രതീക്ഷകള് അസ്ഥാനത്തായി ; സ്‌കൂളുകള് തുറക്കുന്നത് താമസിക്കും മന്ത്രി വി.ശിവന്‍കുട്ടി\nദ്രാവിഡ് ഇന്ത്യന് ടീം പരിശീലകനാകുന്നു ; പ്രഖ്യാപനം ഉടന്


IPL 2019: Kohli should step down as captain - Malayalam MyKhel\n» ഐപിഎല്: തോല്‍വികളില് ഡബിള് ഹാട്രിക്ക്... കോലി ഒഴിയണം!! എങ്കിലേ രക്ഷയുള്ളൂ, ഇതാ കാരണങ്ങള്\nകോലി ക്യാപ്റ്റൻ സ്ഥാനം ഒഴിയുമോ? | Oneindia Malayalam\nബെംഗളൂരു: ഐപിഎല്ലിന്റെ ചരിത്രത്തിലെ തന്നെ ഏറ്റവും വലിയ നാണക്കേടിലേക്ക് നീങ്ങുകയാണ് റോയല് ചാലഞ്ചേഴ്‌സ് ബാംഗ്ലൂര്. ഈ സീസണില് കളിച്ച ആറു മല്‍സരങ്ങളിലും ആര്‍സിബി തോല്‍വി രുചിച്ചു കഴിഞ്ഞു. ഇതോടെ ഡല്‍ഹി നേരത്തേ കുറിച്ച തുടര്‍ച്ചയായ ആറു പരാജയങ്ങളെന്ന നാണക്കേടിനൊപ്പം ആര്‍സിബിയെത്തുകയും ചെയ്തു. അടുത്ത മല്‍സരം കൂടി തോറ്റാല് ആര്‍സിബി പുതിയ റെക്കോര്‍ഡിടുകയും ചെയ്യും.\nകണക്കുകള് തന്നെ തെളിവ്\nക്യാപ്റ്റനായി വിരാട് കോലിയെ നിയമിച്ചതാണ് ആര്‍സിബിക്കു പറ്റിയ ഏറ്റവും വലിയ പിഴവെന്ന് കണക്കുകള് തന്നെ അടിവരയിടുന്നു. 2014ലാണ് അദ്ദേഹം ടീമിന്റെ സ്ഥിരം നായകനായി ചുമതലയേറ്റത്. ഇന്ത്യയുടെ അണ്ടര് 19 ടീമിനെ ലോക ചാംപ്യന്‍മാരാക്കിയ കോലി തങ്ങള്‍ക്കും നേട്ടങ്ങള് കൊണ്ടുവരുമെന്നായിരുന്നു ആര്‍സിബിയുടെ കണക്കുകൂട്ടല്.\nഎന്നാല് കഴിഞ്ഞ അഞ്ചു സീസണുകളിലും ആര്‍സിബിക്ക് ഐപിഎല് കിരീടം നേടിക്കൊടുക്കാന് കോലിക്കായിട്ടില്ല. ഇത്തവണയും ആര്‍സിഹി വിജയികളാവില്ലെന്ന് ഏറക്കുറെ ഉറപ്പാവുകയും ചെയ്തു. കോലിയുടെ ക്യാപ്റ്റന്‍സിയില് രണ്ടു തവണ മാത്രമേ ആര്‍സിബി പ്ലേഓഫിലെത്തിയിട്ടുള്ളൂ. ഇതില് 2016ല് ഫൈനല് കളിച്ചതാണ് ഏറ്റവും വലിയ നേട്ടം. എന്നാല് അതിനു കാരണം കോലിയെന്ന നായകനല്ല, മറിച്ച് ബാറ്റ്‌സ്മാനായിരുന്നു. 973 റണ്‍സ് അടിച്ചെടുത്ത് 2016ല് കോലി റെക്കോര്‍ഡിട്ടിരുന്നു.\nരണ്ടു പ്ലേഓഫുകള് മാറ്റി നിര്‍ത്തിയാല് മറ്റു മൂന്നു സീസണുകളില് ആര്‍സിബി അവസാന സ്ഥാനത്തും ഏഴാമതും ആറാമതുമാണ് ഫിനിഷ് ചെയ്തത്.\nഒരു ക്യാപ്റ്റനെന്ന നിലയില് കോലിക്കു തന്റെ ടീമിനെ പ്രചോദിപ്പിക്കാന് കഴിയുന്നില്ലെന്നതാണ് മറ്റൊരു പ്രശ്‌നം. ഈ സീസണില് ആര്‍സിബി തുടരെ തോല്‍വികളേറ്റുവാങ്ങിയപ്പോഴും ടീമിനെ പ്രചോദിപ്പിക്കാന് ശ്രമിക്കാതെ കുറ്റപ്പെടുത്തുന്ന നായകനെയാണ് കണ്ടത്. നിലവിലെ ആര്‍സിബി ടീമില് കോലിയുടെ അതേ നിലവാരമുള്ള മറ്റൊരു ബാറ്റ്‌സ്മാന് എബി ഡിവില്ലിയേഴ്‌സാണ്. മറ്റുള്ളവരെല്ലാം അത്ര മികച്ചവരല്ല. അതുകൊണ്ടു തന്നെ കോലിയുടെ പിന്തുണ കൂടി ലഭിച്ചാല് മാത്രമേ അവര്‍ക്കു തങ്ങളുടെ ഏറ്റവും മികച്ച കളി പുറത്തെടുക്കാന് കഴിയൂ.\nഒരു താരമെന്ന നിലയില് കോലിയുടെ ആക്രമോത്സുകതയും വിജയതൃഷ്ണയുമെല്ലാം അഭിനന്ദനീയമാണ്. എന്നാല് ഇതേ നിലവാരത്തിലേക്ക് ടീമംഗങ്ങളെ കൊണ്ടുവരാന് അദ്ദേഹത്തിനു കഴിയുന്നില്ല. ഇന്ത്യന് ടീമിനെ കോലി നയിക്കുമ്പോള് അവിടെ എംഎസ് ധോണി, രോഹിത് ശര്‍മ തുടങ്ങിയ മികച്ച നേതൃഗുണമുള്ള താരങ്ങളുടെ സാന്നിധ്യം കോലിക്കുണ്ടായിരുന്നു. പക്ഷെ ഐപിഎല്ലില് ഇത് ഇല്ലാതിരുന്നത് അദ്ദേഹത്തിന്റെ ക്യാപ്റ്റന്‍സിക്കു വലിയ ആഘാതമമായി മാറുകയും ചെയ്തു.\nആര്‍സിബിയെപ്പോലെ തുടര്‍ച്ചയായി തിരിച്ചടി നേരിട്ടിട്ടും ക്യാപ്റ്റനില് വിശ്വാസമര്‍പ്പിച്ച മറ്റൊരു ടീമില്ലെന്നു കാണാം. കൊല്‍ക്കത്ത നൈറ്റ്‌റൈഡേഴ്‌സിന്റെ മുന് നായകന് ഗൗതം ഗംഭീര് തന്നെ ഇക്കാര്യം ഈ സീസണിനു മുമ്പ് ചൂണ്ടിക്കാട്ടിയിരുന്നു. ഇന്ത്യയുടെ എക്കാലത്തെയും മികച്ച ക്യാപ്റ്റന്‍മാരില് ഒരാളായ സൗരവ് ഗാംഗുലിക്കു കീഴില് മുമ്പ് കെകെആര് തപ്പിത്തടഞ്ഞപ്പോള് ഉടന് നായകസ്ഥാനത്തു നിന്നു നീക്കാന് ടീം ധൈര്യം കാണിച്ചു. ക്യാപ്റ്റന്‍സി മാത്രമല്ല ടീമില് സ്ഥാനം പോലും ദാദയ്ക്കു നഷ്ടമായി.\nകോലിയെപ്പോലൊരു ലോകോത്തര താരത്തെ പുറത്താക്കുന്നത് എങ്ങനെയെന്ന ആശയക്കുഴപ്പത്തിലാവും ആര്‍സിബി. ടീമിന്റെ പതനത്തിന്റെ ഉത്തരവാദിത്വം ഏറ്റെടുത്ത് അദ്ദേഹം തന്നെ സ്വയം ഒഴിയുന്നതാവും ഉചിതമെന്നും അവര് കരുതുന്നുണ്ടാവാം. കോലി ഒഴിയുകയാണെങ്കില് പകരം ക്യാപ്റ്റനാവാന് ശേഷിയുള്ള ഏക താരം എബി ഡിവില്ലിയേഴ്‌സ് മാത്രമാണെന്നതും ആര്‍സിബിക്കു തലവേദനയാവുന്നു. എന്നാല് എബിഡി നായകസ്ഥാനത്തേക്കു വന്നാല് അത് ടീമിനു പുതിയൊരു ഉണര്‍വാകാനും പ്രതിസന്ധികളില് നിന്നും കരകയറാന് അതു സഹായമാവുമെന്നും പലരും ചൂണ്ടിക്കാട്ടുന്നു.\nRead more about: virat kohli ipl 2019 rcb ipl royal challengers bangalore വിരാട് കോലി ഐപിഎല് 2019 ആര്‍സിബി റോയല് ചാലഞ്ചേഴ്‌സ് ബാംഗ്ലൂര് ക്യാപ്റ്റന്


Current: Part: 50\nനീ കണ്ടില്ലേ? = أَلَمْ تَرَ\nഎങ്ങനെ = كَيْفَ\nചെയ്തുവെന്ന് = فَعَلَ\nആള്‍ക്കാരെക്കൊണ്ട് = بِأَصْحَابِ\nആനയുടെ = الْفِيلِ\nഅവന് ആക്കിയില്ലേ? = أَلَمْ يَجْعَلْ\nഅവരുടെ കുതന്ത്രത്തെ = كَيْدَهُمْ\nപിഴവില് = فِي تَضْلِيلٍ\nഅവന് അയക്കുകയും ചെയ്തു = وَأَرْسَلَ\nഅവരുടെ നേരെ = عَلَيْهِمْ\nപക്ഷികളെ = طَيْرًا\nകൂട്ടങ്ങളായി = أَبَابِيلَ\nഅവരെ അവ എറിയുന്നു = تَرْمِيهِم\nകല്ലുകള്‍കൊണ്ട് = بِحِجَارَةٍ\nചുട്ടെടുത്ത കളിമണ്ണുകൊണ്ടുള്ള = مِّن سِجِّيلٍ\nഅങ്ങനെ അവരെ ആക്കി = فَجَعَلَهُمْ\nകച്ചിത്തുരുമ്പ് പോലെ = كَعَصْفٍ\nതിന്നപ്പെട്ട = مَّأْكُولٍ\nأَلَمْ تَرَ كَيْفَ فَعَلَ رَبُّكَ بِأَصْحَابِ الْفِيلِ ﴿١﴾ أَلَمْ يَجْعَلْ كَيْدَهُمْ فِي تَضْلِيلٍ ﴿٢﴾وَأَرْسَلَ عَلَيْهِمْ طَيْرًا أَبَابِيلَ ﴿٣﴾ تَرْمِيهِم بِحِجَارَةٍ مِّن سِجِّيلٍ ﴿٤﴾ فَجَعَلَهُمْ كَعَصْفٍمَّأْكُولٍ ﴿٥﴾\n(1-5) നീ കണ്ടിട്ടില്ലയോ,1 നിന്റെ നാഥന് ആനപ്പടയെ എന്തു ചെയ്തുവെന്ന്?2 അവരുടെ ഗൂഢതന്ത്രം3 അവന് പാഴാക്കിയില്ലയോ?4 അവര്‍ക്കു നേരെ പറവപ്പറ്റങ്ങളെ അയച്ചു.5അവ ചുട്ട മണ്‍കട്ടകള് അവരുടെ മേല് എറിഞ്ഞുകൊണ്ടിരുന്നു.6 അങ്ങനെ അവരെ കാലികള് ചവച്ച വൈക്കോല്‍പോലെയാക്കി7 .\n1. പ്രത്യക്ഷത്തില് സംബോധന നബി(സ)യോടാണെങ്കിലും യഥാര്‍ഥ സംബോധിതര് ഈ കഥകളത്രയും നന്നായറിയുന്ന ഖുറൈശികളുള്‍പ്പെടെയുള്ള അറേബ്യയിലെ ബഹുജനമാണ്. ഖുര്‍ആന് നിരവധി സ്ഥലങ്ങളില് أَلَمْ تَرَ (നീ കണ്ടില്ലേ?) എന്ന വാക്ക് ഉപയോഗിച്ചിട്ടുണ്ട്. നബി(സ)യെ സംബോധന ചെയ്യുകയല്ല അതുകൊണ്ടുദ്ദേശ്യം; മറിച്ച്, സാധാരണജനങ്ങളെ സംബോധന ചെയ്യുകയാണ്.\nഅന്ന് മക്കയിലും പ്രാന്തപ്രദേശങ്ങളിലും മക്കമുതല് യമന്‍വരെയുള്ള വിശാലമായ ദേശങ്ങളിലും അസ്ഹാബുല്‍ഫീലിന്റെ വിനാശസംഭവം നേരില് കണ്ട ധാരാളമാളുകള് ജീവിച്ചിരിപ്പുണ്ടായിരുന്നു എന്നതാണ് ഈ സന്ദര്‍ഭത്തില് 'കാണുക' എന്ന പദം ഉപയോഗിച്ചതിന്റെ സാംഗത്യം. അസ്ഹാബുല്‍ഫീല് സംഭവം നടന്നിട്ട് അപ്പോള് 40-45 വര്‍ഷത്തിലേറെ പിന്നിട്ടിരുന്നില്ല. നേരിട്ടുകണ്ടതുപോലെ ആളുകള്‍ക്ക് ബോധ്യപ്പെടുംവണ്ണം, സംഭവത്തിന്റെ ദൃക്‌സാക്ഷികള് അത് അറേബ്യയിലെങ്ങും പ്രചരിപ്പിക്കുകയും ചെയ്തിട്ടുണ്ടായിരുന്നു.\n2. ഈ ആനക്കാരാരായിരുന്നുവെന്നോ എവിടെനിന്നു വന്നുവെന്നോ എന്തിനു വന്നുവെന്നോ ഒന്നും അല്ലാഹു ഇവിടെ പറയുന്നില്ല. അതൊക്കെ എല്ലാവര്‍ക്കും അറിവുള്ളതായിരുന്നു എന്നതാണ് കാരണം.\n3. كَيْد എന്ന പദമാണ് മൂലത്തില് ഉപയോഗിച്ചത്. ഒരുവന്ന് ദോഷമുണ്ടാക്കാന് വേണ്ടിയുള്ള ഗൂഢപദ്ധതി എന്ന അര്‍ഥത്തിലാണതുപയോഗിക്കാറുള്ളത്. ഇവിടെ 'ഗൂഢത' എന്താണ് എന്ന് ചോദിച്ചേക്കാം. അറുപതിനായിരം ഭടന്മാര് കുറെ ആനകളുമായി പരസ്യമായാണല്ലോ മക്കയിലേക്കു വന്നത്. അവര് കഅ്ബ തകര്‍ക്കാനാണ് പുറപ്പെട്ടത് എന്ന കാര്യവും രഹസ്യമായിരുന്നില്ല. അപ്പോള് ആ പദ്ധതി നിഗൂഢമായിരുന്നില്ലല്ലോ. രഹസ്യമായിരുന്നത് അബിസീനിയക്കാരുടെ ഈ ഉളളിലിരുപ്പുമാത്രമായിരുന്നു: കഅ്ബ നശിപ്പിച്ച്, ഖുറൈശികളെ കീഴടക്കി, അറബികളെയാകമാനം ഭീതിദരാക്കി, അവരില്‍നിന്ന് ദക്ഷിണ അറേബ്യയും ഈജിപ്ത്, സിറിയ ദേശങ്ങളും തമ്മിലുള്ള കച്ചവടമാര്‍ഗം കൈവശപ്പെടുത്താനാണ് അബിസീനിയക്കാര് ആഗ്രഹിക്കുന്നത്. ഈ ലക്ഷ്യം അവര് മറച്ചുവെച്ചു. തങ്ങളുടെ ചര്‍ച്ചിനെ അവഹേളിച്ച അറബികളോടുള്ള പ്രതികാരമായി അറബികളുടെ ആരാധനാമന്ദിരം തകര്‍ക്കാന്‍പോകുന്നു എന്നാണവര് പുറമേ പറഞ്ഞത്.4. فِى تَضْلِيل എന്നാണ് മൂലത്തിലുള്ളത്. അവരുടെ പദ്ധതിയെ അവന് 'വഴിതെറ്റിച്ചു' എന്നാണതിനര്‍ഥം. പക്ഷേ, ഒരു പദ്ധതിയെ വഴിതെറ്റിക്കുക എന്ന പ്രയോഗത്തിന്റെ താല്‍പര്യം അതിനെ പൊളിക്കുക, ലക്ഷ്യം നേടുന്നതില് പരാജയപ്പെടുത്തുക എന്നാണ്. നമ്മുടെ ഭാഷയില്, അവന്റെ അടവുകളൊന്നും ഫലിച്ചില്ലെന്നോ അമ്പുകളൊന്നും കുറിക്കുകൊണ്ടില്ലെന്നോ പറയുന്നതു പോലുള്ള ഒരു പ്രയോഗമാണിത്. ഖുര്‍ആന് സൂറ അല്‍മുഅ്മിന് 25-ആം സൂക്തത്തില് പറഞ്ഞു: وَمَا كَيْدُ الْكَافِرِينَ اِلاَّ فِى ضَلاَل (പക്ഷേ, കാഫിറുകളുടെ തന്ത്രം തീര്‍ത്തും നിഷ്ഫലമായി). യൂസുഫ് 52-ആം സൂക്തത്തില് പറഞ്ഞു: وَأنَّ اللهَ لاَ يَهْدِى كَيْدَ الْخَائِنِين (വഞ്ചകരുടെ തന്ത്രങ്ങളെ അല്ലാഹു വിജയത്തിലേക്കു നയിക്കുകയില്ല). അറബികള് ഇംറുഉല്‍ഖൈസിനെ المَلِكُ الضَّلِيل (പാഴായ രാജാവ്) എന്ന് വിളിക്കാറുണ്ടായിരുന്നു. അദ്ദേഹം സ്വപിതാവില്‍നിന്ന് ലഭിച്ച രാജാധികാരം നഷ്ടപ്പെടുത്തിയതാണിതിനു കാരണം.\n5. طَيْرًا أبَابِيل എന്നാണ് മൂലവാക്ക്. ഉര്‍ദുഭാഷയില്, ഒരു പ്രത്യേകതരം പക്ഷികളെ അബാബീല് എന്നു വിളിക്കാറുണ്ട്. അതുകൊണ്ട് അബ്‌റഹത്തിന്റെ സൈന്യത്തിനെതിരെ നിയോഗിക്കപ്പെട്ടത് ആ പക്ഷികളാണെന്നാണ് പൊതുവില് കരുതപ്പെടുന്നത്. എന്നാല്, അറബിഭാഷയില് അബാബീലിന്റെ അര്‍ഥം പല ദിക്കുകളില്‍നിന്നായി നിരന്തരം എത്തുന്ന വിവിധ വ്യൂഹങ്ങള് എന്നാണ്. അത് ജനക്കൂട്ടമാകാം; മറ്റു ജന്തുക്കളുമാകാം. ഇക്‌രിമയും ഖതാദയും പറയുന്നു: ചെങ്കടലിന്റെ ഭാഗത്തുനിന്നാണ് ഈ പക്ഷികള് കൂട്ടംകൂട്ടമായി വന്നത്. സഈദുബ്‌നു ജുബൈറും ഇക്‌രിമയും പ്രസ്താവിച്ചു: ഇത്തരം പറവക്കൂട്ടങ്ങളെ മുമ്പെങ്ങും കണ്ടിട്ടില്ല. അതിനുശേഷവും കണ്ടിട്ടില്ല. അവ നജ്ദിലെ പക്ഷികളായിരുന്നില്ല. ഹിജാസിലേതുമല്ല. തിഹാമയിലേതുമല്ല. അതായത്, ഹിജാസിനും ചെങ്കടലിനും ഇടക്കുള്ള പ്രദേശത്തൊന്നുമുള്ളതല്ല.' ഇബ്‌നുഅബ്ബാസ് പറഞ്ഞു: 'അവയുടെ കൊക്ക് പക്ഷികളുടേതു പോലെയും വിരലുകള് പട്ടിയുടേതുപോലെയുമായിരുന്നു.' ഇക്‌രിമ പറയുന്നു: 'അവയുടെ തല വേട്ടപ്പക്ഷികളുടേതുപോലെയുണ്ടായിരുന്നു.' ഓരോ പക്ഷിയും കൊക്കില് ഓരോ കല്ലുവീതവും കാലുകളില് ഈരണ്ടു കല്ലുവീതവും വഹിച്ചിരുന്നുവെന്ന കാര്യത്തില് എല്ലാ നിവേദകരും ഏകോപിച്ചിട്ടുണ്ട്. മക്കയില് ചിലര് ഈ കല്ല് വളരെക്കാലം സൂക്ഷിച്ചിരുന്നു. അബൂനുഐം, നൗഫലുബ്‌നു അബീമുആവിയയെ ഉദ്ധരിക്കുന്നു: 'അസ്ഹാബുല്‍ഫീലിന്റെ മീതെ എറിയപ്പെട്ട കല്ല് ഞാന് കണ്ടിട്ടുണ്ട്. കറുപ്പുകലര്‍ന്ന ചെമപ്പുനിറവും ചെറിയ കടലമണിയോളം വലുപ്പവുമുള്ള കല്ലായിരുന്നു അത്.' അബൂനുഐം, ഇബ്‌നു അബ്ബാസില്‍നിന്നുദ്ധരിക്കുന്നത് അത് പൈന്‍കുരുവോളം പോന്നതായിരുന്നുവെന്നാണ്. ആട്ടിന്‍കാഷ്ഠത്തിന്റെ മണിയോളം പോന്നതായിരുന്നുവെന്നാണ് ഇബ്‌നുമര്‍ദവൈഹിയുടെ നിവേദനം. എല്ലാ കല്ലുകളും ഒരുപോലെയായിരുന്നിരിക്കില്ല എന്നാണ് വ്യക്തമാകുന്നത്. അവ തമ്മില് അല്‍പസ്വല്‍പം വ്യത്യാസങ്ങളുണ്ടായിരിക്കാം.\n6. بِحِجَارَةٍ مِنْ سِجِّيل എന്നാണ് മൂലത്തിലുപയോഗിച്ചത്. സിജ്ജീല് വര്‍ഗത്തില്‍പെട്ട കല്ലുകള് എന്നര്‍ഥം. ഇബ്‌നുഅബ്ബാസ് പറയുന്നു: സങ്ക്, ഗില് എന്നീ പാഴ്‌സി പദങ്ങളുടെ തദ്ഭവമാണ് സിജ്ജീല്. കുഴച്ച കളിമണ്ണുകൊണ്ട് നിര്‍മിച്ച് ചുട്ടെടുത്ത് ദൃഢമാക്കിയ കട്ട എന്നാണതിന്റെ താല്‍പര്യം. ഖുര്‍ആനും ഈ അഭിപ്രായത്തെ സാക്ഷ്യപ്പെടുത്തുന്നുണ്ട്. സൂറ ഹൂദ് 82-ആം സൂക്തത്തിലും സൂറ അല്‍ഹിജ്ര് 74-ആം സൂക്തത്തിലും ലൂത്വ് ജനതയുടെ മേല് സിജ്ജീല് കല്ലുകള് വര്‍ഷിച്ചതായി പ്രസ്താവിക്കുന്നു. അതേ കല്ലുകളെക്കുറിച്ച് സൂറ അദ്ദാരിയാത്തില് حِجَارَة مِنْ طِين - (കുഴച്ച കളിമണ്ണുകൊണ്ടുണ്ടാക്കിയ കല്ലുകള്) എന്നും പ്രസ്താവിക്കുന്നു. ആധുനിക കാലത്ത് ഖുര്‍ആനിന്റെ അര്‍ഥവും ആശയവും അപഗ്രഥിക്കുന്നതില് അമൂല്യമായ സേവനമര്‍പ്പിച്ച മര്‍ഹൂം മൗലാനാ ഹമീദുദ്ദീന് ഫറാഹി ഈ സൂക്തത്തിലെ ترْمِيهِمْ എന്ന ക്രിയാവാക്യത്തിലെ കര്‍ത്താവ്, أَلَمْ تَرَ എന്നതിന്റെ സംബോധിതരായ മക്കാവാസികളും മറ്ററബികളുമാണെന്ന് നിര്‍ദേശിച്ചിരിക്കുന്നു. പക്ഷികളെക്കുറിച്ച് അദ്ദേഹം പറയുന്നതിങ്ങനെയാണ്: ശിലാ വര്‍ഷത്തിനായിട്ടല്ല അവ എത്തിയത്; മറിച്ച്, ആനപ്പടയുടെ ശവങ്ങള് തിന്നാനായിരുന്നു. ഈ വ്യാഖ്യാനത്തിന് അദ്ദേഹമുന്നയിക്കുന്ന ന്യായങ്ങളെ ഇങ്ങനെ സംഗ്രഹിക്കാം: അബ്ദുല്‍മുത്ത്വലിബ് അബ്‌റഹത്തിനെ സന്ദര്‍ശിച്ച് കഅ്ബയുടെ സംരക്ഷണം ആവശ്യപ്പെടാതെ സ്വന്തം ഒട്ടകങ്ങളെ തിരിച്ചുതരാനാവശ്യപ്പെട്ടു എന്നു പറയുന്നത് ഒരു നിലക്കും വിശ്വസനീയമല്ല. ഖുറൈശികളും ഹജ്ജിനായി എത്തിയ മറ്ററബികളും ആക്രമണസേനക്കെതിരെ ഒന്നും ചെയ്യാതെ, കഅ്ബയോടുള്ള സ്‌നേഹവും ഭക്തിയുമെല്ലാം വെടിഞ്ഞ് മലകളില് പോയി ഒളിച്ചിരുന്നു എന്നു പറയുന്നതും മനസ്സിലാക്കാനാവാത്തതാണ്. അതിനാല്, യഥാര്‍ഥ സംഭവം ഇങ്ങനെയാണ്: അറബികള് അബ്‌റഹത്തിന്റെ സേനയെ കല്ലെറിഞ്ഞു. അല്ലാഹു കല്ലുകള് പറത്തിയെറിയുന്ന കൊടുങ്കാറ്റയച്ച് ആ പടയെ ചതച്ചുകളഞ്ഞു. അനന്തരം അവയുടെ ശവങ്ങള് ഭക്ഷിക്കാന് പക്ഷികളെ അയച്ചു.' പക്ഷേ, നാം മുഖവുരയില് ചൂണ്ടിക്കാണിച്ചതുപോലെ, അബ്ദുല് മുത്ത്വലിബ് തന്റെ ഒട്ടകങ്ങളെ തിരിച്ചുചോദിച്ചു എന്നു മാത്രമല്ല നിവേദനമുള്ളത്. അദ്ദേഹം ഒട്ടകത്തെ തിരിച്ചുചോദിക്കാതെ, അബ്‌റഹത്തിനെ കഅ്ബ ആക്രമിക്കുന്നതില്‍നിന്ന് പിന്തിരിപ്പിക്കാന് ശ്രമിച്ചതായും നിവേദനമുണ്ട്. അബ്‌റഹത്തിന്റെ പട മക്കയിലെത്തിയത്, പ്രബലമായ നിവേദനങ്ങള് പ്രകാരം, ഹാജിമാര് തിരിച്ചുപോയിക്കഴിഞ്ഞശേഷം മുഹര്‍റം മാസത്തിലായിരുന്നുവെന്നും നാം ചൂണ്ടിക്കാണിച്ചിട്ടുണ്ട്. അബ്‌റഹത്തിന്റെ അറുപതിനായിരം വരുന്ന സൈന്യത്തെ നേരിടുക ഖുറൈശികളുടെയോ പരിസരഗോത്രങ്ങളുടെയോ കഴിവില് പെട്ടതായിരുന്നില്ലെന്നും അഹ്‌സാബ് യുദ്ധകാലത്ത് എല്ലാ അറേബ്യന് മുശ്‌രിക്കുകളില്‍നിന്നും ജൂത ഗോത്രങ്ങളില്‍നിന്നുമായി വലിയ തയ്യാറെടുപ്പുകളോടെ ശ്രമിച്ചിട്ടും അവര്‍ക്ക് ശേഖരിക്കാന് കഴിഞ്ഞത്, പത്തുപന്തീരായിരം ഭടന്മാരെ മാത്രമായിരുന്നുവെന്നും നാം വിശദീകരിക്കുകയുണ്ടായി. എന്നിരിക്കെ സര്‍വായുധ സജ്ജമായ അറുപതിനായിരം ഭടന്മാരെ നേരിടാന് അവരെങ്ങനെയാണ് ധൈര്യപ്പെടുക? ഇനി ഈ ന്യായങ്ങളെല്ലാം അവഗണിച്ച് സൂറ അല്‍ഫീലിലെ വചനക്രമം മാത്രം പരിശോധിച്ചു നോക്കിയാലും ഈ വ്യാഖ്യാനം അതിനെതിരാണെന്നു കാണാം. അറബികള് കല്ലെറിയുകയും അതേറ്റ് ആനപ്പട വീണടിയുകയും അനന്തരം അവരുടെ ശവങ്ങള് തിന്നാനായി പക്ഷികള് വരുകയുമാണുണ്ടായതെങ്കില് വചനക്രമം ഇപ്രകാരമായിരുന്നു ഉണ്ടാവുക: .تَرْمِيهِم بِحِجَارَةٍ مِّن سِجِّيلٍ. فَجَعَلَهُمْ كَعَصْفٍ مَّأْكُولٍ. وَأَرْسَلَ عَلَيْهِمْ طَيْرًا أَبَابِيلَ (നിങ്ങളവരെ മണ്‍കട്ടകളെറിഞ്ഞു. അപ്പോള് അല്ലാഹു അവരെ ചവച്ചരക്കപ്പെട്ട വൈക്കോല് പോലെയാക്കി. അല്ലാഹു അവരുടെ നേരെ പറവക്കൂട്ടങ്ങളെ അയയ്ക്കുകയും ചെയ്തു). പക്ഷേ, ഇവിടെ അല്ലാഹു ആദ്യംതന്നെ പക്ഷിക്കൂട്ടങ്ങളെ പരാമര്‍ശിക്കുന്നതാണ് നാം കാണുന്നത്. അതിനോട് ചേര്‍ത്ത് تَرْمِيهِم بِحِجَارَةٍ مِّن سِجِّيلٍ (അത് അവരുടെ മേല് ചുട്ട മണ്‍കട്ടകളെറിഞ്ഞുകൊണ്ടിരുന്നു) എന്നും പ്രസ്താവിക്കുന്നു. ഒടുവിലാണ് 'അല്ലാഹു അവരെ ചവച്ചരക്കപ്പെട്ട വൈക്കോല് പോലെയാക്കി' എന്നു പറയുന്നത്.\n7. كَعَصْفٍ مَّأْكُول എന്നാണ് മൂലപദങ്ങള്. عَصْف എന്ന പദം സൂറ അര്‍റഹ്മാന് 12-ആം സൂക്തത്തില് ذُو الْعَصْفِ وَالرَّيْحَان എന്ന വാക്യത്തിലും കാണാം. കൊതുമ്പുകളില് പൊതിഞ്ഞ വിളകളും ധാന്യങ്ങളും എന്നാണതിനര്‍ഥം. عَصْف എന്നാല് വിളകളുടെയും ധാന്യങ്ങളുടെയും പുറംതോട് ധാന്യം വേര്‍തിരിച്ചെടുക്കുമ്പോള് കര്‍ഷകര് ഒഴിവാക്കുകയും പിന്നെ കാലികള്‍ക്ക് തീറ്റയായി കൊടുക്കുകയും ചെയ്യുന്ന ഭാഗമാണെന്ന് ഇതില്‍നിന്ന് വ്യക്തമാകുന്നു. കാലികള് തിന്നുമ്പോള് വീണുപോകുന്നതും അവയുടെ കാലുകള് ചവിട്ടിമെതിക്കുന്നതും കൂടി അതില്‍പെടുന്നു.\nപ്രഥമ സൂക്തത്തില്‍ത്തന്നെയുള്ള أصْحَابُ الْفِيل എന്ന വാക്കില്‍നിന്ന് സ്വീകരിക്കപ്പെട്ടതാണീ സൂറയുടെ നാമം.\nഈ സൂറ മക്കയില് അവതരിച്ചതാണെന്ന കാര്യം ഏകകണ്ഠമാകുന്നു. ചരിത്രപശ്ചാത്തലം മുന്നില്‍വെച്ച് പരിശോധിച്ചുനോക്കിയാല് മക്കയിലെ ആദ്യനാളുകളിലായിരിക്കണം ഇതിന്റെയും അവതരണമെന്ന് മനസ്സിലാകുന്നതാണ്.\nഅല്ലാഹു ഈ സൂറയില് ഇത്ര സംക്ഷിപ്തമായി, ആനപ്പടക്കു ഭവിച്ച ദൈവശിക്ഷയെ മാത്രം പരാമര്‍ശിച്ചു മതിയാക്കിയതെന്തുകൊണ്ടാണെന്ന് നന്നായി മനസ്സിലാക്കാം. സംഭവം ഏറെ പുരാതനമായിരുന്നില്ല. മക്കയിലെ കുട്ടികള്‍ക്കു പോലും അതറിയാമായിരുന്നു. അറബികള്‍ക്ക് പൊതുവില് അതു സുപരിചിതവുമായിരുന്നു. അബ്‌റഹത്തിന്റെ ആക്രമണത്തില്‍നിന്ന് കഅ്ബയെ രക്ഷിച്ചത് ഏതെങ്കിലും ദേവനോ ദേവിയോ അല്ലെന്നും പ്രത്യുത, അല്ലാഹു മാത്രമാണെന്നും അറബികളെല്ലാം സമ്മതിക്കുകയും ചെയ്തിരുന്നു. അല്ലാഹുവിനോടുതന്നെയായിരുന്നു ഖുറൈശി പ്രമാണിമാര് സഹായം തേടി പ്രാര്‍ഥിച്ചത്. കുറച്ചു കൊല്ലങ്ങളോളം ഈ സംഭവത്താല് ഖുറൈശി പ്രമാണിമാര് വല്ലാതെ സ്വാധീനിക്കപ്പെട്ടു. അവര് അല്ലാഹുവല്ലാത്ത മറ്റാരെയും ആരാധിച്ചില്ല. അതുകൊണ്ട് സൂറ അല്‍ഫീലില് അതിന്റെ വിശദാംശങ്ങളൊന്നും പരാമര്‍ശിക്കേണ്ട ആവശ്യമുണ്ടായിരുന്നില്ല. ആ സംഭവം ഓര്‍മിപ്പിക്കുക മാത്രമേ വേണ്ടിയിരുന്നുള്ളൂ; മുഹമ്മദ്(സ) നല്‍കുന്ന സന്ദേശം, പങ്കുകാരില്ലാത്ത ഏകനായ അല്ലാഹുവിനു മാത്രം ഇബാദത്തു ചെയ്യണമെന്നും മറ്റെല്ലാ ആരാധ്യരെയും തള്ളിക്കളയണമെന്നുമല്ലാതെ മറ്റൊന്നുമല്ലെന്ന് അറബികള്‍ക്ക് പൊതുവിലും ഖുറൈശികള്‍ക്ക് പ്രത്യേകിച്ചും ബോധ്യമാകാന്. അതുപോലെ തങ്ങള് സര്‍വശക്തിയുമുപയോഗിച്ച് ഈ സത്യസന്ദേശത്തെ അടിച്ചമര്‍ത്താന് ശ്രമിച്ചാല് ആനപ്പടയെ തകര്‍ത്തു തരിപ്പണമാക്കിയ ആ ദൈവത്തിന്റെ കോപത്തിന് സ്വയം പാത്രമായിത്തീരുമെന്ന് ചിന്തിക്കാനും.\nയാസീന് Part: 2\nഅശ്ശംസ് Part: 33\nഅബസ Part: 12\nഅല് ബലദ് Part: 31\nഅശ്ശൂറ Part: 6\nഅത്ത്വാരിഖ് Part: 23\nഅല് അഅ്‌ലാ Part: 25\nഅല് ഇന്‍ശിഖാഖ് Part: 18\nഇബ്‌റാഹീം Part: 14\nഅള്ളുഹാ Part: 37\nഅല് ഫീല് [Part:50]


എടുത്തയുടൻ കൊടുക്കാനാവില്ല; ലാൻഡ് ക്രൂയിസർ സെക്കൻഡ് ഹാൻഡ് വിൽപനയ്ക്ക് നിയന്ത്രണം ഏർപ്പെടുത്തി ടൊയോട്ട - Malayalam DriveSpark\nUpdated: Tuesday, July 27, 2021, 21:48 [IST]\nപുതിയ തലമുറ ലാൻഡ് ക്രൂയിസർ അടുത്തിടെയാണ് ടൊയോട്ട അനാച്ഛാദനം ചെയ്തത്. ഇത് ഇപ്പോഴും വളരെ കഴിവുള്ളതും പ്രായോഗികവുമായ ജാപ്പനീസ് എസ്‌യുവിയായി തുടരുന്നു.\nഎന്നാൽ യു‌എസ്‌എ പോലുള്ള ചില പ്രമുഖ യുവി വിപണികളിൽ ഇത് വിൽപ്പനയ്‌ക്കെത്തിയിട്ടില്ലെങ്കിലും, ആഗോളതലത്തിൽ മോഡൽ എല്ലായ്പ്പോഴും ബ്രാൻഡിന് വൻ വാണിജ്യ വിജയമാണ്. ടൊയോട്ടയ്ക്ക് ഇതിനകം ജപ്പാനിൽ തന്നെ എസ്‌യുവിയുടെ 22,000 പ്രീ ഓർഡറുകൾ ലഭിച്ചു.\nഎന്നിരുന്നാലും, ജപ്പാനിലെ യൂസ്ഡ് കാർ വിപണിയിൽ എത്തുന്ന വാഹനങ്ങളുടെ എണ്ണം വർധിപ്പിക്കുമെന്നതിൽ ബ്രാൻഡ് അല്പം ആശങ്കാകുലരാണ്.\nക്രിയേറ്റീവ് 311 എന്നൊരു പ്രാദേശിക മാഗസിൻ സ്ഥിരീകരിച്ചതുപോലെ, ഡെലിവറി തീയതി മുതൽ 12 മാസത്തിനുള്ളിൽ 2022 ലാൻഡ് ക്രൂയിസർ വീണ്ടും വിൽക്കുന്നതിൽ നിന്ന് ജാപ്പനീസ് ബ്രാൻഡ് ഉപഭോക്താക്കളെ നിയന്ത്രിക്കുന്നു. ഈ ചട്ടം ലംഘിച്ചാൽ ഉടമകൾ അഭിമുഖീകരിക്കേണ്ടുന്ന പ്രത്യാഘാതങ്ങളെക്കുറിച്ച് ബ്രാൻഡ് വളരെ ഗൗരവമുള്ളവരാണ്.\n12 മാസത്തിനുള്ളിൽ ഉപഭോക്താക്കൾ തങ്ങളുടെ പുതിയ വാഹനങ്ങൾ വിൽക്കുന്നത് തടയാൻ കമ്പനി ചില ഗുരുതരമായ നടപടികൾ കൈക്കൊള്ളുന്നു. പക്ഷെ എന്തുകൊണ്ട്?\nഉടമയെ ഒരു പ്രതിജ്ഞയിൽ ഒപ്പിടാതെ വാഹനം വിൽക്കുന്നതിൽ ബ്രാൻഡ് ഗൗരവമായി കാണുന്നതിന് പിന്നിൽ നിരവധി കാരണങ്ങളുണ്ട്. ചില അധിക ലാഭത്തിനായി പുതിയ-തലമുറ എസ്‌യുവിയെ മറിച്ചുവിൽക്കുന്നതിൽ നിന്ന് ഉടമകളെ ഇത് തടയുകയാണെന്ന് കാർ നിർമ്മാതാക്കൾ അവകാശപ്പെടുന്നു.\nകൂടാതെ, മറ്റൊരു രാജ്യത്തേക്കുള്ള സ്വകാര്യ കയറ്റുമതി സുരക്ഷാ പ്രശ്‌നങ്ങളിലേയ്ക്ക് നയിക്കുമെന്ന് ബ്രാൻഡിന് ആശങ്കയുണ്ട്, കയറ്റുമതി ലക്ഷ്യസ്ഥാനത്തെ ആശ്രയിച്ച് വിദേശനാണ്യ നിയമം ലംഘിക്കാനുള്ള സാധ്യതയുണ്ട്, ഇത് ആഗോള സുരക്ഷയെ അപകടപ്പെടുത്തുന്ന പ്രധാന പ്രശ്‌നങ്ങളിലേക്ക് നയിച്ചേക്കാം.\nവാസ്തവത്തിൽ, ടൊയോട്ടയുടെ മാനദണ്ഡങ്ങൾക്ക് വിരുദ്ധമായി പ്രവർത്തിക്കുന്ന ഉപഭോക്താക്കളെ മറ്റൊരു ടൊയോട്ട കാർ വാങ്ങുന്നതിൽ നിന്ന് വിലക്കുമെന്ന് കമ്പനി വ്യക്തമാക്കി.\nഇത്തരത്തിൽ ഒരു കാർ ഏതെങ്കിലും ഉടമ വിറ്റാൽ വാഹനം ആദ്യം ഡെലിവർ ചെയ്ക ഡീലർഷിപ്പും പ്രത്യാഘാതങ്ങൾ നേരിടുമെന്ന് ഉറപ്പാണ് എന്ന് പ്രാദേശിക മീഡിയ ഔട്ട്‌ലെറ്റുകൾ സൂചിപ്പിക്കുന്നു.\n300 സീരീസ് ലാൻഡ് ക്രൂയിസറിന് 3.5 ലിറ്റർ V6 പെട്രോൾ, 3.3 ലിറ്റർ V6 ഡീസൽ എന്നിങ്ങനെ രണ്ട് എഞ്ചിൻ ഓപ്ഷനുകൾ ലഭിക്കുന്നു. പെട്രോൾ മോട്ടോർ 415 bhp കരുത്തും, 650 Nm torque എന്നിവ ഉത്പാദിപ്പിക്കുന്നു.\nഡീസൽ യൂണിറ്റ് യഥാക്രമം 309 bhp കരുത്തും, 700 Nm torque ഉം പുറപ്പെടുവിക്കുന്നു. ഈ രണ്ട് എഞ്ചിനുകളും ഇരട്ട ടർബോചാർജറുകൾ ഉൾക്കൊള്ളുന്നു, കൂടാതെ 10 സ്പീഡ് ഓട്ടോമാറ്റിക് ഗിയർബോക്‌സിലേക്ക് സ്റ്റാൻഡേർഡായി ഘടിപ്പിച്ചിരിക്കുന്നു.\nToyota Land Cruiser 2022 Model Second Hand Sale Put On Hold For One Year. Read in Malayalam.


ഇന്ത്യക്ക് പതിവ് തകർച്ച; രണ്ടാം ദിനം അവസാനിക്കുമ്പോൾ ആറിന് 174 റൺസ് |\n9th September 2018 9th September 2018 MJnewsDesk0Comments\nഅഞ്ചാം ടെസ്റ്റിൽ ഇംഗ്ലണ്ടിന്റെ ഒന്നാമിന്നിംഗ്‌സ് സ്‌കോറായ 332 റൺസിനെതിരെ ബാറ്റേന്തുന്ന ഇന്ത്യക്ക് തകർച്ച. 160 റൺസ് എടുക്കുന്നതിനിടെ ഇന്ത്യക്ക് ആറ് വിക്കറ്റുകൾ നഷ്ടപ്പെട്ടു. രണ്ടാം ദിനം കളി അവസാനിപ്പിക്കുമ്പോൾ ഇന്ത്യ ആറിന് 174 റൺസ് എന്ന നിലയിലാണ്. ഇംഗ്ലണ്ടിന്റെ ഒന്നാമിന്നിംഗ്‌സ് സ്‌കോറിനേക്കാൾ 158 റൺസ് പിന്നിലാണ് ഇന്ത്യ ഇപ്പോൾ\nതകർച്ചയോടെയായിരുന്നു ഇന്ത്യയുടെ തുടക്കം.3റൺസ് എടുത്ത ധവാൻ തുടക്കത്തിലെ പുറത്തായി. കെ എൽ രാഹുൽ 37 റൺസെടുത്തു. പൂജാര 37ഉം വിരാട് കോഹ്ലി 49ഉം റൺസെടുത്തു. രഹാനെ പൂജ്യത്തിന് പുറത്തായി. റിഷഭ് പന്ത്5റൺസെടുത്തു. രണ്ടാം ദിനം അവസാനിക്കുമ്പോൾ അരങ്ങേറ്റ മത്സരം കളിക്കുന്ന ഹനുമ വിഹാരി 25 റൺസുമായും ജഡേജ 8 റൺസുമായും ക്രീസിലുണ്ട്.\n← ഇൻഡോർ ഫുട്‌ബോൾ കോർട്ട് ഡോ.ബോബി ചെമ്മണൂർ ഉദ്ഘാടനം ചെയ്തു\nഫ്രാങ്കോയുടെ ലൈംഗിക പീഡനം; കേസ് ക്രൈംബ്രാഞ്ചിന് വിട്ടേക്കും →\n81 റൺസകലെ വിരാട് കോഹ്ലിയെ കാത്ത് ഏകദിനത്തിലെ അപൂർവ നേട്ടം; പ്രതീക്ഷയോടെ ആരാധകർ\nസെഞ്ച്വറിയുമായി ശിഖർ ധവാൻ; ഇന്ത്യ മികച്ച സ്‌കോറിലേക്ക്\nദക്ഷിണാഫ്രിക്കൻ ബാറ്റിംഗ് നിര തകർന്നടിഞ്ഞു; ലങ്കയ്‌ക്കെതിരെ നാണം കെട്ട തോൽവി


1. യാക്കോബ് തന്റെ വഴിക്കു പോയി; ദൈവത്തിന്റെ ദൂതന്മാര് അവന്റെ എതിരെ വന്നു.\n2. യാക്കോബ് അവരെ കണ്ടപ്പോള്‍ഇതു ദൈവത്തിന്റെ സേന എന്നു പറഞ്ഞു. ആ സ്ഥലത്തിന്നു മഹനയീം എന്നു പേര് ഇട്ടു.\n3. അനന്തരം യാക്കോബ് എദോംനാടായ സേയീര്‍ദേശത്തു തന്റെ സഹോദരനായ ഏശാവിന്റെ അടുക്കല് തനിക്കു മുമ്പായി ദൂതന്മാരെ അയച്ചു.\n4. അവരോടു കല്പിച്ചതു എന്തെന്നാല്‍എന്റെ യജമാനനായ ഏശാവിനോടു ഇങ്ങനെ പറവിന് നിന്റെ അടിയാന് യാക്കോബ് ഇപ്രകാരം പറയുന്നുഞാന് ലാബാന്റെ അടുക്കല് പരദേശിയായി പാര്‍ത്തു ഇന്നുവരെ അവിടെ താമസിച്ചു.\n5. എനിക്കു കാളയും കഴുതയും ആടും ദാസീദാസന്മാരും ഉണ്ടു; നിനക്കു എന്നൊടു കൃപ തോന്നേണ്ടതിന്നാകുന്നു യജമാനനെ അറിയിപ്പാന് ആളയക്കുന്നതു.\n6. ദൂതന്മാര് യാക്കോബിന്റെ അടുക്കല് മടങ്ങി വന്നുഞങ്ങള് നിന്റെ സഹോദരനായ ഏശാവിന്റെ അടുക്കല് പോയി വന്നു; അവന് നാനൂറു ആളുമായി നിന്നെ എതിരേല്പാന് വരുന്നു എന്നു പറഞ്ഞു.\n7. അപ്പോള് യാക്കോബ് ഏറ്റവും ഭ്രമിച്ചു ഭയവശനായി, തന്നോടു കൂടെ ഉണ്ടായിരുന്ന ജനത്തെയും ആടുകളെയും കന്നുകാലികളെയും ഒട്ടകങ്ങളെയും രണ്ടു കൂട്ടമായി വിഭാഗിച്ചു.\n8. ഏശാവ് ഒരു കൂട്ടത്തിന്റെ നേരെ വന്നു അതിനെ നശിപ്പിച്ചാല് മറ്റേ കൂട്ടത്തിന്നു ഔടിപ്പോകാമല്ലോ എന്നു പറഞ്ഞു.\n9. പിന്നെ യാക്കോബ് പ്രാര്‍ത്ഥിച്ചതുഎന്റെ പിതാവായ അബ്രാഹാമിന്റെ ദൈവവും എന്റെ പിതാവായ യിസ്ഹാക്കിന്റെ ദൈവവുമായുള്ളോവേ, നിന്റെ ദേശത്തേക്കും നിന്റെ ചാര്‍ച്ചക്കാരുടെ അടുക്കലേക്കും മടങ്ങിപ്പോക; ഞാന് നിനക്കു നന്മ ചെയ്യുമെന്നു എന്നൊടു അരുളിച്ചെയ്ത യഹോവേ,\n10. അടിയനോടു കാണിച്ചിരിക്കുന്ന സകലദയെക്കും സകലവിശ്വസ്തതെക്കും ഞാന് അപാത്രമത്രേ; ഒരു വടിയോടുകൂടെ മാത്രമല്ലോ ഞാന് ഈ യോര്‍ദ്ദാന് കടന്നതു; ഇപ്പോഴോ ഞാന് രണ്ടു കൂട്ടമായി തീര്‍ന്നിരിക്കുന്നു.\n11. എന്റെ സഹോദരനായ ഏശാവിന്റെ കയ്യില്‍നിന്നു എന്നെ രക്ഷിക്കേണമേ; പക്ഷേ അവന് വന്നു എന്നെയും മക്കളോടുകൂടെ തള്ളയെയും നശിപ്പിക്കും എന്നു ഞാന് ഭയപ്പെടുന്നു.\n12. നീയോഞാന് നിന്നോടു നന്മ ചെയ്യും; നിന്റെ സന്തതിയെ പെരുപ്പംകൊണ്ടു എണ്ണിക്കൂടാത്ത കടല്‍കരയിലെ മണല്‍പോലെ ആക്കുമെന്നു അരുളിച്ചെയ്തുവല്ലോ.\n13. അന്നു രാത്രി അവന് അവിടെ പാര്‍ത്തു; തന്റെ പക്കല് ഉള്ളതില് തന്റെ സഹോദരനായ ഏശാവിന്നു സമ്മാനമായിട്ടു\n14. ഇരുനൂറു കോലാടിനെയും ഇരുപതു കോലാട്ടുകൊറ്റനെയും ഇരുനൂറു ചെമ്മരിയാടിനെയും ഇരുപതു ചെമ്മരിയാട്ടുകൊറ്റനെയും\n15. കറവുള്ള മുപ്പതു ഒട്ടകത്തെയും അവയുടെ കുട്ടികളെയും നാല്പതു പശുവിനെയും പത്തു കാളയെയും ഇരുപതു പെണ്‍കഴുതയെയും പത്തു കഴുതകൂട്ടിയെയും വേര്‍തിരിച്ചു.\n16. തന്റെ ദാസന്മാരുടെ പക്കല് ഔരോ കൂട്ടത്തെപ്രത്യേകം പ്രത്യേകമായി ഏല്പിച്ചു, തന്റെ ദാസന്മാരോടുനിങ്ങള് എനിക്കു മുമ്പായി കടന്നുപോയി അതതു കൂട്ടത്തിന്നു മദ്ധ്യേ ഇടയിടുവിന് എന്നു പറഞ്ഞു.\n17. ഒന്നാമതു പോകുന്നവനോടു അവന് എന്റെ സഹോദരനായ ഏശാവ് നിന്നെ കണ്ടുനീ ആരുടെ ആള്? എവിടെ പോകുന്നു? നിന്റെ മുമ്പില് പോകുന്ന ഇവ ആരുടെ വക എന്നിങ്ങനെ നിന്നോടു ചോദിച്ചാല്\n18. നിന്റെ അടിയാന് യാക്കോബിന്റെ വക ആകുന്നു; ഇതു യജമാനനായ ഏശാവിന്നു അയച്ചിരിക്കുന്ന സമ്മാനം; അതാ, അവനും പിന്നാലെ വരുന്നു എന്നു നീ പറയേണം എന്നു കല്പിച്ചു.\n19. രണ്ടാമത്തവനോടും മൂന്നാമത്തവനോടും കൂട്ടങ്ങളെ നടത്തിക്കൊണ്ടു പോകുന്ന എല്ലാവരോടുംനിങ്ങള് ഏശാവിനെ കാണുമ്പോള് ഇപ്രകാരം അവനോടുപറവിന് ;\n20. അതാ, നിന്റെ അടിയാന് യാക്കോബ് പിന്നാലെ വരുന്നു എന്നും പറവിന് എന്നു അവന് കല്പിച്ചു. എനിക്കു മുമ്പായിപോകുന്ന സമ്മാനംകൊണ്ടു അവനെ ശാന്തമാക്കീട്ടു പിന്നെ ഞാന് അവന്റെ മുഖം കണ്ടുകൊള്ളാം; പക്ഷേ അവന്നു എന്നോടു ദയ തോന്നുമായിരിക്കും എന്നു പറഞ്ഞു.\n21. അങ്ങനെ സമ്മാനം അവന്റെ മുമ്പായി പോയി; അവനോ അന്നു രാത്രി കൂട്ടത്തോടുകൂടെ പാര്‍ത്തു.\n22. രാത്രിയില് അവന് എഴുന്നേറ്റു. തന്റെ രണ്ടു ഭാര്യമാരെയും രണ്ടു ദാസിമാരെയും പതിനൊന്നു പുത്രന്മാരയും കൂട്ടി യാബ്ബോക് കടവു കടന്നു.\n23. അങ്ങനെ അവന് അവരെ കൂട്ടി ആറ്റിന്നക്കരെ കടത്തി; തനിക്കുള്ളതൊക്കെയും അക്കരെ കടത്തിയശേഷം യാക്കോബ് തനിയേ ശേഷിച്ചു;\n24. അപ്പോള് ഒരു പുരുഷന് ഉഷസ്സാകുവോളം അവനോടു മല്ലു പിടിച്ചു.\n25. അവനെ ജയിക്കയില്ല എന്നു കണ്ടപ്പോള് അവന് അവന്റെ തുടയുടെ തടം തൊട്ടു; ആകയാല് അവനോടു മല്ലുപിടിക്കയില് യാക്കോബിന്റെ തുടയുടെ തടം ഉളുക്കിപ്പോയി.\n26. എന്നെ വിടുക; ഉഷസ്സു ഉദിക്കുന്നുവല്ലോ എന്നു അവന് പറഞ്ഞതിന്നുനീ എന്നെ അനുഗ്രഹിച്ചല്ലാതെ ഞാന് നിന്നെ വിടുകയില്ല എന്നു അവന് പറഞ്ഞു.\n27. നിന്റെ പേര് എന്തു എന്നു അവന് അവനോടു ചോദിച്ചതിന്നുയാക്കോബ് എന്നു അവന് പറഞ്ഞു.\n28. നീ ദൈവത്തോടും മനുഷ്യരോടും മല്ലുപിടിച്ചു ജയിച്ചതുകൊണ്ടു നിന്റെ പേര് ഇനി യാക്കോബ് എന്നല്ല യിസ്രായേല് എന്നു വിളിക്കപ്പെടും എന്നു അവന് പറഞ്ഞു.\n29. യാക്കോബ് അവനോടുനിന്റെ പേര് എനിക്കു പറഞ്ഞുതരേണം എന്നു അപേക്ഷിച്ചുനീ എന്റെ പേര് ചോദിക്കുന്നതു എന്തു എന്നു അവന് പറഞ്ഞു, അവിടെവെച്ചു അവനെ അനുഗ്രഹിച്ചു.\n30. ഞാന് ദൈവത്തെ മുഖാമുഖമായി കണ്ടിട്ടും എനിക്കു ജീവഹാനി വിന്നില്ല എന്നു യാക്കോബ് പറഞ്ഞു, ആ സ്ഥലത്തിന്നു പെനീയേല് എന്നു പേരിട്ടു.\n31. അവന് പെനീയേല് കടന്നു പോകുമ്പോള് സൂര്യന് ഉദിച്ചു; എന്നാല് തുടയുടെ ഉളുകൂനിമിത്തം അവന് മുടന്തിനടന്നു.\n32. അവന് യാക്കോബിന്റെ തുടയുടെ തടത്തിലെ ഞരമ്പു തൊടുകകൊണ്ടു യിസ്രായേല്‍മക്കള് ഇന്നുവരെയും തുടയുടെ തടത്തിലെ ഞരമ്പു തിന്നാറില്ല.


പാക്ക് അധീന കശ്‌മീർ തിരിച്ചുപിടിക്കുകയാണ് ലക്ഷ്യം; സൈന്യം എപ്പോഴും തയ്യാർ: ബിപിൻ റാവത്ത് Pak Occupied Kashmir Army is Always Ready Says Bipin Rawat\nകശ്‌മീർ വിഷയത്തിൽ ഇന്ത്യയെ മാത്രമാണ് രാജ്യാന്തര സമൂഹം വിശ്വസിക്കുന്നതെന്നും പാക്കിസ്ഥാനെ ആരും വിശ്വാസത്തിലെടുക്കുന്നില്ലെന്നും പാക്ക് മന്ത്രി തന്നെ ഇന്ന് പറഞ്ഞിരുന്നു\nUpdated: September 12, 2019 5:29:59 pm\nന്യൂഡൽഹി: പാക് അധീന കശ്‌മീർ തിരിച്ചുപിടിക്കുകയാണ് അടുത്ത ലക്ഷ്യമെന്ന് ആർമി ചീഫ് ജനറൽ ബിപിൻ റാവത്ത്. ദേശീയ വാർത്താ ഏജൻസിയായ എഎൻഐയോടാണ് ബിപിൻ റാവത്ത് ഇക്കാര്യം പറഞ്ഞത്. “പാക് അധീന കശ്മീർ ഇന്ത്യയുടെ ഭാഗമാക്കുക എന്നതാണ് അടുത്ത ലക്ഷ്യം. കേന്ദ്ര സർക്കാരും അതുമായി ബന്ധപ്പെട്ട നടപടികൾ സ്വീകരിക്കുന്നുണ്ട്. രാജ്യത്തെ എല്ലാ സ്ഥാപനങ്ങളും കേന്ദ്ര സർക്കാർ നൽകുന്ന നിർദേശാനുസരണം പ്രവർത്തിക്കും. സൈന്യം എപ്പോഴും തയ്യാറാണ്” – ബിപിൻ റാവത്ത് പറഞ്ഞു.\nRead Also: ‘ഈ മനുഷ്യൻ എന്നെ ഓടിച്ച ആ രാത്രി’; ധോണിയെക്കുറിച്ച് കോഹ്‌ലി\nജമ്മു കശ്മീരിൽ നിന്ന് ആർട്ടിക്കിൾ 370 നീക്കം ചെയ്തതിനു ശേഷം ഇന്ത്യയും പാക്കിസ്ഥാനും തമ്മിൽ വാക്കുകൾ കൊണ്ട് പരസ്‌പരം ഏറ്റുമുട്ടൽ തുടരുകയാണ്. ഇതിനിടയിലാണ് ആർമി ചീഫ് പുതിയ പ്രസ്താവന നടത്തിയിരിക്കുന്നത്. കശ്മീരിൽ ഇന്ത്യ മനുഷ്യാവകാശ ലംഘനങ്ങൾ നടത്തിയെന്ന് പാക്കിസ്ഥാൻ രാജ്യാന്തര വേദികളിലടക്കം ആരോപിച്ചിരുന്നു. എന്നാൽ, കശ്മീർ ഇന്ത്യയുടെ ആഭ്യന്തര വിഷയമാണെന്നും മറ്റൊരു കക്ഷിയുടെ ഇടപെടൽ ആവശ്യമില്ലെന്നുമാണ് ഇന്ത്യ മറുപടി നൽകിയത്. വിഷയത്തിൽ പരസ്പരം വാദപ്രതിവാദം തുടരുന്നതിനിടെ ആർമി ചീഫ് നടത്തിയ പ്രസ്താവനയിൽ പാക്കിസ്ഥാൻ എന്ത് പ്രതികരണം നടത്തുമെന്നത് കാത്തിരിക്കേണ്ടി വരും.\nകശ്‌മീർ വിഷയത്തിൽ ഇന്ത്യയെ മാത്രമാണ് രാജ്യാന്തര സമൂഹം വിശ്വസിക്കുന്നതെന്നും പാക്കിസ്ഥാനെ ആരും വിശ്വാസത്തിലെടുക്കുന്നില്ലെന്നും പാക് മന്ത്രി തന്നെ ഇന്ന് പറഞ്ഞിരുന്നു. പാക് വാർത്താ ചാനലായ ഹം ന്യൂസിന്റെ ടോക് ഷോയിൽ പങ്കെടുക്കവേയാണ് പാക്കിസ്ഥാൻ ഇന്റീരിയർ മന്ത്രി ബ്രിഗേഡിയർ ഇജാസ് അഹമ്മദ് ഷാ ഇക്കാര്യം പറഞ്ഞത്.\n”രാജ്യാന്തര സമൂഹം ഞങ്ങളെ വിശ്വസിക്കുന്നില്ല. കശ്മീരിൽ കർഫ്യൂ പ്രഖ്യാപിച്ചത് അവരാണെന്നും (ഇന്ത്യ) ജമ്മു കശ്മീരിലെ ജനങ്ങൾക്ക് മരുന്നുകൾ പോലും ലഭ്യമാക്കുന്നില്ലെന്നും ഞങ്ങൾ പറയുന്നു. പക്ഷേ ജനങ്ങൾ ഞങ്ങളെ വിശ്വസിക്കുന്നില്ല, അവർ ഇന്ത്യ പറയുന്നതാണ് വിശ്വസിക്കുന്നത്,” ഷാ പറഞ്ഞു. ഭരണകൂടം രാജ്യത്തിന്റെ പേര് നശിപ്പിച്ചു. ഞങ്ങൾ ഉത്തരവാദിത്തമുള്ള രാജ്യമല്ലെന്ന് ജനങ്ങൾ കരുതുന്നുവെന്നും മന്ത്രി പറഞ്ഞു.\nIndia v/s PakistanJammu and KashmirPakistan\nWeb Title: Pak occupied kashmir army is always ready says bipin rawat


Friday, January 11, 2019 2:52 PM IST\nകുടുംബ പ്രേക്ഷകർക്ക് തലയെ വിശ്വസിക്കാം. മാസിന് പകരം കുടുംബങ്ങളിലെ വിശ്വാസത്തിനാണ് സംവിധായകൻ ഇവിടെ പ്രാധാന്യം കൊടുത്തിരിക്കുന്നത്. കേട്ടുപഴകിയ കഥയെ അജിത്ത് എന്ന നടനെ വിശ്വസിച്ച് സംവിധായകൻ അങ്ങ് ഏൽപ്പിച്ചപ്പോൾ പുള്ളി അത് വെടിപ്പായി ചെയ്ത് തിരികെ നൽകി. കട്ടയ്ക്ക് നിൽക്കുന്ന പ്രകടനവുമായി നയൻതാരയും ബേബി അനിഘയും മത്സരാഭിനം കൂടി കാഴ്ചവച്ചതോടെ സംഗതി ഉഷാറായി.\nരണ്ടുഗെറ്റപ്പിലായി തൂക്കു ദുരൈ (അജിത്ത്) ചിത്രത്തിൽ നിറഞ്ഞുനിൽക്കുന്പോൾ ബോറടിയെന്ന സംഗതിക്ക് തന്നെ ചിത്രത്തിൽ സ്ഥാനമില്ലാതായി. തേനിയിലെ ഒരു ഗ്രാമവും പിന്നെ മുംബൈ നഗരവും കഥയുടെ പ്രാധാന്യം അനുസരിച്ച് ചിത്രത്തിൽ സ്ഥാനം പിടിക്കുന്നുണ്ട്.\nഫ്ലാഷ് ബാക്കിന്‍റെ മറപറ്റിയാണ് ചിത്രത്തിന്‍റെ വേഗം കൂടിത്തുടങ്ങുന്നത്. തൂക്കുദുരൈ ഗ്രാമവാസികളുടെ കണ്ണിലുണ്ണിയാണ്. എന്തിനും ഏതിനും അയാൾ മുന്നിലുണ്ടാവും. അങ്ങനെയുള്ള നായകന്‍റെ ജീവിതത്തിൽ സംഭവിച്ച ചില കാര്യങ്ങളിലേക്കാണ് സംവിധായകൻ ശിവ പ്രേക്ഷകരെ കൂട്ടിക്കൊണ്ടുപോകുന്നത്.\nയൂത്തനായ തൂക്കുദുരൈയുടെ എനർജറ്റിക്ക് പ്രകടനം പ്രേക്ഷകരെ ആകെയൊന്നു ഇളക്കി മറിക്കുന്നുണ്ട്. അടിക്ക് അടി, ലുക്കിന് ലുക്ക് പിന്നെ കോമഡിക്ക് കോമഡി എല്ലാം സമാസമം ചേർന്നൊരു നായകൻ. വീരം, വേതാളം, വിവേകം എന്നീ സിനിമകൾക്ക് ശേഷമുള്ള ശിവയുടെയും അജിത്തിന്‍റെയും ഒത്തുചേരലിൽ ഇത്തവണ അവർ കുടുംബപ്രേക്ഷകരെയും ചേർത്തു പിടിച്ചിട്ടുണ്ട്.\nനായകൻ നായികയെ കണ്ടുമുട്ടുന്നു, പിന്നീട് ജീവിതം മാറിമറിയുന്നു തുടങ്ങിയ ക്ലീഷേ സംഗതികളെ വീണ്ടും സംവിധായകൻ കൂട്ടുപിടിച്ചിട്ടുണ്ട്. നിരഞ്ജനയായി എത്തി നയൻതാര ഉശിരുള്ള പ്രകടനമാണ് പുറത്തെടുത്തിരിക്കുന്നത്. അജിത്ത്-നയൻതാര കെമിസ്ട്രി ചിത്രത്തെ പ്രണയ വഴിയിലേക്ക് തിരിച്ചുവിടുന്നുണ്ട്. നാട്ടിലെ പ്രശ്നങ്ങളിലെല്ലാം ഇടപെടുന്ന നായകനെ വില്ലന്മാർ വീഴ്ത്താൻ ശ്രമിക്കുന്നിടത്ത് നിന്ന് കഥ മറ്റൊരു തലത്തിലേക്ക് നീങ്ങുകയാണ്.\nഗ്രാമീണ കാഴ്ചകളും മുംബൈ നഗരത്തിന്‍റെ ഭംഗിയും കളർഫുൾ ഫ്രെയിമുകളിൽ ഛായാഗ്രാഹകൻ വെട്രി പളനിസ്വാമി ഒപ്പിയെടുത്തിട്ടുണ്ട്. രണ്ടാം പകുതിയിൽ അച്ഛൻ മകളുടെ വിശ്വാസം വീണ്ടെടുക്കുന്നത് എങ്ങനെയാണെന്നാണ് സംവിധായകൻ കാട്ടിത്തരുന്നത്. ബേബി അനിഘ-അജിത്ത് കോന്പിനേഷൻ സീനുകളാണ് രണ്ടാം പകുതിയുടെ ഹൈലൈറ്റ്. കോമഡിക്കായി കോമഡി തിരുകി കയറ്റുന്ന പതിവ് തമിഴ് സിനിമ ശൈലി ചിത്രത്തിന് കല്ലുകടിയാകുന്നുണ്ട്.\nആക്ഷൻ രംഗങ്ങളിൽ തല അസാമാന്യ പ്രകടനമാണ് പുറത്തെടുത്തിരിക്കുന്നത്. കുടുംബ കഥയായതു കൊണ്ടാവാം ബന്ധങ്ങൾക്ക് പ്രാധാന്യം നൽകാനാണ് സംവിധായകൻ ശ്രദ്ധിച്ചിരിക്കുന്നത്. ഭാര്യാഭർതൃ ബന്ധത്തിലെ വിശ്വാസവും അച്ഛനും മകളും തമ്മിലുള്ള ബന്ധത്തിലെ വിശ്വാസവും തമ്മിലാണ് ഇവിടെ വൈകാരികമായി പോരടിക്കുന്നത്.\nഒടുവിൽ കുടുംബ പ്രേക്ഷരുടെ വിശ്വാസം വീണ്ടെടുത്ത് തല അജിത്ത് മീശ പിരിച്ച് ഉശിരോടെ നിൽക്കുന്പോൾ സംവിധായകനെന്ന നിലയിൽ ശിവ വീണ്ടും പ്രേക്ഷകരുടെ വിശ്വാസം നേടിയെടുക്കുകയാണ്.


വുഹാനും വവ്വാലും പുത്തൻ കോവും (ദുർഗ മനോജ്)\nഒന്നു ചോദിക്കട്ടെ, ശരിക്കും ഇപ്പോ എന്താണ് ചിന്തിക്കുന്നത്? ഞാൻ പറയട്ടെ, ദീ ഒമിക്രോൺ ഒക്കെ ദിപ്പം പോകും. പിന്നെ ലോക സാമ്പത്തിക രംഗം ടപ്പേന്ന് ഉണരും. അതിൻ്റെ പ്രതിഫലനം ഇവിടേം അവിടേം എവിടേം പ്രതിഫലിക്കും. ആകാശം തുറക്കും. കിളികൾക്കു വേണ്ടിയല്ല, യന്ത്രക്കിളികൾക്കുവേണ്ടി. എല്ലാ ബബിളും കുത്തിപ്പൊട്ടിച്ച് സഞ്ചാരികൾ യാത്ര ചെയ്യും. എന്തിന് സ്വന്തം നാട്ടുകാരെ വൈറസിൽ നിന്നും രക്ഷിക്കാൻ പൊതിഞ്ഞു പിടിച്ചു സൂക്ഷിക്കുന്ന ജസിന്താമ്മ വരെ ന്യൂസിലാൻഡിൻ്റെ ആകാശം, ലോക വിമാനങ്ങൾക്കായി തുറന്നുകൊടുക്കും. അങ്ങനെ എന്തൊരു മധുരമനോജ്ഞം ചെമ്മേ ഈ ലോകം എന്ന് അത്ഭുതപ്പെട്ടു വാ തുറന്നു നിൽക്കുമ്പോൾ നമ്മൾ പിള്ളേരോട് പറയും, "ഓ പണ്ട്, ഒരു കൊറോണ രോഗം ഇറങ്ങിയായിരുന്നു കേട്ടോ. എന്നാ പുകിലാർന്നെന്നാ. ... "\nഎന്നാ പ്രഭാകരാനീ നിൽ. ഇതൊക്കെ ഉച്ചമയക്കത്തിലെ വെറും സ്വപ്നമായി തുടരാനാണ് സാധ്യതയെന്ന് വീണ്ടും വുഹാൻ. അതായത് ഹൺഡ്രഡ് ഔട്ട് ഓഫ് ഹൺഡ്രഡ് അടിച്ച് ഒമികോൺ ഭൂമി വിട്ടു പോകുമെന്നാണല്ലോ ഞാനും നിങ്ങളും എന്തിന് ബോറിസ് ജോൺസൺ വരെ വിശ്വസിക്കുന്നത്, എന്നാൽ കാര്യങ്ങൾ അങ്ങനല്ല പോലും. ചൈനയിലെ, നമ്മുടെ സ്വന്തം വുഹാനിലെ ശാസ്ത്രജ്ഞർ, രോഗം വന്നാൽ മൂന്നിൽ ഒരാൾ മരിച്ചു പോകും വിധം ശക്തമായ വൈറസ് സാന്നിധ്യം കണ്ടെത്തിയത്രേ. പക്ഷേ, തൽക്കാലം ഓടണ്ട. ഇപ്പോ സംഗതി വവ്വാലിലാണ് ഉള്ളത്. ഒരു മ്യൂട്ടേഷനും കൂടി കടന്നാൽ അത് മനുഷ്യനെ കൊല്ലാൻ പാകത്തിലാകും എന്ന്. നിയോകോവ് അഥവാ പുത്തൻകോവ് എന്നാണ് പുത്തൻ വകഭേദത്തിൻ്റെ പേര്. രസമതല്ല, 2012ലും 15 ലും ഇതു മധ്യ പൂർവേഷ്യൻ രാജ്യങ്ങളിൽ റിപ്പോർട്ട് ചെയ്തിരുന്നുവത്രേ. കൊറോണ ബാധിക്കുന്ന പോലെ ആവില്ലത്രേ പുത്തൻകോവ് ബാധിക്കുക. മാത്രവുമല്ല, അതിനായി ഒരു വാക്സിൻ നിർമ്മിക്കാനും പറ്റില്ല എന്നും പറയുന്നു.\nഅപ്പോ ചോദിക്കാം, ഇതു പഴയ നമ്പൂരിശ്ശൻ പറഞ്ഞ പുഴയങ്ങു വറ്റേം, പട്ടീടെ തൊടലങ്ങ് പൊട്ടേം എന്നു പറഞ്ഞ പോലല്ലേ ഉള്ളൂ എന്ന്. എന്നാൽ അത്രയ്ക്ക് നിസ്സാരമാക്കണ്ട. ലോകത്ത് കേട്ടുകേൾവി ഇല്ലാത്തതാണിപ്പോ ഈ നടക്കുന്നതൊക്കെ. അതോണ്ട് പുത്തൻകോവ് ആയാലും പഴേ കോവ് ആയാലും നമ്മുടെ കാര്യം ഖുദാ ഗവാ....സൂക്ഷിച്ചാൽ ദുഃഖിക്കണ്ട അത്ര തന്നെ.


ഒന്നുശ്രദ്ധിച്ചാല് ഒഴിവാക്കാം അസിഡിറ്റി | Healthy Eating\nഒന്നുശ്രദ്ധിച്ചാല് ഒഴിവാക്കാം അസിഡിറ്റി\nചികിത്സിച്ചില്ലെങ്കില് അള്‍സറും പിന്നീട് കാന്‍സറും ആയി മാറാന് സാധ്യതയുളളതിനാല് തുടക്കത്തില് തന്നെ ശ്രദ്ധയും കരുതലും വേണം.\nPublished: Nov 23, 2016, 01:05 PM IST\nജോലിത്തിരക്കിനിടയില് ആഹാരം കഴിക്കുന്നതില് കൃത്യനിഷ്ഠ പാലിക്കാത്തവരാണ് മിക്കവരും. എന്നാല് ഈ ശീലം ഏറെ നാള് തുടര്‍ന്നാല് പിന്നീട് അസിഡിറ്റിയുടെ ലക്ഷണങ്ങള് ഓരോന്നായി പ്രത്യക്ഷപ്പെട്ടു തുടങ്ങും.\nഭക്ഷണം കഴിച്ചയുടന് അനുഭവപ്പെടുന്ന വയറെരിച്ചിലാണ് അസിഡിറ്റിയുടെ പ്രാഥിമിക ലക്ഷണം. ചികിത്സിച്ചില്ലെങ്കില് അള്‍സറും പിന്നീട് കാന്‍സറും ആയി മാറാന് സാധ്യതയുളളതിനാല് തുടക്കത്തില് തന്നെ ശ്രദ്ധയും കരുതലും വേണ്ട അസുഖമാണ് അസിഡിറ്റി.\nഉദരഗ്രന്ഥികള് അമിതമായി ആസിഡ് ഉത്പാദിപ്പിക്കുന്ന അവസ്ഥയാണ് അസിഡിറ്റി. നാം കഴിക്കുന്ന ആഹാരത്തെ ദഹിപ്പിക്കാനായി ശരീരം മിതമായ തോതില് ഹൈഡ്രോക്ലോറിക് ആസിഡ് ഉത്പാദിപ്പിക്കുന്നുണ്ട്.\nഉദരത്തെ ഉപദ്രവിക്കുന്ന തരത്തിലുള്ള ഭക്ഷണപദാര്‍ഥങ്ങളുടെ സ്ഥിരമായ ഉപയോഗം മൂലം അന്നനാളത്തിലോ ആമാശയത്തിലോ ചെറുകുടല് തുടങ്ങുന്ന ഭാഗത്തോ ദുര്‍ബലതയുണ്ടാകുകയും കാലക്രമേണ അള്‍സറായി മാറുകയും ചെയ്യാം. ആമാശയത്തിലെ ദ്രവങ്ങള്, അന്നനാളത്തിലേക്കരിച്ചു കയറുമ്പോള് തുളഞ്ഞുകയറുന്ന ശക്തിയായ വേദനയോടെയാണ് നെഞ്ചെരിച്ചില് ഉണ്ടാകുന്നത്.\nഅള്‍സര് ഉണ്ടാകുന്നതിനുള്ള പ്രധാന കാരണമായി പറയുന്ന എച്ച് പൈലോറി അണുബാധയും ദഹനവ്യവസ്ഥയിലെ അമിതമായ അസിഡിറ്റിയുമായി ബന്ധമുണ്ട്. അതിനാല്‍ത്തന്നെ അള്‍സറിന്റെ ചികിത്സയില് ഏത് ചികിത്സാരീതിയായാലും അസിഡിറ്റിയുടെ തോത് കുറയ്ക്കുന്നതിന് പ്രാമുഖ്യം നല്‍കുന്നു.\nഎന്നാല് ഭക്ഷണരീതിയില് വരുന്ന മാറ്റങ്ങളും, മാനസിക സംഘര്‍ഷവും, പുകവലി മദ്യപാനം എന്നിവയും ആസിഡിന്റെ ഉത്പാദന തോതിന് വ്യതിയാനം ഉണ്ടാകാന് കാരണമാവുകയും ഇതിനെ തുടര്‍ന്ന് അസിഡിറ്റിയുണ്ടാവുകയും ചെയ്യുന്നു.\nഎണ്ണയും കൊഴുപ്പും നിറഞ്ഞ ഭക്ഷണം ഒഴിവാക്കുക എന്നതാണ് അസിഡിറ്റി വരാതിരിക്കാനായി ആദ്യം ചെയ്യേണ്ടത്. പകരം ധാരാളം നാരടങ്ങിയ പഴങ്ങളും പച്ചക്കറിയകളും ഉള്‍പ്പെടുന്ന ആരോഗ്യകരമായ ഒരു ഭക്ഷണശീലം പിന്തുടരുക.\nഎല്ലാ ദിവസവും കൃത്യ സമയത്ത് ഭക്ഷണം കഴിക്കുക. കഴിക്കുന്ന ഭക്ഷണത്തിനിടയിലുളള ഇടവേളകള് ചുരുക്കി ഇടയ്ക്കിടയ്ക്ക് ഫ്രൂട്ട്‌സ് കഴിക്കാം. ഒരു പാട് ഭക്ഷണം ഒരുമിച്ച് കഴിക്കുന്നത് ഒഴുവാക്കുകയും വേണം.\nഅമ്ലത്വം കൂടിയ ചെറുനാരങ്ങ, ഓറഞ്ച് എന്നിവ ഒഴിവാക്കുക.\nഭക്ഷണത്തിന് അരമണിക്കൂര് മുമ്പോ അരമണിക്കൂറിന് ശേഷമോ വെള്ളം കുടിക്കുക. ആഹാരം കഴിക്കുന്നതിനിടയില് വെള്ളം കുടിക്കുന്നത് ഒഴിവാക്കാം.\nഭക്ഷണം സാവധാനം കഴിക്കുക. ഒരുപാട് ആഹാരം ഒരുമിച്ച് കഴിച്ചാല് ഇത് ദഹനത്തെ സാരമായി ബാധിക്കുകയും ആസിഡ് ഉത്പാദനം കൂടാന് കാരണമാവുകയും ചെയ്യും.\nഭക്ഷണം കഴിച്ചയുടനുളള ഉറക്കം ഒഴിവാക്കുക. രാത്രി ഏറെ നേരം വൈകി ഭക്ഷണം കഴിക്കുന്നതും ദഹനം വളരെ പതുക്കെയാകാന് കാരണമാകും. അതുകൊണ്ട് അത്താഴത്തിന് ശേഷം അല്പം നടക്കാം. അതിനുശേഷം ഒരു മണിക്കൂര് കഴിഞ്ഞ് ഉറക്കം ചിട്ടപ്പെടുത്താം.\nഅമിതമായ വണ്ണവും അസിഡിറ്റിയ്ക്ക് ഒരുകാരണമാണ്. അതിനാല് തന്നെ ശരീരഭാരം കൃത്യമായി നിലനിര്‍ത്തുന്നതിനോടൊപ്പം വ്യായാമം പരിശീലിക്കുന്നതും അസിഡിറ്റി തടയാന് സഹായിക്കും.\nചായയും കാപ്പിയും ലഹരി ഉത്പന്നങ്ങളും ഒഴിവാക്കുക.\nധാരാളം വെള്ളം കുടിക്കുക. ദഹനം എളുപ്പത്തിലാക്കുന്നതിലും ആസിഡ് ഉത്പാദനത്തിന്റെ വ്യതിയാനം ക്രമപ്പെടുത്തുന്നതിനും ധാരാളം വെള്ളം കുടിക്കുക.\nഅമ്ലത (അസിഡിറ്റി) കൂട്ടുന്ന ഭക്ഷ്യവസ്തുക്കള്: എള്ളെണ്ണ, സൂര്യകാന്തി എണ്ണ, ബാര്‍ളി, ചോളം, പച്ചക്കായ, ബീന്‍സ്, ഉരുളക്കിഴങ്ങ്, ബ്രെഡ്ഡ്, കേക്ക്, ചിക്കന്, ചോക്ക്‌ലേറ്റ്, കാപ്പി, മുട്ട, ആട്ടിറച്ചി, ഗ്രീന്‍പീസ്, സോയാബീന്, ഓട്ട്‌സ്, അരിയാഹാരം, ആല്‍മണ്ട് ഒഴികെയുള്ള പരിപ്പുവര്‍ഗം, പഞ്ചസാര, കടല്‍മത്സ്യം, ചായ, പാല്, വെണ്ണ മുതലായ പാല് ഉത്പന്നങ്ങള്, മത്സ്യം, ബീഫ്, പോര്‍ക്ക്, മുയലിറച്ചി, ട്യൂണ, അണ്ടിപ്പരിപ്പ്, ആല്‍ക്കഹോള് അടങ്ങിയ ബിയര്, സ്പിരിറ്റുകള്, വൈന് ഇവകള്, നൂഡില്‍സ്, സോഫ്റ്റ് ഡ്രിങ്കുകള്, രാസൗഷധങ്ങള്, കൃത്രിമ പഞ്ചസാരയായി ഉപയോഗിക്കുന്ന ന്യൂട്രാസ്വീറ്റ്\nപ്രായം നാല്പത് കഴിഞ്ഞോ? എങ്കിൽ ഭക്ഷണ ശീലങ്ങളിൽ ഒരു മാറ്റം ആവാം\nവളർത്താം... ആരോഗ്യമുള്ള ഭക്ഷണശീലം\nഐശ്വര്യറായിയുടെ ഡയറ്റ് മാജിക്ക്\nദിവസവും ഒരു ആപ്പിള് കഴിച്ചാല്...\nസൂക്ഷിക്കുക! ഇവ വയറ്റില് വിഷം വിതയ്ക്കും


Pregnancy Was A Different Experience, Says Sanusha - Malayalam Filmibeat\n50 min ago റിമി ടോമിയുടെ വൈറ്റ് ഹൗസ് മുക്ത ഗ്രീന് ഹൗസാക്കി മാറ്റി, അവര് എത്തിയതോടെയാണ് ഇവിടം മാറിയത്\n| Published: Saturday, August 17, 2013, 10:17 [IST]\nഗര്‍ഭിണിയായ കഥാപാത്രത്തെ അവതരിപ്പിക്കുകയും പ്രസവരംഗം അഭിനയിക്കുകയും ചെയ്യുമ്പോള് എന്തായിരിക്കും നടിമാരുടെ മനസില് ഉണ്ടാവുക. അവര് മാതൃത്വമെന്ന വികാരത്തെ തിരിച്ചറിയുന്നുണ്ടാകുമോ? അതോ വെറുതെ ഗര്‍ഭകാലവും പ്രസവവുമെല്ലാം അഭിനയിച്ചുതീര്‍ക്കുകയായിരിക്കുമോ? പുതിയ ചിത്രമായ സക്കറിയയുടെ ഗര്‍ഭിണികള് എന്ന ചിത്രത്തില് ഗര്‍ഭിണിയെ അവതരിപ്പിക്കുകയും പ്രസവരംഗത്ത് അഭിനയിക്കുകയും ചെയ്ത സനുഷ പറയുന്നത് ഗര്‍ഭിണിയാവുകയെന്നത് തീര്‍ത്തും വ്യത്യസ്തമായ അനുഭവമാണെന്നാണ്.\nചിത്രത്തില് പ്ലസ് ടുവില് പഠിയ്ക്കുന്ന കാലത്ത് ഗര്‍ഭിണിയാകുന്ന ഒരു കഥാപാത്രത്തെയാണ് സനുഷ അവതരിപ്പിക്കുന്നത്. ഈ അനുഭവം വളരെ വ്യത്യസ്തമായിരുന്നുവെന്നാണ് സനുഷ പറയുന്നത്.\nഗര്‍ഭിണിയായുള്ള അഭിനയം ഞാന് നന്നായി ആസ്വദിച്ചു. എനിയ്ക്ക് ആ വേഷം ചെയ്യുന്നതില് വിഷമമില്ലായിരുന്നു. പക്ഷേ എന്റെ അമ്മ എന്റെ ഗര്‍ഭിണിവേഷത്തെക്കുറിച്ചോര്‍ത്ത് ആകെ വിഷമത്തിലായിരുന്നു. ഈ റോള് ചെയ്തതോടെ എനിയ്ക്ക് എല്ലാ അമ്മമാരോടുമുള്ള ബഹുമാനവും സ്‌നേഹവും വര്‍ധിച്ചു. വളരെ വിഷമം പിടിച്ചതും അതേസമയം മനോഹരവുമായി ഒരു കാലം തന്നെയാണത്. അമ്മയാവുകയെന്ന ഫീലും മനോഹരമാണ്-സനുഷ പറയുന്നു.\nഅനീഷ് അന്‍വര് സംവിധാനം ചെയ്യുന്ന ചിത്രത്തില് സക്കറിയയെന്ന ഗൈനക്കോളജിസ്റ്റിന്റെ അടുത്ത് ചികിത്സയ്‌ക്കെത്തുന്ന നാല് ഗര്‍ഭിണികളുടെയും അദ്ദേഹത്തിന്റെ ഭാര്യയുടെയും കഥയാണ് പറയുന്നത്. സനുഷയ്ക്ക് പുറമേ റിമ കല്ലിങ്കല്, ആശ ശരത്ത്, സാന്ദ്ര തോമസ്, ലക്ഷ്മി എന്നിവരാണ് മറ്റ് ഗര്‍ഭിണികളുടെ വേഷം ചെയ്യുന്നത്. ആശ ശരത്താണ് ലാല് അവതരിപ്പിക്കുന്ന സക്കറിയയുടെ ഭാര്യയായി അഭിനയിക്കുന്നത്.\nകൊച്ചിയില് നടക്കുന്ന കഥയാണിതെന്നും തീര്‍ത്തും വ്യത്യസ്തമായ രീതിയിലാണ് ചിത്രം തയ്യാറാക്കുന്നതെന്നും സംവിധായകന് പറയുന്നു. വൈകാരിക മുഹൂര്‍ത്തങ്ങളും തമാശകളും ആകാംഷകളുമെല്ലാമുള്ള ചിത്രമാണിതെന്നും അനീഷ് പറയുന്നു. ഗര്‍ഭിണികളില് ഒരാളായി എത്തുന്ന സാന്ദ്ര തോമസ് തന്നെയാണ് ഫ്രൈഡേ സിനിമ ഹൗസിന്റെ ബാനറില് ഈ ചിത്രം നിര്‍മ്മിക്കുന്നത്. ഓഗസ്റ്റ് 23നാണ് ചിത്രത്തിന്റെ റിലീസ്.\nRead more about: sanusha pregnancy zachariyayude garbhinikal shooting actress aneesh anwar ഗര്‍ഭിണി സക്കറിയയുടെ ഗര്‍ഭിണികള് ലാല് അനീഷ് അന്‍വര്\nSanusha says that 'acting' pregnant wasadifferent experience for her. She enjoyed the shoot very much\nStory first published: Saturday, August 17, 2013, 10:17 [IST]


മുന്നിലും പിന്നിലും സ്‌ക്രീനുമായി യോട്ടഫോണ് എത്തുന്നു\nസച്ചിന്റെ പ്രസംഗം സ്കൂള് കരിക്കുലത്തില് ഉള്‍പ്പെടുത്തണം:മോഹന്‍ലാല്\nSaturday 23rd November 2013 1:30pm\nSaturday 23rd November 2013 1:06pm\nഇരട്ട ക്യാമറ, ആന്‍ഡ്രോയിഡ് ഓറിയോ; ഐഫോണ് സമാന രൂപകല്‍പ്പനയുമായി ഹോണര് 10; അന്താരാഷ്ട്ര വിപണിയില് അടുത്ത മാസം മുതല്\n‘ഇതാ ഈ വര്‍ഷത്തെ ഏറ്റവും മികച്ച ഫോണ്’; മുന്‍പെങ്ങുമില്ലാത്ത ഫീച്ചറുകളുമായി വാവെയ് പി20 പ്രൊ\nഉപഭോക്താക്കളുടെ ആത്മാര്‍ത്ഥതയില് ആപ്പിളിനെ കടത്തിവെട്ടി ആന്‍ഡ്രോയിഡ്\nവൈറസ് അക്രമണത്തില് നിന്നും നിങ്ങളുടെ സ്മാര്‍ട്‌ഫോണിനെ എങ്ങനെ രക്ഷിക്കാം; ഏഴ് മാര്‍ഗങ്ങള് ഇതാ\nലോകത്ത് ഏറ്റവും കൂടുതല് വിറ്റു പോയ പത്ത് സ്മാര്‍ട്ട് ഫോണുകള്; ഐ.എച്ച്.എസിന്റെ പട്ടിക പുറത്ത്\nമുന്നിലും പിന്നിലും സ്‌ക്രീനുമായി റഷ്യന് നിര്‍മ്മാതാക്കളായ യോട്ട ഡിവൈസസിന്റെ യോട്ട ഫോണ് ഉടന് തന്നെ വിപണിയിലെത്തും.\nമുന്നില് ടച്ച്‌സ്‌ക്രീനും പിന്നില് ഇ-റീഡറുമാണുള്ളത്.\nജനുവരിയില് നടന്ന കണ്‍സ്യൂമര് ഇലക്ട്രോണിക്‌സ് ഷോയില് ഇത് പ്രദര്‍ശനത്തിനുണ്ടായിരുന്നു. അടുത്ത മാസം നാലോടെ ഇത് റഷ്യന് വിപണിയിലെത്തുമെന്നും ക്രിസ്മസിന് മുമ്പായി ലോകവിപണിയിലെത്തുമെന്നും നിര്‍മ്മാതാക്കള് അറിയിച്ചു.\nഒരു വശത്ത് 4.3 ഇഞ്ചിന്റെ എല്.സി.ഡി ഡിസ്‌പ്ലേയും 1280X720 റെസല്യൂഷനുമാണുള്ളത്. മറുവശത്ത് 4.3 ഇഞ്ച് 640X360 ഇ-ഇങ്ക് ഡിസ്‌പ്ലേയാണുള്ളത്.\nഎല്.സി.ഡി ഡിസ്‌പ്ലേയുള്ള വശം സാധാരണ സ്മാര്‍ട്ട്‌ഫോണ് പോലെ തന്നെ ഉപയോഗിക്കാം. മറുവശത്തെ ഇ-ഇങ്ക് പാനല് ഇ-റീഡറായി തന്നെയും ഉപയോഗിക്കാം. കിന്‍ഡില് ആന്‍ഡ് കോബോ തുടങ്ങിയ ഇ-റീഡറുകളില് ഉപയോഗിക്കുന്നതും ഇതേ സ്‌ക്രീന് തന്നെയാണ്. ഇത് യൂസറിന്റെ കണ്ണിന് ഒരു തരത്തിലും ദോഷകരമല്ലെന്ന് നിര്‍മ്മാതാക്കള് അവകാശപ്പെട്ടു.\nസ്മാര്‍ട്ട്‌ഫോണിന്റെ ഡിസ്‌പ്ലേ ഓണ് അല്ലെങ്കില് പോലും മെസ്സേജുകള്, കോളുകള്, റിമൈന്‍ഡറുകള്, അപ്പോയിന്റ്‌മെന്റുകള് തുടങ്ങി കാലാവസ്ഥ വരെയുള്ള നോട്ടിഫിക്കേഷനുകള് ഇ-ഇങ്ക് ഡിസ്‌പ്ലേയില് ലഭ്യമാകും.\n1.7 ജിഗാ ഹെര്‍ട്‌സ്് ഡ്യുവല് കോര് പ്രോസസര്, 2ജി.ബി റാം, 32 ജി.ബി ഇന്റേണല് മെമ്മറി എന്നിവയാണ് മറ്റ് പ്രത്യേകതകള്. ആന്‍ഡ്രോയ്ഡ് 4.2 ജെല്ലിബീന് പ്ലാറ്റ്‌ഫോമിലാണ് പ്രവര്‍ത്തിക്കുക. ബാറ്ററി 1800 എം.എ.എച്ചാണ്.\nപിന് ക്യാമറ 13 മെഗാപിക്‌സലാണ്. പിന്നിലെ ഇ-ഇങ്ക് ഡിസ്‌പ്ലേയുടെ താഴെയായി എല്.ഇ.ഡി ഫ്‌ളാഷും ഒരുക്കിയിട്ടുണ്ട്. എന്നാല് മുന് ക്യാമറ ഒരു മെഗാ പിക്‌സല് മാത്രമാണ്.\n2ജി, 3ജി, 4ജി, വൈഫൈ, ബ്ലൂടൂത്ത് 4.0 എന്നിവയാണ് കണക്റ്റിവിറ്റി ഓപ്ഷന്‍സ്. പുട്ട്2ബായ്ക്ക് ആപ്‌സ് ഹാന്‍ഡ്‌സെറ്റില് പ്രീഇന്‍സ്റ്റാള്‍ഡ് ആയിരിക്കും.\nയോട്ടാഫോണിന്റെ വില ഇതുവരെ പുറത്തു വിട്ടിട്ടില്ല.\nThursday 19th April 2018 11:30pm\n'ഇതാ ഈ വര്‍ഷത്തെ ഏറ്റവും മികച്ച ഫോണ്'; മുന്‍പെങ്ങുമില്ലാത്ത ഫീച്ചറുകളുമായി വാവെയ് പി20 പ്രൊ\nWednesday 28th March 2018 3:25pm\nTuesday 13th March 2018 9:35am


ഇളയദളപതി വിജയിയുടെ പുതിയ ചിത്രം മെര്‍സലില് നോട്ടുനിരോധനത്തെയും ജിഎസ്ടിയെയും പരാമര്‍ശിക്കുന്ന രംഗങ്ങള് ഉള്‍പെടുത്തിയതിലുള്ള ബിജെപി എതിര്‍പ്പ് തുടരുന്നു. ബിജെപി രംഗത്തെത്തിയതിനെ തുടര്‍ന്നു ചിത്രത്തില്‍നിന്ന് ജിഎസ്ടിക്കെതിരായ പരാമര്‍ശങ്ങള് നീക്കാന് തീരുമാനിച്ചിരിക്കയാണ്.\nരാഷ്ട്രീയസിനിമാ മേഖലയിലെ പ്രമുഖര് ചിത്രത്തിനു പിന്തുണയുമായി രംഗത്തെത്തിയെങ്കിലും വിവാദം ഒഴിവാക്കാന് രംഗങ്ങള് നീക്കം ചെയ്യുകയാണെന്നു നിര്‍മാതാക്കള് അറിയിച്ചു. ഇതിനിടെ മെര്‍സല് സിനിമയോടെ വിജയ് രാഷ്ട്രീയത്തിലേക്കു കടക്കുമെന്ന അഭ്യൂഹവും വീണ്ടും ശക്തിപ്പെട്ടു.\nഇതിനിടെ വിജയ്‌ക്കെതിരെ വര്‍ഗീയത പടര്‍ത്തുന്ന പരാമര്‍ശവുമായി തമിഴ്‌നാട് ബിജെപി ഘടകവും രംഗത്തെത്തി. വിജയ്‌യുടെ മതപരമായ അസ്തിത്വം ഉയര്‍ത്തിക്കാട്ടിയാണ് ബിജെപിയുടെ തമിഴ്‌നാട് നേതാവ് എച്ച്. രാജ രംഗത്തെത്തിയിരിക്കുന്നത്. നടന് വിജയ് ക്രിസ്ത്യാനിയാണെന്ന് ചൂണ്ടിക്കാട്ടിയാണ് രാജ സിനിമയ്‌ക്കെതിരെ രംഗത്തെത്തിയത്. ജോസഫ് വിജയ് എന്ന പേരുപയോഗിച്ച് അഭിസംബോധന ചെയ്തുകൊണ്ടാണ് അദ്ദേഹം സിനിമയ്‌ക്കെതിരെ ട്വീറ്റ് ചെയ്തത്. സിനിമയുടെ നിര്‍മാതാവ് ഹേമ രുക്മാനിയും ക്രിസ്ത്യാനിയാണോ എന്ന് സംശയമുണ്ടെന്നും അക്കാര്യം പരിശോധിച്ചുവരികയാണെന്നും അദ്ദേഹം വ്യക്തമാക്കി. ബിജെപി സര്‍ക്കാരിനെ വിമര്‍ശിക്കാന് ആര്‍ക്കും അവകാശമുണ്ട്. എന്നാല് അത് വസ്തുതകളുടെ അടിസ്ഥാനത്തിലായിരിക്കണമെന്നും അദ്ദേഹം ഇന്ത്യന് എക്‌സ്പ്രസിനോട് പറഞ്ഞു. മോദി സര്‍ക്കാരിനെതിരെ വിദ്വേഷ പ്രചാരണം നടത്തുന്നതിനു പിന്നില് വിജയുടെ മതവിശ്വാസത്തിനും പങ്കുണ്ടെന്ന് രാജ പറഞ്ഞു.\nഅതേസമയം ചിത്രത്തില് നിന്നും നീക്കംചെയ്ത ഭാഗം യൂട്യൂബില് ഹിറ്റാകുകയാണിപ്പോള്..


വീണ്ടും ഒരു വസന്തം – പ്രണയ കഥകൾ\n” ഹലോ, ഞാനാ അമ്മേ. എന്തു ചെയ്യുന്നു. അച്ഛൻ എവിടെയാ. ”\n” മോനെ, അച്ഛൻ പുറത്തേക്കു പോയതാ. മോനു സുഖമാണോ. ഭക്ഷണം കഴിച്ചോ.? ”\n” ഇവിടെ എന്തു സുഖം, ഇങ്ങനെ അങ്ങ് പോകുന്നു. ഭക്ഷണം കഴിക്കാൻ പോകുവാ. അമ്മു മോളെവിടെ. ?\n“അവൾ സുജയുടെ അടുത്താ. ചോറ് കഴിക്കുവാ. വിളിക്കാം ”\n( അമ്മുക്കുട്ട്യേ… ദേ മോളുടെ അച്ഛൻ വിളിക്കുന്നു. വേഗം വാ. )\n” അമ്മുസേ, അച്ഛന്റെ വാവക്ക് സുഖാണോ. മോളു ചോറ് കഴിച്ചോ.”\n” അച്ഛാ…… അച്ഛനെപ്പോഴ വരുന്നേ.. അമ്മുമോൾക്ക് അച്ഛനെ കാണണം. അച്ഛൻ അമ്മയെ കാട്ടിത്തരാം എന്നു പറഞ്ഞിട്ടോ.. ”\n“അച്ഛൻ വന്നിട്ട് നമുക്ക് രണ്ടുപേർക്കും കൂടി അമ്മയെ കാണാൻ പോവാട്ടോ. ഫോൺ അച്ഛമ്മക്കു കൊടുക്കു.”\n” മോനെ, ഈ കുഞ്ഞിന്റെ കാര്യം ഓർത്തിട്ടെങ്കിലും നിനക്ക് എല്ലാം മതിയാക്കി നാട്ടിൽ വന്നു നിന്നുടെ, അത്യാവശ്യം ജീവിക്കാൻ ഉള്ള വക ഇവിടുണ്ടല്ലോ. ”\n” ഞാൻ ആലോചിക്കുന്നുണ്ട് അമ്മേ. കുറച്ചു കൂടി കഴിയട്ടെ. ”\n“മോനെ ഇന്നെങ്കിലും സുജയോട് എന്തെങ്കിലും സംസാരിച്ചു കൂടെ..\n” അമ്മേ ഞാൻ വെക്കുവാ. വേറെ വിശേഷം ഒന്നും ഇല്ലല്ലോ. നാളെ വിളിക്കാം.”\n(ഞാൻ വേഗം ഫോൺ കട്ട് ചെയ്തു. )\nഎന്നും ഇങ്ങനെയാ. സുജയുടെ കാര്യം പറയുമ്പോൾ ഞാൻ ഫോൺ കട്ട് ചെയ്യും.\nസുജ അമ്മാവന്റെ മകളാണ്.. തൊട്ടടുത്ത താമസം. കുട്ടിക്കാലം തൊട്ടേ എന്റെ വാലിൽ തൂങ്ങിയാണ് നടന്നിരുന്നതു. എന്നെ അവൾക്കു അത്ര ഇഷ്ടമായിരുന്നു. പക്ഷേ അവളുടെ ഇഷ്ടം ഞാൻ തിരിച്ചറിഞ്ഞില്ല. അല്ല കാര്യമാക്കിയില്ല.\nഞാൻ ആദിത്യൻ. എല്ലാരും കിച്ചു എന്നു വിളിക്കും. ഒരു നാട്ടിന് പുറത്തുകാരൻ.\nനാട്ടിൽ നല്ല നിലയിൽ ഉള്ള ഒരു കുടുംബമായിരുന്നു എന്റേതു. ഞാൻ അത്യാവശ്യം നന്നായി പഠിക്കുമായിരുന്നു . അതു കൊണ്ട് തന്നെ എനിക്കു നല്ല ഒരു ജോലി വിദേശത്ത് ശരിയായി. സ്വന്തമായി ജോലി ഒകെ കിട്ടി നല്ല വരുമാനവും സാമ്പത്തികവും ഒക്കെ ആയപ്പോൾ അച്ഛന്റെയും അമ്മയുടെയും ആഗ്രഹം പോലെ കല്യാണം കഴിക്കാൻ തീരുമാനിച്ചു.\nപുതിയ സ്റ്റാറ്റസ്നും ജീവിതരീതിക്കും ചേർന്ന ഒരു പെണ്ണിനെ തന്നെ വീട്ടുകാർ കണ്ടെത്തി. സുജ തന്റെ ഇഷ്ടം പറയാൻ ശ്രമിച്ചപ്പോഴോക്കെ ഞാൻ അവളെ ഒഴിവാക്കി. കിട്ടാൻ പോകുന്ന പുതിയ ജീവിതം എന്നെ സ്വാർത്ഥനാക്കി.\nഅരുണിമ. അതായിരുന്നു അവളുടെ പേര് . ഒരു ബിടെക് കാരി മോഡേൺ പെൺകുട്ടി. എല്ലാം പെട്ടന്ന് തന്നെ നടന്നു. പെണ്ണുകാണലും കല്യാണവും എല്ലാം. രണ്ടു വയസ് ഇളയതാണെങ്കിലും അവൾ എന്നെ ആദി എന്നാ വിളിച്ചിരുന്നത്. വളരെ താമസിയാതെ തന്നെ അമ്മു മോളും ജനിച്ചു. ജീവിതം സന്തോഷകരമായി മുന്നോട്ടു പോയി. അവൾ എന്നോടൊപ്പം ഗൾഫിൽ വരണം, അവിടെ സെറ്റിൽ ആകണം എന്നൊക്കെ പറയുമായിരുന്നു. പക്ഷേ എനിക്കു ഇഷ്ടമല്ല. അച്ഛനും അമ്മയും നാട്ടിൽ ഒറ്റക്കല്ലേ എന്ന ചിന്ത എന്നെ തടുത്തു. മോൾക്ക് ഒരു വയസ് തികഞ്ഞപ്പോൾ അരുണിമക്കു ജോലിക്ക് പോകണം എന്നു വാശി പിടിച്ചു. ആദ്യമൊക്കെ ഞാൻ എതിർത്തു. പിന്നെ അവളുടെ നിർബന്ധം കാരണം സമ്മതിച്ചു.\nപതിയെ അവളുടെ സ്വഭാവം മാറി വന്നു. മോളുടെ കാര്യങ്ങളിൽ ശ്രദ്ധ കുറഞ്ഞു, ഫോൺ വിളിച്ചാൽ അധികം സംസാരിക്കില്ല, എല്ലാരോടും കയർത്ത് സംസാരിക്കാൻ തുടങ്ങി. നമ്മൾ മാനസികമായി അകന്നു തുടങ്ങി. ഒരു ദിവസം അമ്മയുടെ കാൾ കണ്ടു തിരിച്ചു വിളിച്ചു. അമ്മയുടെ ശബ്ദം വളരെ ഗൗരവം ഉള്ളപോലെ തോന്നി.\n” എന്താ അമ്മേ, എന്തു പറ്റി.”\n“മോനെ ഞാൻ പറയുന്നത് നീ ക്ഷമയോടെ കേൾക്കണം. എടുത്തു ചാടരുത്. ”\n“അമ്മ കാര്യം പറ ”\n“മോനെ അരുണിമയുടെ രീതികൾ ഇപ്പോൾ അത്ര ശരിയല്ല. വീട്ടിലെ കാര്യങ്ങൾ അവൾ ശ്രദ്ധിക്കുന്നില്ല. മോളുടെ കാര്യങ്ങളിൽ പോലും അവൾക്കു ഒരു ശ്രദ്ധയില്ല. ജോലി കഴിഞ്ഞു വന്നാൽ മുറി അടച്ചു ഇരുപ്പാണ്. എപ്പോഴും മൊബൈലിൽ നോക്കി ഇരിക്കുന്നത് കാണാം. ”\n“അതു ജോലി കഴിഞ്ഞു വരുന്നതല്ലേ. ക്ഷീണം കൊണ്ടാകും. “അമ്മ അതൊന്നും കാര്യമാക്കണ്ട. ഞാൻ അവളോട് സംസാരിക്കാം. ”\n” അതല്ലാ മോനെ. ഒരു ചെറുപ്പക്കാരന്റെ കൂടെയാ പോകുന്നതും വരുന്നതും. ആരൊക്കെയോ കണ്ടു അച്ഛനോട് പറഞ്ഞിരുന്നു. ഇന്നലെ അച്ഛൻ കണ്ടു..”\n(ഞാൻ ഒന്നു ഞെട്ടിയെങ്കിലും പുറത്തു കാണിച്ചില്ല. )\n“അത് അവളുടെ കൂടെ ജോലി ചെയ്യുന്ന ആളാണ്. എന്നോട് പറഞ്ഞിട്ടുണ്ട്. ”\n(അമ്മക്ക് ദേഷ്യം വന്നു. )\n” നീ അറിഞ്ഞതായിരിക്കും. പക്ഷെ നാട്ടുകാർക്കു അതറിയില്ല . വെറുതെ അവരെ കൊണ്ട് ഓരോന്ന് പറയിപ്പിക്കരുത്. അച്ഛനെ വെറുതെ വിഷമിപ്പിക്കരുത്. അവളെ പറഞ്ഞു വിലക്കിയാൽ നിനക്കു നല്ലത്. ”\nഅമ്മ ഫോൺ കട്ട് ചെയ്തു. വൈകുന്നേരം ഞാൻ അരുണിമയെ വിളിച്ചു. അവൾ ഒരു താല്പര്യം ഇല്ലാതെ സംസാരിക്കാൻ തുടങ്ങി. ഞാൻ അവളോട് കാര്യങ്ങൾ ചോദിച്ചു. ഒടുവിൽ അവളും ഞാനും അതിന്റെ പേരിൽ തമ്മിൽ വഴക്കായി. പിന്നെ രണ്ടു ദിവസം ഞങ്ങൾ തമ്മിൽ വിളിച്ചില്ല, സംസാരിച്ചില്ല.\nമൂന്നാമത്തെ ദിവസം പതിവില്ലാതെ അച്ഛന്റെ കാൾ കണ്ടു ഞാൻ തിരിച്ചു വിളിച്ചു.\n“അച്ഛാ. എന്താ പതിവില്ലാതെ. എന്തുപറ്റി. ”\n” കിച്ചു , അരുണിമയെ ഇന്നലെ വൈകുന്നേരം മുതൽ കാണാനില്ല. ഫോൺ വിളിച്ചിട്ട് കിട്ടുന്നില്ല. അവളുടെ വീട്ടിലൊക്കെ അന്വേഷിച്ചു. അവിടെയും ചെന്നിട്ടില്ല. പോലീസിൽ അറിയിക്കണം. അതിനു മുൻപ് നിന്നോട് ചോദിക്കാം എന്നു കരുതി വിളിച്ചതാ. ”\n“അവൾ എവിടെ പോകാനാ. വല്ല കൂട്ടുകാരുടെയും വീട്ടിൽ പോയതാകും. ഞാൻ ഒന്നു വിളിച്ചു നോക്കട്ടെ. അമ്മു മോളെവിടെ.”\n“അവൾ അമ്മയുടെ അടുത്തുണ്ട് .”\nഫോൺ കട്ട് ചെയ്തു ഞാൻ അവളെ വിളിച്ചു. പക്ഷേ സ്വിച്ച് ഓഫ് ആയിരുന്നു. ഞാൻ കുറച്ച് നേരം ഞാൻ ആലോചിച്ചു നിന്നു. എന്തു ചെയ്യണം എന്നറിയില്ല. നാട്ടിലേക്ക് പോകാം എന്നു കരുതി ഓഫീസിൽ വിളിച്ചു പത്തു ദിവസം ലീവ് ചോദിച്ചു. ജോലി തിരക്ക് കുറവായിരുന്നു. അതുകൊണ്ട് ലീവ് കിട്ടി. ഞാൻ അച്ഛനെ വിളിച്ചു.\n“പോലീസിൽ അറിയിക്കണം. ഞാൻ\nനാട്ടിലേക്കു വരുന്നുണ്ട് .”\nഅന്ന് രാത്രി തന്നെ ഞാൻ നാട്ടിൽ എത്തി. അമ്മു കരച്ചിൽ തന്നെയായിരുന്നു. അവളെ ഒന്ന് സമാധാനിപ്പിക്കാൻ അമ്മ നന്നേ കഷ്ടപ്പെട്ടു. പിറ്റേന്ന് അരുണിമയുടെ വീട്ടിൽ പോയി. ദേഷ്യവും സങ്കടവും കൊണ്ട് വല്ലാത്തൊരു അവസ്ഥ. അവരൊക്കെ വല്ലാത്ത വിഷമത്തിൽ ആയിരുന്നു. അവർ ഞങ്ങളെ കുറ്റപ്പെടുത്തി. അച്ഛനു വല്ലാതെ വിഷമായി. അതും കഴിഞ്ഞു പോലീസ് സ്റ്റേഷനിൽ പോയി. അവളുടെ വിവരങ്ങൾ ഒക്കെ പറഞ്ഞു. അന്വേഷണം തുടങ്ങി.\nരണ്ടു ദിവസം കഴിഞ്ഞപ്പോൾ സ്റ്റേഷനിൽ നിന്നും കാൾ വന്നു. “അരുണിമയെ കണ്ടെത്തി. നാളെ 10 മണിക്ക് വരണം” എന്നു. പിറ്റേ ദിവസം ഞങ്ങൾ സ്റ്റേഷനിൽ എത്തി. ഞങ്ങളോട് കാത്തിരിക്കാൻ പറഞ്ഞു. അരുണിമയുടെ അച്ഛനും ഉണ്ടായിരുന്നു. കുറച്ചു കഴിഞ്ഞു ഒരു xuv കാർ വന്നു നിന്നു. അതിൽ നിന്നും അരുണിമ ഇറങ്ങി വന്നു. ഞാൻ അവളെ കണ്ടു പുറത്തേക്കു ചെന്നു. എന്നാൽ അവളോടൊപ്പം ഒരു ചെറുപ്പക്കാരനും ഉണ്ടായിരുന്നു. അവളെ കണ്ടതും അമ്മുമോൾ വാവിട്ടു കരയാൻ തുടങ്ങി. പക്ഷേ കുഞ്ഞിനെ ഒന്ന് നോക്കുക പോലും ചെയ്യാതെ അവൾ അകത്തു കയറിപ്പോയി. കുറച്ചു കഴിഞ്ഞു ഞങ്ങൾ രണ്ടു കൂട്ടരെയും വിളിപ്പിച്ചു. അവിടെ വെച്ച് അരുണിമ എന്നോടൊപ്പം ജീവിക്കാൻ കഴിയില്ലെന്നും അവൾക്കു ആ ചെറുപ്പകാരനൊപ്പം ജീവിക്കണം എന്നു പറഞ്ഞു. ഞാനാകെ തളർന്നു പോയി.\nഅവളോട് ഞാൻ ചോദിച്ചു …..\n“ഞാൻ എന്തു തെറ്റാ നിന്നോട് ചെയ്തത്. നിനക്ക് എന്തെങ്കിലും കുറവ് ഞാൻ വരുത്തിയിട്ടുണ്ടോ. നീ നമ്മുടെ മോളെ കുറിച്ചെങ്കിലും ഓർക്കുന്നുണ്ടോ. ”\n“നിങ്ങളോടൊപ്പം ജീവിക്കാൻ തന്നെയാ കല്യാണം കഴിച്ചത്. പക്ഷെ ഇങ്ങനെയുള്ള ഒരു ജീവിതം ഞാൻ ഇഷ്ടപ്പെടുന്നില്ല. എനിക്കു താല്പര്യമില്ല. നിങ്ങൾ അവിടെയും ഞാൻ ഇവിടെയും. അങ്ങോട്ട് കൊണ്ടുപോകാൻ പറഞ്ഞപ്പോൾ അച്ഛനും അമ്മയും ഒറ്റക്കാണ്, അവരുടെ കാര്യങ്ങൾ നോക്കണം. അങ്ങനെ ജീവിതം നശിപ്പിക്കാൻ ഞാനില്ല. രാജീവ് നിങ്ങളെക്കാൾ എന്നെ സ്നേഹിക്കുന്നു. എനിക്കു രാജീവിനൊപ്പം ജീവിച്ചാൽ മതി. ഞങ്ങൾ ഉടനെ us ലേക്ക് പോകും. അതാണ് ഞാൻ ആഗ്രഹിച്ച ജീവിതം.\nപിന്നെ മോൾ. അങ്ങനെ ഒരു ബാധ്യത ഏറ്റെടുക്കാൻ രാജീവ് തയ്യാറല്ല. പിന്നെ മോളെന്റേത് മാത്രമല്ലല്ലോ. ”\nഅവളുടെ വാക്കുകൾ എന്റെ നെഞ്ച് തുളഞ്ഞു കയറി. മറുപടി പറയാൻ വാക്കുകൾക്ക് ഞാൻ ബുദ്ധിമുട്ടി. മൂന്നു വയസ്സ് പോലും തികയാത്ത എന്റെ മോളെ ഞാൻ നെഞ്ചോടു ചേർത്ത് പിടിച്ചു. എന്റെ സങ്കടം എന്റെ കണ്ണുകളിൽ നീർ തുള്ളികളായി നിറഞ്ഞു. വേദനയോടെ ആണെങ്കിലും ഇനി അവൾ എന്റെ ജീവിതത്തിൽ വേണ്ട എന്നു തീരുമാനിച്ചു. അതിനു വേണ്ട എല്ലാ നടപടികളും പൂർത്തിയാക്കിയാണ് ഞാൻ വീട്ടിൽ എത്തിയത്.\nകരഞ്ഞു തളർന്നു അമ്മയും ഒന്നും മിണ്ടാതെ അച്ഛനും ഇരിക്കുന്നു. അമ്മുമോൾ ഉറങ്ങിയിരുന്നു.\n“സാരമില്ല അമ്മേ. അവൾ പൊക്കോട്ടെ. ഞാൻ വളർത്തും എന്റെ മോളെ. അത് കേട്ട് അമ്മ പൊട്ടി കരഞ്ഞു.”\nഞാൻ റൂമിൽ എത്തിയതും അച്ഛൻ വിളിച്ചു. താഴേക്കു ചെന്നപ്പോൾ അമ്മക്ക് സുഖമില്ല. നെഞ്ചുവേദന. അമ്മയെയും കൊണ്ട് ഞങ്ങൾ ആശുപത്രിയിൽ പോയി. അമ്മയെ icu ലേക്ക് മാറ്റി. അറ്റാക്ക് ആയിരുന്നു.പിറ്റേന്ന് വിവരം അറിഞ്ഞു അമ്മാവനും സുജയും വന്നു. എനിക് സുജയെ ഫേസ് ചെയ്യാൻ ബുദ്ധിമുട്ട് ഉണ്ടായിരുന്നു. അപ്പോഴേക്കും മോൾ ഉണർന്നു കരയാൻ തുടങ്ങി. കരച്ചിൽ നിർത്താൻ ഞാൻ ബുദ്ധിമുട്ടുന്നത് കണ്ടു സുജ കുഞ്ഞിനെ വാങ്ങി. വിശക്കുന്നുണ്ടാകും കിച്ചുവെട്ടാ. ഇങ്ങു താ, എന്നിട്ട് പോയി കുറച്ചു പാല് വാങ്ങിയിട്ട് വാ..\nഅമ്മ ഡിസ്ചാർജ് ആകുന്നതു വരെ മോളു അവളുടെ കയ്യിൽ തന്നെ ആയിരുന്നു. അമ്മ സ്വന്തം കുഞ്ഞിനെ നോക്കുന്ന പോലെ തന്നെ ആയിരുന്നു… എനിക്കു വല്ലാത്തൊരു കുറ്റബോധം ഉണ്ടായിരുന്നു. ഞാൻ അവളെ അവഗണിച്ചു, എന്നിട്ടും എന്റെ മോളെ സ്വന്തം കുഞ്ഞിനെ പോലെ പരിപാലിക്കുന്നു. അമ്മ വീട്ടിൽ വന്ന ശേഷവും അവൾ തന്നെ മോളുടെ കാര്യങ്ങൾ ഒക്കെ നോക്കിയത്. ഒടുവിൽ എനിക്കു തിരിച്ചു പോകാനുള്ള സമയം അടുത്തു. ഒരു കാര്യം മനസ്സിൽ ഒരു നീറ്റലായി നിന്നു. മറ്റൊന്നും അല്ല സുജയുടെ കാര്യം തന്നെ. കുറ്റബോധം എന്നെ വേട്ടയാടിക്കൊണ്ടിരുന്നു. ഇതിനിടയിൽ അരുണിമയുമായുള്ള ബന്ധം നിയമപരമായി വേർപെടുത്തി. കുഞ്ഞിനെ അവൾ വേണ്ട എന്നു തീർത്തു പറഞ്ഞു. (കൊടുക്കാൻ ഞനും തയ്യാറല്ലായിരുന്നു ) ആ ഒരു കാര്യത്തിൽ എനിക്കു അവളോട് നന്ദിയുണ്ട്.\nഅരുണിമയുമായി പിരിഞ്ഞിട്ട് ഇപ്പൊ മൂന്നു വർഷം കഴിഞ്ഞു. അമ്മാവൻ മരിച്ചതിനു ശേഷം സുജ വീട്ടിലേക് താമസം മാറി. അമ്മുമോൾക്ക് സുജയെ ജീവനായിരുന്നു. ഒരുപക്ഷേ എന്നെക്കാളും. ഇപ്പോൾ അമ്മക്ക് ഒരു ആഗ്രഹം മാത്രെമേ ഉള്ളു. അത് എന്റെയും സുജയുടെയും വിവാഹം ആയിരുന്നു. എന്റെ മനസ്സറിഞ്ഞു വേണം അവളോട് സംസാരിക്കാൻ.\nഅമ്മുമോൾക്ക് ഒരു അമ്മയാണ് ഇപ്പോൾ അവൾ. പക്ഷെ എന്നെ ഒരു ഭർത്താവായി സ്വീകരിക്കാൻ തയ്യാറാകുമോ ????. അവളുടെ സ്നേഹം അവഗണിച്ചു, മറ്റൊരുത്തിയെ വിവാഹം ചെയ്തവൻ ആണ് ഞാൻ. ഇത്തരം തോന്നലുകൾ അമ്മക്ക് മറുപടി നൽകാൻ എന്നെ അനുവദിച്ചില്ല.\nകമ്പനിയിലെ ചില പ്രശ്നങ്ങൾ ഉണ്ടായപ്പോൾ ഞാൻ ജോലി രാജി വെച്ച് നാട്ടിൽ വന്നു. ഇനി അച്ഛനും അമ്മയ്ക്കും ഒപ്പം നാട്ടിൽ കൂടാൻ തീരുമാനിച്ചു. നാട്ടിൽ എന്തെങ്കിലും ബിസിനസ് തുടങ്ങണം എന്നു മനസ്സിൽ ഉറപ്പിച്ചു.\nവീട്ടിൽ ആകെ ഒരു മേളം തെന്നെയാണ്. അച്ഛനും അമ്മയ്ക്കും വലിയ സന്തോഷമായി. അമ്മുമോൾ ഒരു നേരം നിലത്തു നിന്നില്ല. ഞാൻ കൊണ്ട്കൊടുത്ത കളിപ്പാട്ടങ്ങക്ക് പിറകെ ആണെപ്പോഴും.. സുജ എല്ലായിടത്തും ഉണ്ട്. പക്ഷേ നമ്മൾ തമ്മിൽ കാര്യമായി ഒന്നും സംസാരിച്ചില്ല. ഇപ്പോൾ മോളുടെ കാര്യവും ഒപ്പം എന്റെ കാര്യങ്ങളും സുജ ചെയ്യുന്നു.\nകുറച്ചു ദിവസങ്ങൾ കഴിഞ്ഞപ്പോൾ ഒരു പരിചയക്കാരൻ വഴി ഒരു വെഡിങ് സെന്ററിനു വില പറഞ്ഞു. വില കുറച്ചു കൂടുതൽ ആയിരുന്നു പക്ഷെ അത് വിട്ടുകളയാൻ മനസ്സ് വന്നില്ല. അങ്ങനെ അതു ഉറപ്പിക്കാൻ തന്നെ തീരുമാനിച്ചു. രെജിസ്ട്രേഷൻ കഴിഞ്ഞു വീട്ടിലെത്തിയപ്പോൾ സന്ധ്യ കഴിഞ്ഞിരുന്നു.\nകുളിയൊക്കെ കഴിഞ്ഞു മുറ്റത്തെ വരാന്തയിൽ ഇരുന്നു. സുജ അകത്തു അമ്മുമോൾക്കു ചോറ് കൊടുക്കുന്നത് എനിക്കു കാണാമായിരുന്നു. അവളെ അവൾ അറിയാതെ ഞാൻ ശ്രദ്ധിച്ചു. മുഖത്തു ഒരു വിഷാദം ഉള്ളപോലെ. പഴയ കാര്യങ്ങൾ ഒരു സിനിമ പോലെ മനസ്സിൽ തെളിഞ്ഞു തുടങ്ങി. ഞാൻ ആ ഓർമകളിലൂടെ യാത്ര ചെയ്യാൻ തുടങ്ങി.\n“കിച്ചുവേട്ട, കഴിക്കാൻ എടുത്തു വെക്കട്ടെ.. നേരം ഒത്തിരിയായി. ” സുജയുടെ ശബ്ദം ആയിരുന്നു.\n“മോളും അമ്മായിയും അമ്മാവനും എല്ലാരും ഉറങ്ങി.”\n“നീയെന്താ ഉറങ്ങാതെ ”\n“കിച്ചുവേട്ടൻ ഇങ്ങനെ ഇരിക്കുമ്പോൾ എനിക്കു കിടന്നാൽ ഉറക്കം വരില്ല . എണീറ്റു വാ കിച്ചുവേട്ട, പുറത്തു നല്ലത് തണുപ്പുണ്ട്. വല്ല പനിയോ മറ്റോ വരും. അകത്തു വാ. ”\nസുജ എന്റെ കയ്യിൽ പിടിച്ചു വലിച്ചു.\n” സുജേ നീ എന്തിനാ എന്നെ ഇപ്പോഴും ഇങ്ങനെ സ്നേഹിക്കുന്നത്. നിന്റെ സ്നേഹത്തിനു ഞാൻ അർഹനല്ല. നിന്നോട് ചെയ്ത തെറ്റിന് ദൈവം എനിക്കു തന്ന ശിക്ഷയാണ് അരുണിമ.”\n” കിച്ചുവേട്ടൻ എന്തൊക്കെയാ പറയുന്നത്. എന്നോട് എന്തു തെറ്റാ കിച്ചുവേട്ടൻ ചെയ്തത്. എനിക്ക് എന്നും കിച്ചുവേട്ടന്റെ ഇഷ്ടങ്ങൾ ആണ് വലുത്. അന്നെനിക്ക് വിഷമം ഉണ്ടായിരുന്നു. പിന്നെ ഞാൻ അതൊക്കെ മറന്നു. പക്ഷേ… ”\nഅവൾ ഒന്ന് നിർത്തി. അവളുടെ കണ്ണുകൾ ഈറനണിഞ്ഞു.\n“നിനക്കെന്നോട് വെറുപ്പ് തോന്നിയിട്ടില്ലേ. ഒരിക്കൽ പോലും.”\n“ഒരിക്കലും ഇല്ല കിച്ചുവേട്ട. വെറുക്കാൻ എനിക്കു കഴിയുമെന്ന് തോന്നുണ്ടോ ?.”\n“സ്വന്തം അമ്മ പോലും ഇട്ടെറിഞ്ഞു പോയ എന്റെ കുഞ്ഞിനെ അവളുടെ അമ്മയെക്കാൾ നീ സ്നേഹിക്കുന്നു. എന്നോടുള്ള പ്രതികാരം ആണോ ?? ”\n“കിച്ചുവേട്ട, ഇങ്ങനെ എന്നോട് പറയാൻ എങ്ങനെ മനസ്സ് വന്നു. ഞാൻ പ്രസവിചില്ല എങ്കിലും അമ്മു എന്റെ മോളു തന്നെയാ. എന്റെ കിച്ചുവേട്ടന്റെ മകൾ. ” അവളുടെ കണ്ണുകൾ നിറഞ്ഞൊഴുകാൻ തുടങ്ങി.\n“ഇതിനൊക്കെ ഞാൻ എന്തു ചെയ്താൽ പകരമാകും. നീ തന്നെ ഒന്ന് പറഞ്ഞുതാ. ”\n“പകരമായി ഞാൻ ഒന്നും ആഗ്രഹിക്കുന്നില്ല, ആവിശ്യപ്പെടുന്നില്ല. അല്ലെങ്കിലും അതിനുള്ള ഭാഗ്യം ദൈവം എനിക്കു പണ്ടേ നിഷേധിച്ചതാ.”\nഞാൻ അവളുടെ കലങ്ങി മറിഞ്ഞ കണ്ണുകളിൽ നോക്കി, അതിൽ ഇപ്പോഴും എന്നോടുള്ള അടങ്ങാത്ത പ്രണയത്തിന്റെ കടൽ എനിക്കു കാണാമായിരുന്നു. ഞാൻ അവളെ ചേർത്ത് പിടിച്ചു. നെറുകയിൽ മൃദുവായി ചുംബിച്ചു. അവളുടെ കണ്ണുനീർ എന്റെ നെഞ്ചിൽ പടർന്നിറങ്ങി.\n“സുജേ, ദൈവം ഇതുവരെ നിനക്ക് നിഷേധി്ച്ചു എന്നു നീ വിശ്വസിക്കുന്ന ആ ഭാഗ്യം ഇനിമുതൽ എന്നും നിനക്കൊപ്പം ഉണ്ടാകും. എന്നാൽ ശെരിക്കും ഭാഗ്യം കിട്ടിയത് എനിക്കല്ലേ . ഞാനല്ലേ ശെരിക്കും ഭാഗ്യവാൻ. ”\n“കിച്ചുവേട്ട, എനിക്കിതു വിശ്വസിക്കാൻ കഴിയുന്നില്ല. ”\n“സത്യമാണ്. അർഹിക്കാത്തവൾക്കു സ്നേഹവും കരുതലും കൊടുത്ത വിഡ്ഢിയാണ് ഞാൻ. ഇനി എന്റെ ജീവിതത്തിൽ വസന്തകാലമാണ്. നീയും ഞാനും എന്റെ മോളും. ”\n“നമ്മുടെ മോൾ, എനിക്കു അതാണ് ഇഷ്ടം. എനിക്കു ഒത്തിരി സന്തോഷമായി കിച്ചുവേട്ട..”\nനേരം വെളുക്കുവോളം ആ വരാന്തയിൽ എന്റെ മടിയിൽ തല വെച്ച് അവൾ കിടന്നു.\nഅച്ഛന്റെയും അമ്മയുടെയും അനുഗ്രഹത്തോടെ ഞാൻ അവളെ എന്നെന്നേക്കുമായി എന്റെ സ്വന്തമാക്കി. അമ്മുമോൾക്കു ഒരു അമ്മയെ കൊടുത്തു. (അല്ലെങ്കിലും സുജ അവൾക്കു അമ്മ തന്നെയായിരുന്നല്ലോ )…..\nവസന്തവും ശിശിരവും ശരത്തും ഹേമന്തവുമെല്ലാം മാറി മാറി വന്നുകൊണ്ടിരിന്നു . പക്ഷെ എനിക്കു എപ്പോഴും വസന്തമായിരുന്നു. ആ വസന്തത്തിന്റെ ഭംഗി കൂട്ടാൻ പുതിയൊരു പുഷ്പം കൂടി കടന്നു വരുന്നുണ്ട്. നമ്മുടെ അമ്മുമോൾക്ക് ഒരു ” കുഞ്ഞാവ. ”\n“”ഇപ്പോൾ ഹാപ്പി ആണ് എല്ലാരും “””\nനീ ഇങ്ങനെ നെഞ്ചിലിട്ടു ഊതി കത്തിക്കാൻ അവൾ നിന്നെ സ്നേഹിച്ചിട്ടുണ്ടോ…\nഅമർ…. ഈ ചെറുകഥ ഒന്ന് വായിക്കണേ…


ജിയോയില് പ്രതിദിന ഡൗണ്‍ലോഡ് പരിധി 10 ജിബിയായി ഉയര്‍ത്താന് സാധിക്കുമോ? വിശദീകരണം ഇങ്ങനെ - MALABAR FLASH ജിയോയില് പ്രതിദിന ഡൗണ്‍ലോഡ് പരിധി 10 ജിബിയായി ഉയര്‍ത്താന് സാധിക്കുമോ? വിശദീകരണം ഇങ്ങനെ - MALABAR FLASH\nHome > National News > ജിയോയില് പ്രതിദിന ഡൗണ്‍ലോഡ് പരിധി 10 ജിബിയായി ഉയര്‍ത്താന് സാധിക്കുമോ? വിശദീകരണം ഇങ്ങനെ\nJio National National News\nഡെല്‍ഹി: റിലയന്‍സ് ജിയോയുടെ വരവോടെ രാജ്യത്തെ ഇന്റര്‍നെറ്റ് സങ്കല്‍പങ്ങള്‍ക്ക് വിപ്ലവമുഖം ലഭിച്ചിരിക്കുകയാണ്. നേരത്തെ, 2ജി 3ജി നെറ്റ് വര്‍ക്കുകളില് ഉയര്‍ന്ന നിരക്കില് പരിമിതമായ ഡാറ്റാ ലഭ്യമായിടത്ത്, ജിയോ 4ജി അതിവേഗ സൗജന്യ ഇന്റര്‍നെറ്റ് അവതരിപ്പിച്ചതോടെ രാജ്യത്തെ ഇന്റര്‍നെറ്റിന്റെ മുഖം മാറി. ആദ്യം ഡിസംബര് 31 വരെയും പിന്നീട് മാര്‍ച്ച് 31 വരെയും സൗജന്യ സേവനങ്ങള് നീട്ടിയ ജിയോയിലേക്ക് വലിയ ഒരു ഉപഭോക്തൃത ശൃഖല എത്തിക്കഴിഞ്ഞു. [www.malabarflash.com]\nഎന്നാല് ഇതിന് പിന്നാലെയാണ് ജിയോയുടെ മറ പറ്റി പല തട്ടിപ്പ് സംഘങ്ങളും ഇറങ്ങിയിരിക്കുന്നത്. ജനുവരി മുതല് പ്രതിദിന ഡാറ്റാ ഡൗണ്‍ലോഡിങ്ങില് ചില പരിധികള് ജിയോ നിശ്ചയിച്ചിരുന്നു. പ്രതിദിനം ഒരു ജിബിയാണ് ജിയോ ഉപഭോക്താവിന് 4ജി സ്പീഡില് ലഭിക്കുക.\nഇതിനെ പശ്ചാത്തലമാക്കിയാണ് ഇപ്പോള് ഫെയ്‌സ്ബുക്കിലും വാട്‌സ് ആപ്പിലുമായി പുതിയ വ്യാജ സന്ദേശം പ്രചരിക്കുന്നത്. ലിങ്കില് ക്ലിക്ക് ചെയ്താല് ഒരു ജിബി ഡാറ്റാ പരിധി പത്ത് ജിബിയായി ഉയര്‍ത്താമെന്ന മോഹന വാഗ്ദാനമാണ് സന്ദേശത്തിന്റെ ഉള്ളടക്കം. ലിങ്കില് ക്ലിക്ക് ചെയ്യുമ്പോള് ഉപഭോക്താവിന്റെ പൂര്‍ണ വിവരങ്ങള് ആവശ്യപ്പെടുന്ന പേജിലേക്കാണ് എത്തുന്നത്. ഇവിടെ വാട്‌സ് ആപ്പ് സുഹൃത്തുക്കളുമായി ലിങ്ക് പങ്ക് വെയ്ക്കണമെന്നും പേജില് ആവശ്യപ്പെടുന്നുണ്ട്.\nഇതേ പേജിന്റെ ടേംസ് ആന്‍ഡ് കണ്ടീഷന് പരിശോധിച്ചാല് റിലയന്‍സ് ജിയോയുമായി Go4G യാതൊരു വിധത്തിലും ബന്ധപ്പെട്ടിട്ടില്ല എന്ന് വ്യക്തമാക്കുന്നുണ്ട്.\nItem Reviewed: ജിയോയില് പ്രതിദിന ഡൗണ്‍ലോഡ് പരിധി 10 ജിബിയായി ഉയര്‍ത്താന് സാധിക്കുമോ? വിശദീകരണം ഇങ്ങനെ Rating:5Reviewed By: Web Desk


ഹിരോഷിമയുടെ നെഞ്ച് പിളര്‍ന്ന ദിവസം/International/Hiroshima\n1945 ആഗസ്ത് ആറിനാണ് ലോകം ആ മഹാദുരന്തത്തിന് സാക്ഷിയായത്. രണ്ടാംലോക മഹായുദ്ധത്തില് തോല്‍വി സമ്മതിച്ച ജപ്പാന് മേലായിരുന്നു അമേരിക്കയുടെ അണ്വായുധാക്രമണം\n06 Aug, 2020 at 03:09 AM\nഇന്ന് ഹിരോഷിമാ ദിനം. ലോകത്ത് ആദ്യമായി അണുബോംബ് വര്‍ഷിച്ചതിന്‍റെ എഴുപത്തിയഞ്ചാം വാര്‍ഷികം. 1945 ആഗസ്ത് ആറിനാണ് ലോകം ആ മഹാദുരന്തത്തിന് സാക്ഷിയായത്. രണ്ടാംലോക മഹായുദ്ധത്തില് തോല്‍വി സമ്മതിച്ച ജപ്പാന് മേലായിരുന്നു അമേരിക്കയുടെ അണ്വായുധാക്രമണം.\nലോകം ഒരു കാലത്തും മറക്കാനിടയില്ല ആ കറുത്ത ദിനം. രണ്ടാം ലോകമഹായുദ്ധകാലത്തിന്‍റെ അവസാന നാളുകളില് ജപ്പാനിലെ ഹിരോഷിമയില് ലിറ്റില് ബോയ് എന്ന അണുബോംബ് ബാക്കി വെച്ചത് ദുരിതങ്ങളുടേയും വേദനകളുടേയും തുടര്‍ദിനങ്ങളാണ്.\nരണ്ടാം ലോക മഹായുദ്ധത്തില് എതിര് ചേരിയിലുള്ള ജപ്പാനെ തകര്‍ക്കാന് അമേരിക്ക പ്രയോഗിച്ച അണ്വായുധം അങ്ങനെ ലോകചരിത്രത്തിലെ സമാനതകളില്ലാത്തെ കൂട്ടക്കുരുതിയായി മാറി. തല്‍ക്ഷണം മരിച്ചത് 80,000ത്തോളം പേര്. 1945 അവസാനത്തോടെ ബോംബിംഗില് ജീവച്ഛവമായ 60,000 പേര് കൂടി മരണത്തിന് കീഴടങ്ങി. പതിനായിരങ്ങള് മാരക പരിക്കുകളും അണുവികരണം ഉണ്ടാക്കിയ പ്രയാസങ്ങളാലും ജീവിതം തള്ളി നീക്കി. ആകെ ഉണ്ടായിരുന്ന 76,000ത്തോളം കെട്ടിടങ്ങളിൽ 70,000വും തകർന്നു. ഹിരോഷിമ അക്ഷരാര്‍ത്തത്തില് തകര്‍ന്നടിഞ്ഞു.\n'എനോള ഗെ' എന്ന പേരുള്ള ബി-29 വിമാനം പടിഞ്ഞാറൻ പസഫിക്കിലെ ടിനിയൻ ദ്വീപിൽനിന്നാണ് ഹിരോഷിമ ലക്ഷ്യമാക്കി പറന്നത്. പൈലറ്റ് ടിബറ്റിനെ കൂടാതെ, കോ പൈലറ്റ് റോബർട്ട് ലെവിസ്, നാവിഗേറ്റർ തിയോഡർ വാൻ കിർക്, ടോം ഫെറി ബി, റോബർട്ട് കരോൺ എന്നിവരായിരുന്നു വിമാനത്തില് ഉണ്ടായിരുന്നത്.\nയുറേനിയം 235ന്‍റെ ന്യൂക്ലിയർ ഫിഷൻ വഴിയാണ് ഊര്‍ജം ഉൽപാദിപ്പിക്കപ്പെട്ടത്. ജർമനി, ഇറ്റലി, ജപ്പാൻ എന്നീ രാജ്യങ്ങൾ അടങ്ങിയ അച്ചുതണ്ട് ശക്തികളെ തകര്‍ക്കാന് അമേരിക്ക പ്രയോഗിച്ച വജ്രായുധമായിരുന്നു ലിറ്റില് ബോയി. ഇവര്‍ക്കൊപ്പം സോവിയറ്റ് യൂണിയന്, ഫ്രാൻസ്, ചൈന എന്നീ രാജ്യങ്ങളും.\nഅമേരിക്കന് പ്രസിഡന്‍റ് ഹാരി എസ് ട്രുമാനാണ് അണ്വായുധ പ്രയോഗത്തിന് അനുമതി നല്‍കിയത്. മൂന്ന് ദിവസത്തിന് ശേഷം നാഗസാക്കിയില് ഫാറ്റ്മാനെന്ന അണുബോംബും അമേരിക്ക പ്രയോഗിച്ചു.\nലോകചരിത്രത്തില് മനുഷ്യനിര്‍മിത കൂട്ടക്കൊലക്ക് വഴിയൊരുക്കിയ അമേരിക്ക, ഇപ്പോള് ഇറാന്, ഉത്തരകൊറിയ തുടങ്ങിയ രാജ്യങ്ങളുടെ അണുവായുധ പരീക്ഷണങ്ങളെ തള്ളിപ്പറയുന്നതും ഉപരോധങ്ങള് ഏര്‍പ്പെടുത്തുന്നതും വിരോധാഭാസം.\nഅണുവിഘടന സിദ്ധാന്തം കണ്ടുപിടിച്ചവരും ആറ്റം ബോംബുണ്ടാക്കിയവരും പിന്നില് പ്രവര്‍ത്തിച്ചവരുമെല്ലാം പിന്നീട് തെറ്റ് ഏറ്റുപറഞ്ഞു. അതില് പ്രധാനം 2016ല് അമേരിക്കന് പ്രസിഡന്‍റ് ബറാക് ഒബാമയുടെ ഹിരോഷ്മ സന്ദര്‍ശനമായിരുന്നു. ബോംബിംഗില് മരിച്ചവര്‍ക്ക് ആദരാഞ്ജലിയും അര്‍പ്പിച്ചു ഒബാമ.\nഒരു ജനതയുടെ 75 വര്‍ഷം നീണ്ട അര്‍പ്പണത്തിന്റെ സാക്ഷ്യമാണിന്ന് ഹിരോഷിമ. മനുഷ്യന്‍റെ ജീവിതതൃഷ്ണയ്ക്കും നിശ്ചയദാര്‍ഢ്യത്തിനും ഏറ്റവും വലിയ ഉദാഹരണം. ഹിരോഷിമ ദുരന്തത്തിലേക്ക് വീണ്ടും തിരിഞ്ഞു നോക്കുമ്പോള് ഇനിയൊരു ഹിരോഷിമയും നാഗസാക്കിയും ലോകത്ത് ആവര്‍ത്തിക്കരുതേ എന്നാണ് ലോകജനതയുടെ പ്രാര്‍ത്ഥന.\nJapan.Hiroshima Day 2020Atomic bomb